സഞ്ജയ് ലീല ബൻസാലി ചിത്രം പദ്മാവതിയ്ക്കെതിരായ പ്രതിഷേധം ശക്തമാകുന്നതിനിടെ ചിത്രത്തിന് ഐക്യദാർഢ്യവുമായി സിനിമാലോകം . പദ്മാവതി സിനിമയ്ക്കും അണിയറ പ്രവർത്തകർക്കും എതിരെയുളള നീക്കങ്ങളിൽ പ്രതിഷേധിച്ച് ഞായറാഴ്ച 15 മിനിറ്റ് നേരം പൂർണമായും ചലച്ചിത്ര നിർമാണത്തിൽ നിന്ന് വിട്ടുനിലക്കാനാണ് തീരുമാനം . രാജ്യവ്യാപകമായുളള പ്രതിഷേധത്തിൽ ചലച്ചിത്ര - ടിവി മേഖലയുമായി ബന്ധപ്പെട്ട് തൊഴിലെടുക്കുന്ന എല്ലാ വിഭാഗക്കാരും പങ്കെടുക്കും . ഇന്ത്യൻ ഫിലിംസ് ആൻഡ് ടിവി ഡയറക്ടേഴ്സ് അസോസിയേഷനും രാജ്യത്തെ 19 മറ്റു സംഘടനകളും പ്രതിഷേധത്തോടു സഹകരിക്കുമെന്ന് അറിയിച്ചിട്ടുണ്ട് . ഇന്ത്യൻ മോഷൻ പിക്ചർ പ്രൊഡ്യൂസേഴ്സ് അസോസിയേഷൻ , വെസ്റ്റേൺ ഇന്ത്യ സിനിമാറ്റോഗ്രാഫേഴ്സ് അസോസിയേഷൻ , സ്ക്രീൻ റൈറ്റേഴ്സ് അസോസിയേഷൻ , ദ് ഫിലിം ആൻഡ് ടെലിവിഷൻ പ്രൊഡ്യൂസേഴ്സ് ഗിൽഡ് ഓഫ് ഇന്ത്യ , അസോസിയേഷൻ വോയിസ് ആർടിസ്റ്റ്സ് , സിനി കോസ്റ്റ്യൂം ആൻഡ് മെയ്ക് അപ് ആർടിസ്റ്റ് ആൻഡ് ഹെയർ ഡ്രസേഴ്സ് അസോസിയേഷൻ തുടങ്ങിയവരും പ്രതിഷേധത്തിൽ പങ്കു ചേരും . ചിത്രത്തിനെതിരെ രാജ്യത്തെങ്ങും കടുത്ത പ്രതിഷേധമാണ് ഉയരുന്നത് . ചരിത്രം വളച്ചൊടിക്കുന്നതാണ് ചിത്രമെന്ന് ആരോപിച്ച് കർണിസേനയാണ് ആദ്യം പ്രതിഷേധവുമായി എത്തിയത് . ചിത്രീകരണവേളയിൽ രണ്ട് തവണ കർണിസേന സെറ്റ് ആക്രമിക്കുകയും ചെയ്തിരുന്നു . പ ത്മാ വ തി ക്കെ തി രാ യ പ്ര തി ഷേ ധ മെ ന്ന നി ല യി ൽ ജീ വ നൊ ടു ക്കു ക വരെയുണ്ടായി . പത്മാവതി പ്രദർശിപ്പിക്കുന്ന തീയറ്ററുകൾ കത്തിക്കുമെന്ന് ബി . ജെ . പി എം . എൽ . എ രാജാസിംഗ് നേരത്തെ പറഞ്ഞിരുന്നു . ഗുജറാത്ത് തെരഞ്ഞെടുപ്പുമായി ബന്ധപ്പെട്ട് പത്മാവതിയുടെ റിലീസ് തടയണമെന്നും ബി . ജെ . പി നേതാക്കൾ ആവശ്യപ്പെട്ടിരുന്നു . ചിത്രത്തിന് മധ്യപ്രദേശിലും ഗുജറാത്തിലും വിലക്കുണ്ട് . തീയറ്ററുകൾക്കെതിരെ ആക്രമണങ്ങൾ , കോലം കത്തിക്കൽ തുടങ്ങി രാജ്യത്തുടനീളം ചിത്രത്തിനെതിരെ പ്രകടനങ്ങൾ നടക്കുന്നുണ്ട് . ചിത്രത്തിൻറെ പ്രദർശനം തടയണമെന്ന് ആവശ്യപ്പെട്ട് നിരവധി പേർ നിവേദനങ്ങളും സമർപ്പിച്ചിട്ടുണ്ട് . ചിത്രത്തിന് ഇതുവരെ സെൻസർബോർഡ് അനുമതി പോലും കിട്ടിയിട്ടില്ല . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് സിനിമയുടെ ഇതിവൃത്തം . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ' പദ്മാവതി ' ക്ക് വാർത്താപ്രാധാന്യം നേടികൊടുത്തിരുന്നു .


വെബ് ഡെസ്ക് അമൽ നീരദിന്റെയും അൻവർ റഷീദിന്റെയും സിനിമകൾക്ക് വിലക്കുണ്ട് എന്നായിരുന്നു ആരോപണം . മൾട്ടിപ്ലെക്സ് സമരത്തിൽ പങ്കെടുത്തില്ലെന്ന കാരണത്താലാണ് വിലക്ക് . അമൽ നീരദിന്റെ ഏറ്റവും പുതിയ സിനിമയായ കൊമ്രേഡ് ഇൻ അമേരിക്ക എന്ന സിനിമ വിലക്ക് ഭീഷണി നേരിടുകയാണ് . വരാനിരിക്കുന്ന പറവ എന്ന സിനിമയ്ക്കും ഭീഷണിയുണ്ടെന്നായിരുന്നു ആരോപണം . വിതരണ വിഹിതം സംബന്ധിച്ചുള്ള തർക്കത്തെ തുടർന്ന് അപ്രഖ്യാപിതമായി നടത്തിയ സമരകാലത്ത് മൾട്ടിപ്ലക്സിൽ കൊമ്രേഡ് ഇൻ അമേരിക്ക പ്രദർശിപ്പിച്ചിരുന്നു . ഇതേതുടർന്ന് സാധാരണതീയേറ്റുകളിൽ ഡിസ്ട്രിബ്യൂട്ടേഴ്സ് അസോസിയേഷൻ സിനിമയ്ക്ക് വിലക്ക് ഏർപ്പെടുത്തിയെന്നായിരുന്നു ആരോപണം . അൻവർ റഷീദിന്റെയും അമൽ നീരദിന്റെയും എ ആൻഡ് എ കമ്പനി വിതരണം ചെയ്യുന്ന പറവയ്ക്കും വിലക്കുണ്ടായേക്കും . അൻവർ റഷീദ് നിർമ്മിക്കുന്ന ട്രാൻസ് എന്ന സിനിമയും വിലക്ക് നേരിടേണ്ടി വരുമെന്നുമായിരുന്നു ആരോപണം .


അത്യാകർഷക ഓഫറുമായി റിലയൻസ് ബിഗ് ടിവി . അഞ്ച് വർഷത്തേയ്ത്ത് 500 ഓളം ചാനലുകളാണ് സൌജന്യമായി ലഭിക്കുക . ബുധനാഴ്ചയാണ് കമ്പനി ഓഫർ പ്രഖ്യാപിച്ചത് . ഒരു വർഷത്തേയ്ക്ക് പണമടയ്ക്കുന്നതോടെ അഞ്ച് വർഷത്തെ സേവനമാണ് ലഭിക്കുക . റിലയൻസ് ബിഗ് ടിവി സൌജന്യമായി എച്ച്ഡി എച്ച്ഇവിസി സെറ്റ്ടോപ്പ് ബോക്സും നൽകുന്നുണ്ട് . 2018 മാർച്ച് ഒന്നുമുതൽ പ്രീ ബുക്കിംഗ് ആരംദിക്കുമെന്നും ബുക്കിംഗ് പരിമിത കാലത്തേയ്ക്ക് മാത്രമായിരിക്കുമെന്നും കമ്പനി പ്രസ്താവനയിൽ വ്യക്തമാക്കിയിട്ടുണ്ട് . 499 രൂപയാണ് പ്രീ ബുക്കിംഗിനുള്ള ചാർജ് . എന്നാൽ സെറ്റ് ടോപ്പ് ബോക്സ് , ഔട്ട്ഡോർ യൂണിറ്റ് എന്നിവ വേണ്ടവർ 1,500 രൂപ കൂടി നൽകണം . ആദ്യത്തെ ഒരു വർഷം സൌജന്യ സേവനം ലഭിച്ചു കഴിഞ്ഞാൽ രണ്ടാമത്തെ വർഷം മുതൽ വരിക്കാർ പ്രതിമാസം 300 രൂപ വീതം അടയ്ക്കണം . രണ്ട് വർഷത്തിന് ശേഷം റിലയൻസ് ബിഗ് ടിവി ഉപയോക്താക്കൾക്ക് ആദ്യം അടച്ച 1,999 രൂപ റീചാർജിന്റെ രൂപത്തിൽ ലഭ്യമാക്കും . ഇന്ത്യയിൽ ടിവി വിനോദ രംഗത്ത് പുതിയ ട്രെൻഡിന് തുടക്കം കുറിക്കുകയാണ് റിലയൻസ് ബിഗ് ടിവി . കമ്പനി പുറത്തിറക്കിയ പുതിയ ഓഫറോടെ രാജ്യത്തെ റിലയൻസ് ബിഗ് ടിവി വരിക്കാർക്ക് സൌജന്യമായി ഈ സേവനം ആസ്വദിക്കാൻ കഴിയുമെന്നും റിലയൻസ് ബിഗ് ടിവി ഡയറക്ടർ വിജേന്ദർ സിംഗ് വ്യക്തമാക്കി . രാജ്യത്ത് റിലയൻസ് വരിക്കാർക്ക് സൌജന്യമായി ഗുണമേന്മയുള്ള ടിവി സേവനം ലഭ്യമാക്കുമെന്നും കമ്പനി വ്യക്തമാക്കിയിട്ടുണ്ട് . മറ്റൊരു ആകർഷണം വിദ്യാർത്ഥികൾക്ക് സൌജന്യമായി വിദ്യാഭ്യാസ സംബന്ധിയായ വിവരങ്ങളും ലഭിക്കും . കമ്പനി പുതിയതായി പുറത്തിറക്കുന്ന എച്ച്ഡി എച്ച്ഇവിസി ടോപ്പ് ബോക്സിനൊപ്പമാണ് ഈ സേവനങ്ങൾ ലഭ്യമാകുക .


റിസർവ് ബാങ്ക് അടുത്തിടെ പുറത്തിറക്കിയ പുതിയ നോട്ടുകൾ കീറിയാലോ കേട് വന്നാലോ ബാങ്കുകളിൽ നിന്ന് മാറ്റി കിട്ടില്ല . കഴിഞ്ഞ വർഷം പുറത്തിറങ്ങിയ 2000,500 രൂപാ നോട്ടുകൾക്ക് പുറമെ അടുത്തിടെയിറക്കിയ 200,50 രൂപാ നോട്ടുകളും കേട് പറ്റിയാൽ ഉപയോഗശൂന്യമാകും . എന്നാൽ 100 രൂപയുടേതടക്കം നേരത്തെയുള്ള നോട്ടുകൾ ബാങ്കുകളിൽ നിന്ന് മാറ്റിയെടുക്കാൻ സാധിക്കുകയും ചെയ്യും . പുതിയ നോട്ടുകൾ മാറ്റി കൊടുക്കുന്നത് സംബന്ധിച്ച് റിസർവ് ബാങ്ക് ഇതുവരെ സർക്കുലർ പുറത്തിറക്കാത്തതാണ് കാരണമായി പറയുന്നത് . ആർ . ബി . ഐയുടെ സർക്കുലറിൽ നിർദ്ദേശിക്കുന്ന മാനദണ്ഡങ്ങൾ അനുസരിച്ചാണ് ബാങ്കുകൾ കീറിയതോ മുഷിഞ്ഞതോ കേടുവന്നതോ ആയ നോട്ടുകൾ മാറ്റി നൽകുന്നത് . കേടുവന്ന പുതിയ നോട്ടുകളുമായി ബാങ്കിൽ ചെന്നാൽ ഒന്നും ചെയ്യാൻ കഴിയില്ലെന്ന മറുപടിയാണ് ലഭിക്കുന്നത് . 2000 രൂപയുടെ നോട്ടുകൾ പോലും ഇങ്ങനെ ഒന്നും ചെയ്യാൻ കഴിയാതെ കൈയ്യിൽ കൊണ്ടു നടക്കുന്നവരുണ്ട് . ബാങ്കിൽ നിന്നുപോലും മാറ്റി കിട്ടില്ലെന്നുള്ളതിനാൽ ചെറിയ തകരാറുള്ള ഇത്തരം നോട്ടുകൾ പോലും ആരും സ്വീകരിക്കുന്നുമില്ല . ഇത് കടുത്ത പ്രതിസന്ധിയുണ്ടാക്കുന്നുണ്ട് . എ . ടി . എമ്മുകളിൽ നിന്ന് കേടായ നോട്ടുകൾ കിട്ടുന്നത് പോലും ബാങ്കുകൾ മാറ്റിക്കൊടുക്കുന്നില്ലെന്ന് പലയിടങ്ങളിൽ നിന്നും ആരോപണങ്ങളുണ്ട് . ഇത്തരത്തിൽ അനുഭവമുള്ള ആളുകൾ പോസ്റ്റ് ചെയ്യുന്ന വീഡിയോകളും മറ്റും സാമൂഹിക മാധ്യമങ്ങളിൽ കറങ്ങുന്നുണ്ട് . പുതിയ നോട്ടുകൾ ഒരു കാരണവശാലും മാറ്റി നൽകാനാവില്ലെന്ന് തന്നെ ബാങ്ക് അധികൃതരും പറയുന്നു .


മലയാളത്തിൻറെ യുവ നടൻ ഫഹദ് ഫാസിലിന് തമിഴകത്തു നിന്ന് കിടിലൻ പിറന്നാൾ സമ്മാനം . ഫഹദിന് സമ്മാനവുമായി എത്തിയത് തമിഴകത്തെ യുവ നടനായ ശിവകാർത്തികേയനാണ് . ശിവകാർത്തികേയനോടൊപ്പം ഫഹദ് ഫാസിൽ ഒന്നിക്കുന്ന മോഹൻരാജ ചിത്രം ' വേലൈക്കാരന്റെ ' പുതിയ പോസ്റ്ററാണ് പിറന്നാൾ സമ്മാനമായി ഫഹദിന് നൽകിയത് . രാത്രി 12 മണിക്കാണ് ശിവകാർത്തികേയൻ തൻറെ ട്വിറ്ററിലൂടെ പോസറ്റർ നൽകിയത് . നയൻ താര നായികയാവുന്ന ചിത്രത്തിൽ വില്ലൻ വേഷത്തിലാണ് ഫഹദ് എത്തുന്നത് . ഏതൊരു ഹോളിവുഡ് താരത്തോടും അഭിനയത്തിൽ കിടപിടിക്കാൻ കഴിയുന്ന ഒരേയൊരു താരമാണ് ഫഹദ് ഫാസിൽ , ഫഹദിന്റെയൊപ്പം അഭിനയിക്കാൻ കഴിഞ്ഞത് അംഗീകാരമായി കാണുവെന്നും ശിവകാർത്തികേയൻ നേരത്തെ പറഞ്ഞിരുന്നു . ഇതിന് പിന്നാലെയാണ് പിറന്നാൾ സമ്മാനവുമായി താരം എത്തിയത് . തനിയൊരുവന് ശേഷം മോഹൻരാജ സംവിധാനം ചെയ്യുന്ന ചിത്രമാണിത് . 24 എഎം സ്റ്റുഡിയോസിന്റെ ബാനറിൽ ആർ ഡി രാജയാണ് ചിത്രത്തിന്റെ നിർമ്മാണം . ഓഗസ്റ്റ് 25 ന് ചിത്രം തിയേറ്ററുകളിൽ എത്തും .


സാമ്പത്തിക ശാസ്ത്രത്തിൽ നോബർ സമ്മാനം കരസ്ഥമാക്കിയ പ്രഫ . റിച്ചാർഡ് താലറുടെ ട്വീറ്റ് ആയുധമാക്കിയ ബി . ജെ . പി നേതാക്കൾ പുലിവാല് പിടിച്ചു . കഴിഞ്ഞ വർഷം ഇന്ത്യയിൽ അരങ്ങേറിയ നോട്ട് നിരോധനത്തെ അനൂകൂലിച്ച് താലർ ട്വിറ്ററിൽ കുറിച്ച വരികളാണ് , നോബൽ സമ്മാന പ്രഖ്യാപനത്തിന് പിന്നാലെ ബി . ജെ . പി നേതാക്കൾ വ്യാപകമായി ഷെയർ ചെയ്തത് . എന്നാൽ 2000 രൂപയുടെ നോട്ട് ഇറക്കിയതിനെതിരെ അതേ ട്വീറ്റിന്റെ പിന്നാലെ നടന്ന ചർച്ചയിൽ താലർ വിമർശനം ഉന്നയിച്ചത് കൂടി മറ്റുള്ളവർ പ്രചരിപ്പിച്ചപ്പോൾ പലരും പ്രചരണം നിർത്തി , ട്വീറ്റും ഡിലീറ്റ് ചെയ്ത് മുങ്ങുകയായിരുന്നു . കഴിഞ്ഞ നവംബർ എട്ടിന് രാത്രി എട്ട് മണിക്ക് പ്രധാനമന്ത്രി നരേന്ദ്രമോദി 500,1000 രൂപോ നോട്ടുകൾക്ക് നിരോധനം പ്രഖ്യാപിച്ചതിന് പിന്നാലെയാണ് താൻ പിന്തുണയ്ക്കുന്ന നയമാണിതെന്നും ക്യാഷ്ലെസ് സാമ്പത്തിക രീതിയിലേക്കുള്ള മാറ്റമാണെന്നും അദ്ദേഹം ട്വിറ്ററിൽ കുറിച്ചു . അഴിമതി കുറയ്ക്കാൻ ഇത് കാരണമാവുമെന്നും അദ്ദേഹം പറഞ്ഞു . എന്നാൽ താലറുടെ ട്വീറ്റിന് താഴെ മിനിറ്റുകൾക്കകം വന്ന കമന്റുകളിൽ ഒരാൾ , കേന്ദ്ര സർക്കാർ 2000 രൂപയുടെ നോട്ട് പുറത്തിറക്കിയെന്ന കാര്യം കൂടി സൂചിപ്പിച്ചു . അതോടെ Really ? എന്ന് ചോദിച്ച ശേഷം , നാശം എന്നർത്ഥത്തിൽ Damn എന്ന് പ്രതികരിക്കുകയായിരുന്നു . ഇതും കൂടി എതിർ വിഭാഗം പ്രചരിപ്പിച്ചതോടെ നോബൽ ജേതാവിന്റെ വിമർശനം നാട്ടുകാരെ വിളിച്ചറിയിച്ച അവസ്ഥയിലായി ബി . ജെ . പി നേതാക്കൾ . കേന്ദ്ര മന്ത്രി പിയൂഷ് യോഗൽ അടക്കമുള്ളവർ പഴയ ട്വീറ്റ് ഡിലീറ്റ് ചെയ്ത് മുങ്ങി . ബി . ജെ . പി നേതാക്കൾ ട്വീറ്റ് ചെയ്ത് കുടുങ്ങിയ വിവരം ചില ദേശീയ മാധ്യമങ്ങൾ വാർത്തയാക്കുകയും ചെയ്തു . ഷിക്കാഗോയിൽ സാമ്പത്തിക ശാസ്ത്ര അധ്യാപകനായ റിച്ചാർഡ് താലർ , റിസർവ് ബാങ്ക് മുൻ ഗവർണർ കൂടിയായ രഘുറാം രാജന്റെ സഹപ്രവർത്തകനാണ് . നോബൽ സാധ്യതയുള്ളവരുടെ കൂട്ടത്തിൽ രഘുറാം രാജന്റെ പേരും ഉയർന്നുകേട്ടിരുന്നു . നോട്ട് നിരോധനത്തെ തുറന്നെതിർത്ത സാമ്പത്തിക വിദഗ്ദരിലൊരാളായിരുന്നു രഘുറാം രാജൻ .


കൂറ്റനടികൾക്ക് പേരുകേട്ട ബാറ്റ്സ്മാനാണ് രോഹിത് ശർമ്മ . ബാറ്റിംഗ് വിസ്ഫോടനം കൊണ്ട് ക്രിക്കറ്റ് ആരാധകർക്കിടയിൽ ഹിറ്റ്മാൻ എന്ന പേരുണ്ട് രോഹിതിന് . ഐപിഎല്ലിൽ മുംബൈ ഇന്ത്യൻസിൻറെ നായകനായ രോഹിതിൽ നിന്ന് ആരാധകർ പ്രതീക്ഷിക്കുന്നതും ആ വെടിക്കെട്ടാണ് . എന്നാൽ ഐപിഎൽ 11 - ാം സീസണിലെ ആദ്യ മത്സരത്തിൽ രോഹിത് ശർമ്മയുടെ ബാറ്റിൽ നിന്ന് മറ്റൊരു ബിഗ് ഹിറ്റാണ് ക്രിക്കറ്റ് ആരാധകർക്ക് ലഭിച്ചത് . ചെന്നൈ സൂപ്പർ കിംഗ്സിനെതിരായ മത്സരത്തിൽ മുംബൈ ഇന്ത്യൻസ് ഓപ്പണറായ രോഹിത് ശർമ്മയെടുത്ത ബാറ്റ് ആരാധകരെ അമ്പരിപ്പിച്ചു എന്നു പറയാം . രോഹിതിൻറെ ബാറ്റിൽ പതിച്ചിരുന്ന സ്റ്റിക്കറാണ് ഇതിന് കാരണം . ആഫ്രിക്കയിലും ഇന്ത്യയിലുമുള്ള വംശനാശ ഭീക്ഷണി നേരിടുന്ന കാണ്ടാമൃഗത്തെ സംരക്ഷിക്കണം എന്നാവശ്യപ്പെട്ടുള്ള സൊറായ് ക്യാംപയിനിൻറെ സ്റ്റിക്കറായിരുന്നു ബാറ്റിൽ പതിച്ചിരുന്നത് . മുൻ ഇംഗ്ലീഷ് താരവും ഐപിഎൽ കമൻറേറ്ററുമായ കെവിൻ പീറ്റേഴ്സനാണ് രോഹിതിൻറെ ബാറ്റിലെ സ്റ്റിക്കർ ലോകത്തിന് വെളിപ്പെടുത്തിയത് . ബാറ്റിൻറെ ചിത്രം കെപി ട്വിറ്ററിൽ പങ്കുവെച്ചതോടെ രോഹിത് ആരാധകർ ഏറ്റെടുത്തു . എന്നാൽ ബാറ്റ് കൊണ്ട് തിളങ്ങിയ മത്സരത്തിൽ റൺസ് കൊണ്ട് തിളങ്ങാൻ മുംബൈ ഇന്ത്യൻസ് നായകനായില്ല . 18 പന്തിൽ 15 റൺസ് മാത്രമാണ് രോഹിത് എടുത്തത് . വാട്സൻറെ പന്തിൽ റായിഡു പിടിച്ച് രോഹിത് പുറത്താവുകയായിരുന്നു .


ഇന്ത്യൻ ഓൺലൈൻ ട്രാവൽ കമ്പനിയായ മെക്ക്മൈട്രിപ്പിലൂടെ ബുക്ക് ചെയ്യുന്നതിന് വമ്പിച്ച ഓഫറുകൾ . അടുത്ത ആറ് മാസത്തേക്ക് നൂറ് ശതമാനം മണിബാക്ക് ഗ്യാരണ്ടി നൽകുന്നു . ഡൊമസ്റ്റിക് ഫ്ലൈറ്റ് , ഇന്റർനാഷണൽ ഫ്ലൈറ്റ് , മറ്റ് ഹോളിഡേ പാക്കേജുകൾ തുടങ്ങിയവയ്ക്ക് നിരവധി ഓഫറുകളാണ് മേക്ക്മൈട്രിപ്പ് വഴി നൽകുന്നത് . മേക്ക്മൈട്രിപ്പ് വഴിയുള്ള ഓഫറുകൾ എങ്ങിനെ കൂടുതൽ സേവ് ചെയ്യാം ? വൺ ഇന്ത്യ കൂപ്പണുകൾ ഓൺലൈൻ പർച്ചേസിന് നിങ്ങളെ സഹായിക്കും . പണവും സമയവും ലാഭിക്കാനുള്ള കൂടുതൽ ഡാറ്റാ ബേസ് സംവിധാനങ്ങൾ വൺഇന്ത്യക്കുണ്ട് . ഓൺലൈൻ പർച്ചേസിന് കൂപ്പണുകൾ സൌജന്യമായി ലഭിക്കും . വൺഇന്ത്യ കൂപ്പൺ എന്ന ലിങ്ക് സന്ദർശിച്ച് കൂടുതൽ പണം ലാഭിക്കൂ .


കൌമാരക്കപ്പിൽ ഇന്ത്യ നാലാമതും മുത്തമിട്ടിരിക്കുകയാണ് . കലാശക്കളിയിൽ ഓപ്പണർ മൻജോത് കൽറയുടെ തകർപ്പൻ സെഞ്ചുറിയിൽ ( 101 ) ഓസ്ട്രേലിയയെ തോൽപിച്ചു . ഇന്ത്യ എട്ട് വിക്കറ്റിന് ആണ് ഓസ്ട്രേലിയയെ തോൽപ്പിച്ചത് . ഇന്ത്യയുടെ വൻ മതിൽ രാഹുൽ ദ്രാവിഡിന്റെ പരിശീലനത്തിൽ ആണ് ടീം ഇന്ത്യ കൌമാരക്കപ്പ് സ്വന്തമാക്കിയത് . ടീമിന്റെ കാര്യത്തിൽ അഭിമാനമുണ്ടെന്നായിരുന്നു വിജയത്തിനു ശേഷം രാഹുൽ ദ്രാവിഡ് പറഞ്ഞത് . എന്റെ കുട്ടികളുടെ അദ്ധ്വാനത്തിൽ എനിക്ക് അഭിമാനമുണ്ട് . അവരെ ഓർത്ത് സന്തോഷിക്കുന്നു . കിരീടനേട്ടം ഒരു നല്ല ഓർമ്മയായി അവശേഷിക്കും . പക്ഷേ ഭാവിയിൽ അവർക്ക് ഒരുപാട് സ്വന്തമാക്കാനുണ്ട് . ടീമിനോട് സഹകരിച്ച എല്ലാവർക്കും നന്ദി - രാഹുൽ ദ്രാവിഡ് പറഞ്ഞു .


പ്രളയത്തോടെ കേരളത്തിൻറെ ടൂറിസം മേഖലയോട് ആഭ്യന്തര - വിദേശ ടൂറിസ്റ്റുകൾക്ക് താൽപര്യം കുറയുന്നു . പ്രളയത്തിൽ സംസ്ഥാനത്തെ മൂന്നാർ , നെല്ലിയാമ്പതി അടക്കമുളള പ്രധാന വിനോദ സഞ്ചാര കേന്ദ്രങ്ങളിൽ വലിയ നാശനഷ്ടങ്ങളാണ് ഉണ്ടായത് . ഇതോടെ വിനോദ സഞ്ചാര മേഖലയുമായി ബന്ധപ്പെട്ട് പ്രവർത്തിക്കുന്ന പതിനായിരങ്ങൾ തൊഴിൽ നഷ്ടപ്പെടുമെന്ന ഭീഷണിയിലുമായി . പ്രളയത്തിൽ സംസ്ഥാനത്തെ വിനോദസഞ്ചാര മേഖലക്ക് 1500 കോടി രൂപയുടെ നഷ്ടമുണ്ടായതായാണ് കണക്കാക്കുന്നത് . പ്രധാന ടൂറിസ്റ്റ് കേന്ദ്രങ്ങളിലേക്ക് അടുത്ത മാസത്തേക്കുള്ള ബുക്കിംഗുകളെല്ലാം പകുതിയായി കുറഞ്ഞതായി പ്രമുഖ ഹോട്ടൽ ഗ്രൂപ്പിൻറെ മേധാവിപറഞ്ഞു . മൂന്നാറിലെ നീലക്കുറിഞ്ഞി സീസണായതിനാൽ ടൂറിസം മേഖലയക്ക് ശതകോടികളുടെ വരുമാനമാണ് നഷ്ടമാണ് ഉണ്ടാകാൻ പോകുന്നത് . ഒറ്റപ്പെട്ട് സുന്ദരഭൂമികൾ 500 കോടി രൂപയുടെ കെട്ടിടങ്ങളെങ്കിലും പ്രളയം മൂലം കേരളത്തിൻറെ ടൂറിസം മേഖലയിൽ നശിച്ചതായാണ് കണക്കാക്കുന്നത് . പ്രളയത്തോടെ സംസ്ഥാനത്ത് ആഭ്യന്തര ടൂറിസ്റ്റുകൾ ഏറെയെത്തുന്ന ഓഗസ്റ്റ് മാസത്തിലെ ബുക്കിംഗ് പൂർണ്ണമായും ഇല്ലാതായി . വിനോദസഞ്ചാര കേന്ദ്രങ്ങളിലെ പാതകളെല്ലാം ഏതാണ്ട് പൂർണ്ണമായി പ്രളയത്തിൽ തകർന്നടിഞ്ഞു . മുന്നോട്ടുളള ദിവസങ്ങളിൽ സ്ഥിതി മെച്ചപ്പെട്ടില്ലെങ്കിൽ സീസൺ നഷ്ടമാകുമോയെന്ന് ആശങ്കയിലാണ് ട്രാവൽ കന്പനി ഉടമകൾ . ആഭ്യന്തര രാജ്യാന്തര ടൂറിസ്റ്റുകൾ ഏറെ എത്തുന്ന കായൽ വിനോദസഞ്ചാര മേഖലകളും , ഹിൽസ്റ്റേഷനുകളും പ്രളയത്തിൽ തകർന്നടിഞ്ഞിരുന്നു . വയനാട് , മൂന്നാർ , തേക്കടി , കുട്ടനാട് , കുമരകം എന്നീ പ്രധാന കേന്ദ്രങ്ങളെല്ലാം പ്രളയാന്തരം ഏതാണ്ട് ഒറ്റപ്പെട്ട അവസ്ഥയിലായി . കൊച്ചി രാജ്യാന്തര വിമാനത്താവളം രണ്ട് ആഴ്ചയോളം അടച്ചിടേണ്ടി വന്നു . മൂന്നാറിൽ ആദ്യം പൂവിട്ട നീലക്കുറിഞ്ഞികൾ അഴുകാൻ തുടങ്ങിയിട്ടുണ്ട് . ' വഴികളില്ലാതെ ' വിനോദ സഞ്ചാര കേന്ദ്രങ്ങൾ വെയിൽ കിട്ടിയാൽ നവംബർ മാസം വരെ ഇനിയും സീസൺ ലഭിക്കുമെന്നാണ് പ്രതീക്ഷ മാത്രമാണ് ഈ മേഖലയിലുളളവരുടെ ഏക പ്രതീക്ഷ . എന്നാൽ , മൂന്നാർ ഉൾപ്പടെ പ്രധാന ടൂറിസ്റ്റ് കേന്ദ്രങ്ങളിലേക്കുള്ള പാതകളെല്ലാം തകർന്നത് വലിയ തിരിച്ചടിയായി തുടരുന്നത് ടൂറിസ്റ്റുകളുടെ വരവിനെ ബാധിക്കും . തകർന്നതും , കേടുപാടുകൾ സംഭവിച്ചതുമായി ഹോട്ടൽ കെട്ടിടങ്ങൾ വരുത്തി വെച്ചിരിക്കുന്നത് 500 കോടി രൂപയുടെ നഷ്ടം . അന്താരാഷ്ട്ര മാധ്യമങ്ങളിലടക്കം സംസ്ഥാനത്തെ പ്രളയം വാർത്തയായതോടെ ഡിസംബർ മുതലുള്ള രാജ്യാന്തര ടൂറിസ്റ്റുകളുടെ വരവിനെ ഇത് ബാധിച്ചേക്കുമെന്നാണ് മൂന്നാറിൽ ടൂർ പ്രോഗ്രാമുകൾ ഓപ്പറേറ്റ് ചെയ്യുന്നവർ ആശങ്കപ്പെടുന്നത് . പകർച്ചവ്യാധി ഭീഷണിയും വിദേശ ടൂറിസ്റ്റുകളുടെ വരവിനെ ബാധിക്കും . ടൂറിസം വകുപ്പ്സംഘടിപ്പിക്കുന്ന കേരള ട്രാവൽമാർട്ട് അടുത്ത മാസം 27 നാണ് . വിദേശ ടൂർ ഓപ്പറേറ്റർമാർ പങ്കെടുക്കുന്ന ട്രാവൽമാർട്ടിനു മുന്പ് ടൂറിസം കേന്ദ്രങ്ങളിലെ സ്ഥിതി മെച്ചപ്പെട്ടില്ലെങ്കിൽ ഈ വർഷത്തെ സീസൺ പൂർണ്ണമായും നഷ്ടപ്പെടാനാണ് സാധ്യത .


വീഡിയോ സ്ട്രീമിംഗ് പ്ലാറ്റ്ഫോമിൽ വലിയ മത്സരമാണ് നടക്കുന്നത് . പരമ്പരഗതമായി വീഡിയോ രംഗത്ത് ആധിപത്യം പുലർത്തുന്ന ഗൂഗിളിൻറെ യൂട്യൂബിന് വലിയ വെല്ലുവിളിയാണ് പല സോഷ്യൽ മീഡിയ പ്ലാറ്റ്ഫോമുകളും ഉയർത്തുന്നത് . ഇതിനെ നേരിടാൻ അതിവേഗമുള്ള മാറ്റങ്ങൾ യൂട്യൂബ് വരുത്തുന്നുണ്ട് . ഇതിൽ യൂട്യൂബ് അടുത്തുതന്നെ വരുത്തുന്ന മാറ്റമാണ് ഇപ്പോൾ ടെക് സൈറ്റുകളിലെ ചർച്ച . കഴിഞ്ഞ മെയിൽ തന്നെ 9 ടു 5 മാക് പുറത്തുവിട്ട വിവരപ്രകാരം യൂട്യൂബ് മൊബൈൽ ആപ്പിൽ ഇൻകൊഗ്നിറ്റോ മോഡ് ഏർപ്പെടുത്തുകയാണ് . ഇത് പ്രകാരം നിങ്ങളുടെ ആപ്പിൽ ഈ മോഡിൽ ഇട്ട് വീഡിയോ കണ്ടാൽ അത് ഒരിക്കലും ബ്രൌസിംഗ് ഹിസ്റ്ററിയിൽ കാണില്ല . സ്വകാര്യമായി എന്തും കാണാം എന്നതാണ് ഇതിൻറെ ഗുണം . ഇപ്പോൾ ഇതാ ഈ മോഡുള്ള ആപ്പിൻറെ സ്ക്രീൻ ഷോട്ടും ചില ടെക് സൈറ്റുകൾ പുറത്തുവിടുന്നു . ക്രോം പോലുള്ള ബ്രൌസറുകളിൽ ഇപ്പോൾ തന്നെയുള്ള സംവിധാനമാണിത് . ഇൻകൊഗ്നിറ്റോ മോഡ് സുരക്ഷിതമായ ബ്രൌസിംഗിന് സഹായകരമാകും എന്നാണ് റിപ്പോർട്ട് .


ഏറെക്കാലമായി ചലച്ചിത്രപ്രേമികളിൽ ആകാംക്ഷയുള്ള മോഹൻലാൽ ചിത്രം ഒടിയൻ തീയേറ്ററുകളിലെത്താൻ ഇനി പത്ത് ദിവസം കൂടി മാത്രം . മോഹൻലാലിനെ നായകനാക്കി എംടിയുടെ തിരക്കഥയിൽ ഇന്ത്യയിലെ ഏറ്റവും വലിയ ബജറ്റ് ചിത്രമായി എംടിയുടെ രണ്ടാമൂഴം ഒരുക്കുമെന്ന് അനൌൺസ് ചെയ്ത ശ്രീകുമാർ മേനോൻ അതിനുമുൻപ് സംവിധാനം ചെയ്ത ചിത്രമാണ് ഒടിയൻ . റിലീസ് ദിനമായ 14ന് പുലർച്ചെ മുതൽ പ്രത്യേക ഷോകളുമായി ആഘോഷത്തിന് ആരാധകർ ഒരുങ്ങിയിരിക്കുമ്പോൾ ചിത്രത്തെക്കുറിച്ചുള്ള കൌതുകകരമായ ഒരു വസ്തുത വെളിപ്പെടുത്തുകയാണ് സംവിധായകൻ . നേരത്തേ വാർത്തകൾ പുറത്തെത്തിയതുപോലെ മമ്മൂട്ടിയുടെ പങ്കാളിത്തം ഒടിയനിൽ ഉണ്ടെന്നതാണ് അത് . " എന്നാൽ അതിഥിതാരമായല്ല , നേരത്തേ കേട്ടിരുന്നതുപോലെ ശബ്ദ സാന്നിധ്യമായാണ് മമ്മൂട്ടിയുടെ പങ്കാളിത്തം ചിത്രത്തിൽ . മമ്മൂക്കയ്ക്ക് നന്ദി . ഇതൊരു സ്വപ്നം സഫലമാകുന്ന നിമിഷമാണ് . നിങ്ങളുടെ മുഴക്കമുള്ള ശബ്ദത്തിൽ എൻറെ ഒടിയൻ പൂർത്തിയായി " , ശ്രീകുമാർ മേനോൻ ഫേസ്ബുക്കിൽ കുറിച്ചു . മമ്മൂട്ടിക്കൊപ്പം ഡബ്ബിംഗ് സ്റ്റുഡിയോയിൽ നിന്നുള്ള ചിത്രം സഹിതമാണ് ശ്രീകുമാറിൻറെ പോസ്റ്റ് . പരസ്യചിത്ര സംവിധായകൻ ശ്രീകുമാർ മേനോൻ ആദ്യമായി സംവിധാനം ചെയ്യുന്ന സിനിമയിൽ മഞ്ജു വാര്യരാണ് നായിക . ദേശീയ അവാർഡ് ജേതാവ് ഹരികൃഷ്ണന്റേതാണ് തിരക്കഥ . പുലിമുരുകൻ ഉൾപ്പെടെയുള്ള ചിത്രങ്ങൾക്ക് ഛായാഗ്രഹണം നിർവ്വഹിച്ച ഷാജികുമാറിന്റേതാണ് ക്യാമറ . റഫീഖ് അഹമ്മദിന്റെ വരികൾക്ക് എം . ജയചന്ദ്രൻ സംഗീതം പകരുന്നു . പുലിമുരുകനിലൂടെ മലയാളി സിനിമാപ്രേമിയെ ഞെട്ടിച്ച പീറ്റർ ഹെയ്നാണ് ചിത്രത്തിന്റെ സംഘട്ടനസംവിധാനം നിർവ്വഹിക്കുന്നത് .


കഴിഞ്ഞ വർഷം ഇന്ത്യയിൽ നിരോധിച്ച ലക്ഷക്കണക്കിന് കോടി രൂപയുടെ നോട്ടുകൾ ഇപ്പോഴും മറ്റ് രാജ്യങ്ങൾ ഉപയോഗപ്പെടുത്തുന്നുണ്ട് . പക്ഷേ സാമ്പത്തിക വിനിമയത്തിനുള്ള നോട്ടുകളായിട്ടല്ലെന്ന് മാത്രം . ദക്ഷിണാഫ്രിക്കയിൽ തെരഞ്ഞെടുപ്പ് പ്രചാരണത്തിന് ഉപയോഗിക്കാനായി ഹാർഡ് ബോർഡുകളുടെ രൂപത്തിലാണ് കേരളത്തിൽ നിന്ന് നോട്ടുകൾ കടൽ കടക്കുന്നത് . നിരോധിച്ച നോട്ടുകൾ ചെറിയ കഷണങ്ങളാക്കിയ ശേഷം ഹാർഡ്ബോർഡ് , പ്ലൈ വുഡ് എന്നിവ നിർമ്മിക്കുന്നതിനായി റിസർവ് ബാങ്ക് വിൽക്കുകയായിരുന്നു . ഇങ്ങനെ നോട്ടു കഷണങ്ങൾ വാങ്ങിയ കണ്ണൂർ വളപട്ടണത്തെ വെസ്റ്റേൺ ഇന്ത്യ പ്ലൈവുഡ്സാണ് ഹാർഡ് ബോർഡുകൾ ദക്ഷിണാഫ്രിക്കയിലേക്ക് കയറ്റി അയക്കുന്നത് . സൌദി അറേബ്യയിലേക്കും ഇവിടെ നിന്ന് നോട്ടുകൾ അയക്കുന്നുണ്ട് . 2019ലാണ് ദക്ഷിണാഫ്രിക്കയിൽ തെരഞ്ഞെടുപ്പ് നടക്കാനിരിക്കുന്നത് . എന്നാൽ പ്രചാരണാവശ്യങ്ങൾക്കായി ഹാർഡ്ബോർഡുകൾ ഇപ്പോൾ തന്നെ കയറ്റുമതി ചെയ്യുന്നുണ്ട് . ഹാർഡ്ബോർഡിന്റെ പൾപ്പിൽ ആറു ശതമാനം വരെയാണു നോട്ടുകൾ ചേർക്കുന്നത് . ഇതിനായി ദിവസവും രണ്ടു ടൺ നോട്ടുകൾ ഉപയോഗിക്കുന്നു . 800 ടൺ ഹാർഡ് ബോർഡുകളാണ് ദക്ഷിണാഫ്രിക്കയിലേക്ക് അയക്കുന്നത് . ചെറിയ കഷണങ്ങളാക്കി നുറുക്കിയ നിലയിലാണ് റിസർവ് ബാങ്കിന്റെ തിരുവനന്തപുരം മേഖലാ ഓഫിസിൽ നിന്നും വലിയ കണ്ടെയ്നറുകളിൽ നോട്ടുകൾ എത്തിക്കുന്നത് . ഇവ ആവിയിൽ പുഴുങ്ങി അരച്ചെടുത്തു പൾപ്പാക്കും . എന്നിട്ടാണ് നിർമ്മാണത്തിന് ഉപയോഗിക്കുന്നത് . ഒരു ടൺ നോട്ടിന് 128 രൂപയാണ് റിസർവ് ബാങ്ക് ഈടാക്കുന്നത് . കയറ്റിറക്ക് കൂലിയും വാഹനത്തിന്റെ ചിലവും കമ്പനി തന്നെ വഹിക്കണം . നിരോധിച്ച നോട്ടുകൾ കത്തിച്ചുകളയാനാണ് റിസർവ് ബാങ്ക് ആദ്യം തീരുമാനിച്ചതെങ്കിലും പിന്നീട് പരിസ്ഥിതി പ്രശ്നങ്ങൾ പരിഗണിച്ച് തീരുമാനം മാറ്റി . നോട്ട് നിരോധനം പ്രാബല്യത്തിൽ വന്ന് ആഴ്ചകൾക്കകം തന്നെ നോട്ടുകൾ ഇവിടെ എത്തിത്തുടങ്ങിയിരുന്നു .


2014 ബ്രസീലിയൻ ലോകകപ്പിലെ കൊളംബിയ - ഉറുഗ്വെയ് മത്സരം ആരാധകർക്ക് മറക്കാനാവില്ല . കൊളംബിയൻ താരം ജെയിംസ് റോഡ്രിഗസിൻറെ ചരിത്ര ഗോളിലാണ് ആ മത്സരം ഓർമ്മിക്കപ്പെടുന്നത് . ലോകകപ്പിലെ മികച്ച താരത്തിനുള്ള പുരസ്കാരവും ആ വർഷത്തെ മികച്ച ഗോളായും അത് തെരഞ്ഞെടുക്കപ്പെട്ടു . അതോടെ ഫുട്ബോളിൽ പുതുതാര പിറവിയായി റോഡ്രിഗസ് വാഴ്ത്തപ്പെട്ടു . ലോകകപ്പിന് തൊട്ടുപിന്നാലെ അത്ഭുത താരത്തെ 80ദശലക്ഷം യൂറോയ്ക്ക് സ്പാനീഷ് വമ്പൻമാരായ റയൽ മാഡ്രിഡ് ടീമിലെത്തിച്ചു . എന്നാൽ റയൽ മാഡ്രിഡിൽ മിക്കപ്പോളും പകരക്കാരുടെ നിരയിൽ മാത്രം അവസരം ലഭിച്ച താരം 2017ൽ ലോണിൽ ബയേൺ മ്യൂണിച്ചിലേക്ക് ചേക്കേറി . ബയേണിൽ15 മത്സരങ്ങളിൽ നാല് ഗോളും ആറ് അസിസ്റ്റുകളുമായി താരം തിളങ്ങി . ബയേണിലെ സൂപ്പർതാരമായി മാറിയ റോഡ്രിഡസിനെ പ്രശംസ കൊണ്ട് മൂടിയിരിക്കുകയാണ് പരിശീലകൻ ജപ്പ് ഹെയ്ൻക്കസ് . റയലിൽ നിന്ന് ബയേണിലേക്ക് താരത്തെ ദൈവമാണ് അയച്ചതെന്ന് ജപ്പ് പറയുന്നു . റയലിൽ റോഡ്രിഡസ് ഒട്ടും സംതൃപ്തനായിരുന്നില്ലെന്നും ബയേണിൽ കൂടുതൽ മികച്ച പ്രകടനം റോഡ്രിഡസിന് പുറത്തെടുക്കാനാകുമെന്നും പരിശീലകൻ വ്യക്തമാക്കി .


ഓസ്ട്രേലിയക്കെതിരെ ടെസ്റ്റ് പരമ്പരയ്ക്ക് മുമ്പുള്ള ഇന്ത്യ - ക്രിക്കറ്റ് ഓസ്ട്രേലിയ ഇലവൻ സന്നാഹമത്സരം സമനിലയിൽ അവസാനിച്ചു . ഒന്നാം ഇന്നിങ്സിൽ ഇന്ത്യ 184 റൺസിന്റെ ലീഡ് വഴങ്ങിയിരുന്നു . പിന്നാലെ രണ്ടാം ഇന്നിഹ്സ് ആരംഭിച്ച ഇന്ത്യ രണ്ടിന് 211 എന്ന നിലയിൽ നിൽക്കെ മത്സരം അവസാനിക്കുകയായിരുന്നു . മുരളി വിജയുടെ സെഞ്ചുറി ( 129 ) യാണ് ഇന്ത്യയെ നയിച്ചത് . കെ . എൽ . രാഹുൽ 62 റൺസെടുത്ത് പുറത്തായി . മുരളി വിജയ് , ഹനുമ വിഹാരി ( 15 ) എന്നിവർ പുറത്താവാതെ നിന്നു . സ്കോർ ഇന്ത്യ 358 & 211/2 . ക്രിക്കറ്റ് ഓസ്ട്രേലിയ 544 . ഡിസംബർ ആറിന് നടക്കുന്ന ആദ്യ ടെസ്റ്റിന് മുമ്പ് ഇരു ഓപ്പണർമാരും ഫോമിലേക്ക് തിരിച്ചെത്തിയത് ഇന്ത്യക്ക് ആശ്വാസമാണ് . 132 പന്ത് നേരിട്ട വിജയ് 16 ഫോറിന്റെയും അഞ്ച് സിക്സിന്റെയും സഹായത്തോടെയാണ് 129 റൺസ് നേടിയത് . ഒരു സിക്സും എട്ട് ഫോറും അടങ്ങുന്നതായിരുന്നു രാഹുലിന്റെ ഇന്നിങ്സ് . നേരത്തെ ക്രിക്കറ്റ് ഓസ്ട്രേലിയ ഇലവൻ 544ന് എല്ലാവരും പുറത്തായിരുന്നു . ഹാരി നീൽസന്റെ ( 100 ) സെഞ്ചുറിയാണ് ഓസീസിന്റെ സ്കോർ 500 കടത്തിയത് . മുഹമ്മദ് ഷമി മൂന്നും ആർ . അശ്വിൻ രണ്ടും വിക്കറ്റ് വീഴ്ത്തിയിരുന്നു .


ഇങ്ങനെ അനുമതി ലഭിച്ചാൽ വാട്ട്സ്ആപ്പ് , വൈബർ തുടങ്ങിയ ആപ്പുകളുടെ മോഡലിൽ ഡാറ്റ അധിഷ്ഠിത സൌജന്യ കോളുകൾ നടത്താൻ ടെലികോം കമ്പനികൾക്ക് സാധിക്കും . നിലനിൽ ഇത്തരം ആപ്പുകൾ തങ്ങൾക്ക് വെല്ലുവിളിയാണെന്നും , ഇത് ഇൻറർനെറ്റ് അസമത്വമാണെന്നുമാണ് ടെലികോം കമ്പനികളുടെ നിലപാട് . എന്നാൽ പുതിയ നിലപാടിൽ ജനങ്ങളുടെ പ്രതികരണം എടുത്ത ശേഷമായിരിക്കും അന്തിമ തീരുമാനം എന്നാണ് ട്രായിയുടെ നിലപാട് . ഇതിനായുള്ള നടപടികൾ ഉടൻ പൂർത്തിയാക്കും . പിന്നീട് ലഭിക്കുന്ന അഭിപ്രായങ്ങൾ ഒരു മാസം പഠിച്ച ശേഷമായിരിക്കും ഇത് സംബന്ധിച്ച് സർക്കാറിന് അവസാന റിപ്പോർട്ട് നൽകൂ . നിലവിൽ ടെലികോം കമ്പനികൾക്ക് നേരിട്ട് ഇൻറർനെറ്റ് കോളിംഗ് നൽകാൻ രാജ്യത്തെ ടെലികോം നിയമങ്ങൾ അനുമതി നൽകുന്നില്ല . ടെലികോം സേവനദാതക്കളുടെ ലൈസൻസ് സംവിധാനമാണ് ഇവർക്ക് ഇൻറർനെറ്റ് കോളുകൾ നൽകാൻ കഴിയാത്തതിൻറെ പ്രധാന കാരണം . അതേ സമയം വാട്ട്സ്ആപ്പ് പോലുള്ള സംവിധാനങ്ങൾക്ക് ലൈസൻസിംഗും മറ്റ് ചിലവുകളും ഇല്ല . ഇവർക്ക് ലൈസൻസ് ഏർപ്പെടുത്തണം എന്ന ടെലികോം കമ്പനികളുടെ നിലപാട് നേരത്തെ ട്രായി തള്ളിയിരുന്നു . ഇതിനെ തുടർന്നാണ് ടെലികോം അസമത്വം എന്ന പേരിൽ ടെലികോം കമ്പനികൾ വീണ്ടും ട്രായിയെ സമീപിച്ചത് .


ഐപിഎല്ലിലേക്ക് ചെന്നൈ സൂപ്പർകിങ്സ് തിരിച്ചുവരുന്നു . രണ്ടുതവണ ഐപിഎൽ ജേതാക്കളായിട്ടുള്ള ചെന്നൈ സൂപ്പർകിങ്സിന്റെ തിരിച്ചുവരവ് ആഘോഷമാക്കിയിരിക്കുകയാണ് ടീം നായകൻ ആയിരുന്ന മഹേന്ദ്രസിങ് ധോണി . ട്വിറ്ററിൽ പോസ്റ്റ് ചെയ്ത ചിത്രത്തിലൂടെയാണ് ധോണി സിഎസ്കെയുടെ വരവ് അറിയിക്കുന്നത് . ചെന്നൈ സൂപ്പർകിങ്സിന്റെ ജഴ്സി ധരിച്ച ചിത്രമാണ് ധോണി ട്വിറ്ററിൽ പോസ്റ്റ് ചെയ്തത് . നായകൻ എന്ന് അർത്ഥം വരുന്ന തല എന്ന തമിഴ് വാക്കും ധോണിയുടെ ജഴ്സിയിലുണ്ട് . ഐപിഎല്ലിലെ വിവാദങ്ങളെ തുടർന്ന് രണ്ടു വർഷത്തെ വിലക്കിന് ശേഷമാണ് അടുത്ത സീസൺ മുതൽ ചെന്നൈ സൂപ്പർകിങ്സും രാജസ്ഥാൻ റോയൽസും കളത്തിലിറങ്ങുന്നത് . ധോണിയുടെ ട്വീറ്റ് നിമിഷങ്ങൾക്കകം നിരവധി ആരാധകർ റീട്വീറ്റ് ചെയ്തു . ഐപിഎല്ലിൽ ഏറെ തിളക്കത്തോടെ നിന്ന ടീം ആയിരുന്നു ചെന്നൈ സൂപ്പർകിങ്സ് . ധോണിയുടെ നേതൃത്വത്തിൽ 2010,2011 വർഷങ്ങളിൽ ജേതാക്കളായി സിഎസ്കെ , 2008,2012,2013,2015 വർഷങ്ങളിൽ റണ്ണേഴ്സ് അപ്പാകുകയും ചെയ്തു . ഐപിഎല്ലിലെ സ്പോട്ട് ഫിക്സിങ് വിവാദങ്ങളെതുടർന്ന് 2015ലാണ് ചെന്നൈ സൂപ്പർകിങ്സിനെ രണ്ടുവർഷത്തേക്ക് വിലക്കിയത് . സുപ്രീംകോടതി നിയോഗിച്ച ജസ്റ്റിസ് ആർ എം ലോധ കമ്മിറ്റിയാണ് സിഎസ്കെയെ വിലക്കിയത് .


രാജ്യത്തിന്റെ സമ്പദ് വ്യവസ്ഥ ആവശ്യപ്പെടുന്ന മാറ്റങ്ങളാണ് നോട്ട് നിരോധനവും ജി . എസ് . ടിയുമെന്ന് ഉപരാഷ്ട്രപതി വെങ്കയ്യ നായിഡു അഭിപ്രായപ്പെട്ടു . നല്ല മാറ്റങ്ങൾ കൊണ്ടുവരാൻ പരിഷ്കാരങ്ങൾക്ക് കഴിഞ്ഞു . പൌരന്മാർ അഭിമാനം കൊള്ളേണ്ട വ്യവസായ മേഖലയാണ് ഇന്ത്യയുടേതെന്നും ഉപരാഷ്ട്രപതി കൊച്ചിയിൽ പറഞ്ഞു . കൊച്ചിൻ ചേംബർ ഓഫ് കൊമേഴ്സിന്റെ 160 - ാമത് വാർഷികാഘോഷം ഉദ്ഘാടനം ചെയ്യുകയായിരുന്നു അദ്ദേഹം . ഇന്ത്യയുടെയും കേരളത്തിന്റെയും വ്യാവസായിക , സാമൂഹിക നേട്ടങ്ങൾ എടുത്തുപറഞ്ഞായിരുന്നു വാർഷികാഘോഷ വേദിയിലെ ഉപരാഷ്ട്രപതിയുടെ പ്രസംഗം . വികസന കാര്യത്തിൽ കേരളം മറ്റ് സംസ്ഥാനങ്ങൾക്ക് മാതൃകയായെന്ന് അദ്ദേഹം അഭിനന്ദിച്ചു . വിമർശനങ്ങൾ നേരിടുന്നുണ്ടെങ്കിലും രാജ്യത്ത് മാറ്റങ്ങൾ കൊണ്ടി വരാൻ നോട്ട് നിരോധനമടക്കമുള്ള പരിഷ്കാരങ്ങൾക്കായി . കള്ളപ്പണമെത്രയെന്ന് ജനങ്ങളെ ബോധിപ്പിക്കേണ്ട ഉത്തരവാദിത്തം സർക്കാരിനും റിസർവ് ബാങ്കിനുമുണ്ടെന്നും അദ്ദേഹം കൂട്ടിചേർത്തു . വിദേശ നിക്ഷേപങ്ങൾക്ക് പ്രാധാന്യം നൽകുന്ന നമ്മൾ രാജ്യത്തിന്റെ വ്യവസായ മേഖലക്ക് ഊന്നൽ നൽകണമെന്നും ഉപരാഷ്ട്രപതി അഭിപ്രായപ്പെട്ടു . തീവ്രവാദം പോലെയുള്ള സാമൂഹിക വിപത്തിനെ തുരത്താൻ കൂടി കഴിഞ്ഞാൽ രാജ്യം വലിയ പുരോഗതി കൈവരിക്കുമെന്നും അദ്ദേഹം കൂട്ടിച്ചേർത്തു . ഗെയ്ൽ പദ്ധതി ഈ സർക്കാറിന്റെ കാലയളവിൽ തന്നെ പൂർത്തിയാക്കാനാകുമെന്നാണ് പ്രതീക്ഷയെന്ന് മന്ത്രി കെ . ടി ജലീൽ പറഞ്ഞു . ചേംബർ ഓഫ് കൊമേഴ്സ് ആന്റ് ഇൻഡസ്ട്രീസിന്റെ ആഘോഷ പരിപാടിക്ക് ശേഷം രണ്ട് ദിവസത്തെ കൊച്ചി സന്ദർശനം പൂർത്തിയാക്കി ഉപരാഷ്ട്രപതി മടങ്ങി .


തമിഴ് സിനിമയിലെ സൂപ്പർ സ്റ്റാറും സഹോദരനുമായ സൂര്യക്കൊപ്പം അഭിനയിക്കാൻ കാത്തിരിക്കുകയാണെന്ന് നടൻ കാർത്തി . സൂര്യയുടെ സിനിമയിൽ വില്ലനായി അഭിനയിക്കാൻ പോലും തയ്യാറാണെന്നും കാർത്തി പറഞ്ഞു . ദീപാവലിക്കു പ്രദർശനത്തിനെത്തുന്ന കാഷ്മോരോ എന്ന സിനിയുടെ പ്രചാരണത്തിനായി കൊച്ചിയിൽ എത്തിയതായിരുന്നു കാർത്തി . യുവനടൻ കാർത്തി ഇരട്ടവേഷത്തിലെത്തുന്ന കാഷ്മോരായുടെ റിലീസിനായി കാത്തിരിക്കുകയാണ് ആരാധകർ . രാജനായക്കൻ എന്ന സേനാ നായകന്റേയും കാഷ്മോരാ എന്ന മന്ത്രവാദിയുടേയും , അഞ്ചുനൂറ്റാണ്ടു മുമ്പുള്ള ഒരു സേനാനായകന്റേയും വർത്തമാനകാലത്തെ ഒരു മന്ത്രവാദിയുടേയും കഥകൾ കൂട്ടിയോജിപ്പിച്ചാണ് കാഷ്മോരാ ഒരുക്കിയിരിക്കുന്നത് . സാങ്കേതികമികവിവിലും കഥയിലും പ്രേക്ഷകരെ പൂർണമായും രസിപ്പിക്കും കാഷ്മോരാ എന്നാണ് കാർത്തിയുടെ ഉറപ്പ് . അഭിനയമികവിൽ കാർത്തിക്കൊപ്പം മത്സരിച്ചഭിനയിച്ച് നയൻതാരയും പ്രധാനവേഷത്തിലെത്തുന്നു . ബാഹുബലിയില് നിന്ന് പ്രചോദനം ഉൾക്കൊണ്ട് മെഗാസെറ്റാണ് സിനിമയ്ക്കായി ഒരുക്കിയിരിക്കുന്നത് .


തുടക്കത്തിലെ തകർച്ചക്കുശേഷം കോലിയും വിജയും ചേർന്ന് ഇന്ത്യക്ക് പ്രതീക്ഷ നൽകിയപ്പോഴാണ് ലിയോൺ കോലിയെ വീഴ്ത്തിയത് . 13 / 2 എന്ന നിലയിൽ പതറിയ ഇന്ത്യയെ കോലിയും വിജയും ചേർന്ന് 47 റൺസിൽ എത്തിച്ചിരുന്നു . നേരത്തെ സ്റ്റാർക്കിൻറെ ആദ്യ ഓവറിലെ നാലാം പന്തിൽ അക്കൌണ്ട് തുറക്കും മുൻപ് ലോകേഷ് രാഹുൽ പുറത്തായിരുന്നു . മൂന്നാമനായിറങ്ങിയ ചേതേശ്വർ പൂജാരയെ ( 4 ) ഹേസൽവുഡ് വിക്കറ്റ് കീപ്പർ പെയ്നിന്റെ കൈകളിലെത്തിച്ചതോടെ ഇന്ത്യ ബാക് ഫൂട്ടിലായി . കോലിക്ക് പിന്നാലെ 20 റൺസെടുത്ത വിജയ്യെ ലിയോൺ ബൌൾഡാക്കി . ചായയ്ക്ക് പിരിയുമ്പോൾ രണ്ട് വിക്കറ്റ് നഷ്ടത്തിൽ 15 റൺസ് എന്ന നിലയിലായിരുന്നു ഇന്ത്യ . നേരത്തെ ആദ്യ സെഷനിലെ നിരാശക്കുശേഷം ലഞ്ചിനുശേഷമുള്ള രണ്ടാം സെഷനിൽ ഇന്ത്യൻ പേസർമാർ വൻ തിരിച്ചുവരവ് നടത്തിയപ്പോൾ ഓസീസിൻറെ രണ്ടാം ഇന്നിംഗ്സ് 243 റൺസിൽ അവസാനിച്ചിരുന്നു . 72 റൺസ് നേടിയ ഉസ്മാൻ ഖവാജയമാണ് ഓസീസിൻറെ ടോപ് സ്കോറർ . ആറ് വിക്കറ്റ് വീഴ്ത്തിയ പേസർ മുഹമ്മദ് ഷമിയും മൂന്ന് പേരെ പുറത്താക്കിയ ജസ്പ്രീത് ബൂംമ്രയുമാണ് ഇന്ത്യക്ക് ചെറിയ ആശ്വാസം നൽകിയത് . നാലാം ദിനം രണ്ടാം ഇന്നിംഗ്സിൽ നാല് വിക്കറ്റ് നഷ്ടത്തിൽ 132 റൺസെന്ന നിലയിൽ ബാറ്റിംഗ് തുടങ്ങിയ ഓസീസിന് മികച്ച തുടക്കമാണ് ലഭിച്ചത് . അർദ്ധ സെഞ്ചുറി പിന്നിട്ട ഉസ്മാൻ ഖവാജയും നായകൻ ടിം പെയ്നും ഓസ്ട്രേലിയയെ കൂറ്റൻ ലീഡിലേക്ക് നയിക്കുമെന്ന് തോന്നിച്ചു . എന്നാൽ വില്ലനായി ഷമി ആറ് റൺസിനിടെ മൂന്ന് വിക്കറ്റ് വീഴ്ത്തി ഓസീസ് മോഹം കവരുകയായിരുന്നു . എങ്കിലും മികച്ച ലീഡ് സ്വന്തമാക്കാൻ ഓസീസിന് സാധിച്ചു .


മോട്ടോ എക്സ് 4 ഇന്ത്യയിൽ അവതരിപ്പിക്കുന്നു . തിങ്കളാഴ്ച എത്തുന്ന ഫോൺ മെറ്റൽ ഗ്ലാസ് ഡിസൈനിലാണ് എത്തുന്നത് . സ്റ്റോക്ക് ആൻഡ്രോയ്ഡ് ബിൽഡാണ് ഫോൺ . ഡ്യൂവൽ ക്യാമറ ഒരു പ്രധാന പ്രത്യേകതയാണ് . യൂട്യൂബ് വഴി ലോഞ്ചിംഗ് ലൈവായി പ്രക്ഷേപണം ചെയ്യുന്നുണ്ട് . മോട്ടോയുടെ പുതിയ ഫ്ലാഗ്ഷിപ്പ് മോഡൽ എന്ന് തന്നെ ഇതിനെ വിശേഷിപ്പിക്കാം . ഒക്ടാകോർ ക്യൂവൽ കോം സ്നാപ്ഡ്രാഗൺ 630 പ്രോസസ്സറാണ് ഫോണിനുള്ളത് . 2 . 2 ജിഗാഹെർട്സ് ശേഷിയുള്ള ഫോൺ 3ജിബി , 4ജിബി വേരിയൻറിൽ എത്തും . 3000 എംഎഎച്ചാണ് ഫോണിൻറെ ബാറ്ററി ശേഷി . മോട്ടോ എക്സ് 4 ൻറെ സ്ക്രീൻ വലിപ്പം 5.2 ഇഞ്ച് ഫുൾ എച്ച്ഡിയാണ് . പിക്സൽ ഡെൻസിറ്റ് 424 പിപിഐ ആണ് . ഗോറില്ല ഗ്ലാസ് പ്രോട്ടക്ഷനോടെയാണ് സ്ക്രീൻ . 32 ജിബി , 64 ജിബി സ്റ്റോറേജ് സ്പൈസിലാണ് വേരിയൻറുകൾ എത്തുന്നത് . മൈക്രോ എസ് . ഡി കാർഡ് ഉപയോഗിച്ച് 2 ടിബിവരെ ശേഖരണ ശേഷി വർദ്ധിപ്പിക്കാം . പിന്നിൽ ഇരട്ട ക്യാമറയാണ് ഫോണിൻറെ മറ്റൊരു പ്രധാന പ്രത്യേകത . പ്രൈമറി സെൻസർ 12 എംപിയും , സെക്കൻററി 8 എംപി 120 ഡിഗ്രി അൾട്രാ വൈഡ് ആംഗിളുമാണ് സെൻസർ . 16 എംപിയാണ് മുന്നിലെ സെൽഫി ക്യാമറ ഇതിന് എൽഇഡി ഫ്ലാഷുമുണ്ട് . ഇന്ത്യയിൽ പ്രതീക്ഷിക്കപ്പെടുന്ന വില 23,999 രൂപയാണ് . അതിനാൽ തന്നെ ഹോണർ 8 പ്രോ , വൺപ്ലസ് 3ടി എന്നിവയ്ക്ക് ഒരു വെല്ലുവിളിയായിരിക്കും മോട്ടോ എക്സ് 4 എന്നതിൽ സംശയമില്ല .


പെരുന്നാൾ സ്പെഷ്യൽ ഓഫറുകളുമായി ബിഎസ്എൻഎൽ രംഗത്ത് എത്തി . 786 രൂപയുടേയും 599 രൂപയുടെയും ഓഫറുകളാണ് ബിഎസ്എൻഎൽ ഈദ് സ്പെഷ്യലായി പുറത്തിറക്കിയത് . പ്രീ പെയ്ഡ് ഉപഭോക്താക്കൾക്കായിട്ടാണ് ബിഎസ്എൻഎൽ ഓഫർ പുറത്തിറക്കിയിരിക്കുന്നത് . 86 രൂപയുടെ റീച്ചാർജിന് 90 ദിവസത്തേക്ക് പരിധിയില്ലാത്ത ടോക്ടൈമിനൊപ്പം 3 ജിബി ഡാറ്റയും ലഭിക്കും . 599 രൂപയുടെ റീച്ചാർജിൽ 786 രൂപ ടോക്ക്ടൈമും ലഭിക്കുക . ഇതോടൊപ്പം തന്നെ 599 രൂപയുടെ റീച്ചാർജിങ്ങിനൊപ്പം 10 ഓൺ - നെറ്റ് എസ്എംഎസുകളും ലഭിക്കും . ജൂൺ 30 വരെയാണ് ഈ ഓഫർ ലഭിക്കുക . ഈ ഓഫറുകൾക്ക് പുറമെ നിരവധി ഫുൾ ടോക്ക്ടൈം , എക്സ്ട്രാ ടോക്ക് ടൈം ഓഫറുകളും ബിഎസ്എൻഎൽ പ്രഖ്യാപിച്ചിട്ടുണ്ട് . 60 രൂപ , 110 രൂപ , 210 രൂപ , 290 രൂപ എന്നിവയ്ക്ക് റീചാർജ് ചെയ്യുമ്പോൾ ഇരട്ടി ആനുകൂല്യവും ലഭിക്കുന്നു .


കാര്യവട്ടം ഗ്രീൻഫീൽഡ് സ്റ്റേഡിയത്തിൽ നടക്കുന്ന ആദ്യ അന്താരാഷ്ട്ര മത്സരത്തിൽ ഗ്രീൻ പ്രോട്ടോക്കോൾ ഉറപ്പാക്കാൻ നഗരസഭ . സ്റ്റേഡിയത്തിലെ കുപ്പിവെള്ള വിതരണം ഏറ്റെടുത്തിരിക്കുന്ന പെപ്സിക്കോ ഇന്ത്യ തന്നെ ഒഴിഞ്ഞ പ്ലാസ്റ്റിക് കുപ്പികൾ തിരിച്ചെടുക്കും . വേദിയിൽ പ്രകൃതി സൌഹൃദ പാക്കിംഗ് ഉത്പന്നങ്ങൾ മാത്രമാണ് വിതരണം ചെയ്യുക . 20 വൃക്ഷത്തൈകൾ നടുന്ന ടി - ട്വൻറി 20 ഫോർ ട്രീ ട്വൻറി എന്ന ബോധവത്കരണ പരിപാടിയും സ്റ്റേഡിയത്തിൽ നടത്തും . തലസ്ഥാനത്ത് അടുത്തിടെ നടന്ന മെഗാപരിപാടികളിൽ പ്ലാസിറ്റിക്ക് വിലക്കിയുള്ള ഗ്രീൻ പ്രോട്ടോക്കോൾ വൻവിജയമായിരുന്നു . വേദികളിൽ കുപ്പിവെള്ള വിതരണത്തിന് പെപ്സിക്കോയുമായി ദീർഘകാല കരാർ നിലവിലുണ്ട് . സ്റ്റേഡിയത്തിൽ 20 കേന്ദ്രങ്ങളിൽ ജയിലിൽ നിന്നുണ്ടാക്കുന്ന ഭക്ഷണങ്ങൾ , കുടുംബശ്രീ ഉത്പന്നങ്ങൾ എന്നിവ വിൽക്കുന്ന കൌണ്ടറുകളുണ്ടാകും . നവംബർ ഏഴിനാണ് കാര്യവട്ടത്ത് ന്യൂസിലൻഡിനെതിരായ മൂന്നാം ട്വൻറി 20 നടക്കുന്നത് .


ഓസ്ട്രേലിയൻ ക്യാപ്റ്റൻ ടിം പെയ്നും ഭാര്യ ബോണി പെയ്നും മാത്രമല്ല , റിഷഭ് പന്തിനെ ട്രോളി ഇന്ത്യൻ താരം രോഹിത് ശർമയും . ട്വിറ്ററിലാണ് രോഹിത് ഇന്ത്യയുടെ യുവതാരത്തെ ട്രോളിയത് . കുഞ്ഞിനെ നോക്കാൻ ആളെ ആവശ്യമുണ്ടെന്ന് പറഞ്ഞാണ് രോഹിത് പന്തിനെ ട്രോളിയത് . നേരത്തെ , മെൽബൺ ടെസ്റ്റിൽ ബാറ്റിംഗിനിടെ തന്റെ കുട്ടികളെ നോക്കാൻ റിഷഭ് പന്തിനെ ഓസ്ട്രേലിയൻ നായകൻ ടിം പെയ്ൻ ക്ഷണിച്ചിരുന്നു . പെയ്നും പന്തും തമ്മിലുള്ള വാക്ക്പോരിന്റെ തുടർച്ചയായിരുന്നു ഈ വെല്ലുവിളി . എന്നാൽ സിഡ്നിയിൽ നടക്കുന്ന അവസാന ടെസ്റ്റിന് മുൻപ് ഓസ്ട്രേലിയൻ പ്രധാനമന്ത്രിയെ കാണാൻ ഇരു ടീമുകളും എത്തിയപ്പോൾ പെയ്നിന്റെ കുട്ടികളെ ചുമലിലേറ്റി പന്ത് ഈ വെല്ലുവിളി ഏറ്റെടുത്തു . പിന്നാലെ ബോണി പെയ്ൻ വീണ്ടും പന്തിനെ ട്രോളി രംഗത്തെത്തി . ഇൻസ്റ്റാഗ്രാമിൽ പങ്കുവെച്ച പുതിയ ചിത്രത്തിലൂടെയാണ് ഇപ്പോഴത്തെ ട്രോളൽ . കുട്ടികളെ നോക്കാൻ റിഷഭ് പന്ത് ഇന്ന് ഫ്രീയാണെങ്കിൽ അത്ഭുതമായിരിക്കും എന്ന് എഴുതി പന്തിനെ ടാഗ് ചെയ്തു ബോണി . ഇപ്പോഴിതാ രോഹിതും പന്തിനെ വെറുതെ വിടുന്നില്ല . രോഹിത് ട്വീറ്റ് ചെയ്തത് ഇങ്ങനെ . . . ഗുഡ്മോണിങ് ബഡ്ഡി . . . ' ' കുട്ടികളെ നോക്കാൻ നിങ്ങൾ മിടുക്കനാണെന്ന് അറിയാം . ഇപ്പോൾ ഒരാളെ ആവശ്യമുണ്ട് . ഒരാളെ കിട്ടിയാൽ റിതിക ഒരുപാട് സന്തോഷവതിയായിരിക്കും . . ' ' രോഹിത് കുറിച്ചിട്ടു . കഴിഞ്ഞ ദിവസമാണ് രോഹിത് - റിതിക ദമ്പതികൾക്ക് കുഞ്ഞ് പിറന്നത് . എന്നാൽ പന്തിന്റെ മറുപടി ഏറെ രസകരമായിരുന്നു . . . ' ' ഭയ്യ . . . യുസ്വേന്ദ്ര ചാഹൽ അവനെ ഏൽപ്പിച്ച ജോലി ശരിയായി ചെയ്യുന്നില്ലേ . . ? സമൈറയെ നോക്കുന്നതിൽ ഏറെ സന്തോഷം മാത്രമേയുള്ളൂ . . . ' ' കൂടെ ഇരുവർക്കും ആശംസകളും നേർന്നിട്ടുണ്ട് ഇന്ത്യയുടെ പുത്തൻ താരോദയം .


ഫേസ്ബുക്കിൻറെ ന്യൂസ് ഫീഡ് പ്രവർത്തനം നിലച്ചു . ഇത് ആഗോള വ്യാപകമായി ഉള്ള പ്രതിഭാസമാണോ ഇത് എന്ന് വ്യക്തമല്ല . ഫേസ്ബുക്കിലെ പോസ്റ്റുകൾ കാണുന്ന സ്ഥലത്ത് ഇപ്പോൾ പോസ്റ്റുകൾ കാണുവാൻ സാധിക്കുന്നില്ല . ഡെസ്ക്ടോപ്പ് പതിപ്പിൽ Something went wrong എന്നാണ് എഴുതി കാണിക്കുന്നത് . എന്നാൽ മൊബൈൽ ഫേസ്ബുക്ക് ആപ്പിൽ 45 മിനുട്ട് മുതൽ ഒരു മണിക്കൂർവരെയുള്ള പോസ്റ്റുകൾ മാത്രമാണ് കാണുന്നത് . അതേ സമയം ഫേസ്ബുക്ക് നോട്ടിഫിക്കേഷന് പ്രശ്നം അനുഭവപ്പെടുന്നില്ല എന്നാണ് റിപ്പോർട്ട് . ഇതിൽ പുതിയ അപ്ഡേറ്റുകൾ വരുന്നുണ്ട് . ഞായറാഴ്ച രാവിലെ 9.30 ഓടെയാണ് പ്രശ്നം അനുഭപ്പെടാൻ തുടങ്ങിയത് . ഇത്തരത്തിൽ തന്നെ ഫേസ്ബുക്ക് ആഗോള വ്യാപകമായി ആഗസ്റ്റ് 3ന് പ്രവർത്തന രഹിതമായിരുന്നു . ഫേസ്ബുക്കിൻറെ പ്രവർത്തനത്തിൽ പ്രശ്നം നേരിട്ടത് വാട്ട്സ്ആപ്പ് , ട്വിറ്റർ തുടങ്ങിയ മറ്റ് സോഷ്യൽ മീഡിയകളിൽ സന്ദേശം പ്രചരിക്കാൻ തുടങ്ങി . ഇതോടെയാണ് പലരും ഫേസ്ബുക്ക് ന്യൂസ്ഫീഡ് പ്രവർത്തന രഹിതമായ കാര്യം അറിഞ്ഞത് . പലർക്കും ഫേസ്ബുക്കിൽ പോസ്റ്റ് ചെയ്യുന്നതിനും , ചാറ്റ് ചെയ്യുന്നതിനും പ്രശ്നം നേരിട്ടു . ട്വിറ്ററിൽ ഫേസ്ബുക്ക് ഡൌണായത് പ്രധാന ട്രെൻറിംഗ് ടോപ്പിക്കായി ഇതേ സമയം പല മൊബൈലുകളിലും ഫേസ്ബുക്ക് ആപ്പ് പ്രവർത്തന രഹിതമായി ആഗോള വ്യാപകമായി തന്നെ പ്രശ്നം അനുഭവപ്പെട്ടു എന്നാണ് റിപ്പോർട്ട് .


തെന്നിന്ത്യൻ സിനിമാ ലോകത്തെ ഗ്ലാമർ നായിക സിൽക്ക് സ്മിത മരിച്ചിട്ട് ഇന്ന് 20 വർഷം തികയുന്നു . ജീവിതത്തിന്റെ അരങ്ങിൽ നിന്ന് സ്വയം ഇറങ്ങിപ്പോയ സ്മിത രണ്ട് പതിറ്റാണ്ടിനിപ്പുറവും പ്രേക്ഷകരുടെ ഉള്ളിലെ വിങ്ങലാണ് . 1996 സെപ്റ്റംബർ 23 ന് തന്റെ മുപ്പത്തി അഞ്ചാം വയസിൽ സിൽക്ക് സ്മിത ജീവിതം അവസാനിപ്പിച്ചു . തമിഴിലും മലയാളത്തിലും തെലുങ്കിലും ഒരുപാട് ഹിറ്റുകൾക്ക് കാരണക്കാരിയായ സ്മിത എന്തിന് സ്വയം ജീവിതത്തിൽ നിന്ന് ഇറങ്ങിപ്പോയി ? സിനിമയുടെ സൌന്ദര്യം , അതിന് പിന്നിലും മുന്നിലും പ്രവർത്തിക്കുന്നവരുടെ ജീവിതത്തിൽ എല്ലായിപ്പോഴും കാണില്ലെന്നതാണ് അതിനുള്ള ഉത്തരം . 1960ൽ ആന്ധ്രയിലെ ഏലൂരിനടുത്ത തേവാലി ഗ്രാമത്തിൽ ജനിച്ച വിജയലക്ഷ്മിയുടെ കഥ അതിന് ഏറ്റവും നല്ല ഉദാഹരണം . നാലാം ക്ലാസിൽ പഠനം ഉപേക്ഷിച്ച വിജയലക്ഷ്മി അകന്നൊരു ബന്ധുവിനൊപ്പമാണ് പതിനാറാം വയസിൽ ചെന്നൈയിലെത്തിയത് . നടിമാരുടെ സഹായിയായും ടച്ചപ്പ് ഗേളായും സിനിമാ ലോകത്ത് പ്രവർത്തിച്ച് തുടങ്ങിയ അവൾ ഇണയെത്തേടി എന്ന ചിത്രത്തിലൂടെ നടിയായി . അങ്ങനെ വിജയലക്ഷ്മി സ്മിതയായി . ഗ്ലാമർ വേഷങ്ങളിൽ മാത്രം ഒതുങ്ങിപ്പോയ സ്മിതയുടെ മടക്കമാണ് പിന്നെ സിനിമാലോകം കണ്ടത് . അഭിനയത്തിൽ നിന്ന് നിർമ്മാണത്തിലേക്കുള്ള ചുവടുമാറ്റം നഷ്ടങ്ങളുടെ കണക്കിലേക്ക് അവരെ നയിച്ചു . സ്മിതയെ ആരൊക്കെയോ മുതലെടുക്കുകയായിരുന്നുവെന്ന് പലകഥകൾ പറഞ്ഞുപരന്നു . പക്ഷെ ആരെയും പേരെടുത്ത് അപമാനിക്കാതെ തിരിഞ്ഞുനടക്കുകയാണ് സ്മിത ചെയ്തത് . ജീവിതത്തിൽ നിന്ന് സ്വയം ഇറങ്ങിപ്പോയപ്പൊഴും സ്മിത ആരെയും കുറ്റം പറഞ്ഞില്ല . മോഹിപ്പിച്ചൊരു ശരീരം മാത്രമായല്ല , സിനിമയുടെ മായികതയിൽ മയങ്ങരുതെന്നൊരു ഓർമ്മപ്പെടുത്തൽ കൂടിയായി സ്മിത ഇന്നും പ്രേക്ഷക മനസ്സിൽ നിറയുകയാണ് .


പരിണാമത്തിന് ഉദാഹരണം കണ്ടെത്തി ശാസ്ത്രകാരന്മാർ . രണ്ട് തലമുറകൊണ്ട് പരിണാമം സംഭവിച്ച ഒരു പക്ഷി വിഭാഗത്തെയാണ് കണ്ടെത്തിയത് . ഗലപ്പഗോസ് ദ്വീപുകളിലെ ഡാഫി മേജർ എന്ന ദ്വീപിൽ നിന്നാണ് ഡാർവിൻ ഫിഞ്ച് വിഭാഗത്തിൽ നിന്നും ഉത്ഭവിച്ച ബിഗ് ബേർഡ് എന്ന പക്ഷിയെ കണ്ടെത്തിയത് . ഈ പക്ഷിയുടെ ജീൻ സീക്വൻസ് പഠനവും , ബാഹ്യലക്ഷണങ്ങളും ഇത് പൂർണ്ണമായും പുതിയ വിഭാഗം പക്ഷികളാണെന്ന സ്ഥിരീകരണം നൽകുകയാണ് . പ്രിൻസ്റ്റൺ യൂണിവേഴ്സിറ്റിയിലെ ബയോളജിസ്റ്റുകളായ പീറ്റർ ഗ്രാൻറ് , റോസ്മേരി ഗ്രാൻറ് എന്നിവരുടെ ഗവേഷണമാണ് പുതിയ സ്പീഷ്യസ് പക്ഷിയുടെ വിവരങ്ങൾ പുറത്ത് എത്തിച്ചത് . ഗലപ്പഗോസ് ദ്വീപ് സമൂഹത്തിലെ 15 ഇനം ഡാർവിൻ ഫിഞ്ചുകളെ നിരീക്ഷിച്ചും പഠിച്ചുമാണ് ചാൾസ് ഡാർവിൻ തൻറെ പരിണാമ സിദ്ധാന്തത്തിലെ പ്രകൃതി നിർദ്ധാരണം എന്ന നിർണ്ണായക കണ്ടുപിടുത്തം നടത്തിയത് . സ്പീഷ്യസ് ഹൈബ്രിഡേഷൻ മൂലമാണ് ഇപ്പോൾ കണ്ടെത്തിയ പക്ഷി വിഭാഗത്തിൻറെ ഉത്ഭവം എന്നാണ് ശാസ്തകാരന്മാർ പറയുന്നത് . ഈ പഠനത്തെക്കുറിച്ച് കൂടുതൽ അറിയുക


ആകാംക്ഷയോടുള്ള കാത്തിരിപ്പുകൾക്ക് ഒടുവിൽ രജനികാന്തിന്റെ 2.0ത്തിന്റെ ട്രെയിലർ എത്തുന്നു . ഷങ്കർ സംവിധാനം ചെയ്യുന്ന ചിത്രത്തിന്റെ ട്രെയിലർ അടുത്തമാസം മുന്നിന് ആണ് പുറത്തുവിടുക . ചിത്രത്തിന്റെ മെയ്ക്കിംഗ് വീഡിയോ നേരത്തെ പുറത്തുവിട്ടിരുന്നു . മൂവായിരത്തോളം സാങ്കേതിക പ്രവർത്തകർ ചിത്രത്തിനായി പ്രവർത്തിച്ചിട്ടുണ്ടെന്നാണ് വീഡിയോയിൽ പറയുന്നത് . ഇതിൽ 1000 വിഎഫ്എക്സ് ആർടിസ്റ്റുകളും ഉൾപ്പെടും . 540 കോടി രൂപയാണ് ചിത്രത്തിന്റെ ബജറ്റ് . എമി ജാക്സണാണ് ചിത്രത്തിലെ നായികയായി എത്തുന്നത് . അക്ഷയ് കുമാർ വില്ലൻ വേഷത്തിൽ എത്തുന്നു . എ ആർ റഹ്മാനാണ് സംഗീതസംവിധാനം നിർവഹിച്ചിരിക്കുന്നത് .


പ്രളയ പുനർനിർമ്മാണത്തിന് കേരളത്തിന് 500 മില്യൺ ഡോളറിൻറെ ( 3683 കോടി ) സാന്പത്തികസഹായം ലോകബാങ്ക് വാഗ്ദാനം ചെയ്തു . അടിയന്തര സഹായമായി 55 മില്ല്യൺ ഡോളർ ( 405 കോടി ) ആയിരിക്കും ആദ്യഘട്ടത്തിൽ കേരളത്തിന് ലഭിക്കുക . അതേസമയം ലോകബാങ്കിൻറെ സഹായം ലഭിക്കണമെങ്കിൽ കേന്ദ്രസർക്കാരിൻറെ അനുമതി കൂടി ആവശ്യമാണ് . സംസ്ഥാനത്തിൻറെ വായ്പാപരിധി ഉയർത്താൻ കേന്ദ്രസർക്കാർ കേരളത്തിന് അനുമതി നൽകിയാൽ മാത്രമേ ഈ തുക കേരളത്തിന് ലഭിക്കൂ . കൂടുതൽ ധനസമാഹരണത്തിനുള്ള സാങ്കേതികസഹായവും ഉപദേശവും നൽകാൻ തയ്യാറാണെന്നാണ് ലോകബാങ്ക് സർക്കാരിനെ അറിയിച്ചിട്ടുള്ളത് . സാധാരണഗതിയിൽ സംസ്ഥാനങ്ങൾക്ക് ലോകബാങ്ക് സഹായം അനുവദിക്കാറ് കുടിവെള്ളം , ഗതാഗതം പോലുള്ള അടിസ്ഥാന സൌകര്യ വികസനത്തിനായാണ് . എന്നാൽ കേരളത്തിൻറെ കാര്യത്തിൽ വീടുകൾ പുനർ നിർമ്മിക്കുന്നതടക്കമുള്ള സഹായങ്ങൾ ലോകബാങ്ക് വാഗ്ദാനം ചെയ്തതയാണ് സൂചന . ഇന്ന് രാവിലെ ലോകബാങ്ക് പ്രതിനിധികൾ സെക്രട്ടേറിയറ്റിലെത്തി മുഖ്യമന്ത്രി പിണറായി വിജയനുമായി കൂടിക്കാഴ്ച്ച നടത്തിയിരുന്നു . ഇതിനുശേഷമാണ് സഹായം സംബന്ധിച്ച ഔദ്യോഗിക പ്രഖ്യാപനം ഉണ്ടായത് . ആഗസ്റ്റ് മാസത്തിൽ സംസ്ഥാനത്തുണ്ടായ പ്രളയം 54 ലക്ഷം പേരെ ബാധിച്ചെന്നാണ് ലോകബാങ്ക് റിപ്പോർട്ടിൽ പറയുന്നത് .


ശക്തമായ കഥാപാത്രങ്ങൾകൊണ്ട് പ്രേക്ഷകരുടെ മനം കവർന്ന് താരമാണ് ലെന . ലെനയുടെ വ്യത്യസ്തമായ ഫോട്ടോ ഷൂട്ടാണ് ഇപ്പോൾ വൈറലായികൊണ്ടിരിക്കുന്നത് . ക്രീം ലൈഫിന്റെ കവർ ഷൂട്ടിന് വേണ്ടിയാണ് അതീവ ഗ്ലാമറസായി ലെന എത്തിയത് . മഹാദേവൻ തമ്പിയാണ് ലെനയുടെ ചിത്രങ്ങൾ പകർത്തിയത് . വ്യത്യസ്തമായ മേക്കപ്പ് തന്നെയാണ് ഫോട്ടോഷൂട്ടിന്റെ പ്രത്യേകത . ഉണ്ണി പി എസ് ആണ് ലെനയെ സുന്ദരിയാക്കി മാറ്റിയതിന് പിന്നിൽ . ശ്രേയ അരവിന്ദാണ് വ്സ്ത്രാലങ്കാരം . കമ്പിളി പുതപ്പ് കൊണ്ട് മൂടിയ തരത്തിലുള്ള വേഷങ്ങളിലാണ് ലെന എത്തുന്നത് . നേരത്തെയും ഇത്തരത്തിൽ ലെന ഫോട്ടോ ഷൂട്ട് നടത്തിയിട്ടുണ്ട് . ചൂടൻ ചിത്രങ്ങൾ കാണാം വീഡിയോ കാണാം


ബോളിവുഡിലെ മീടൂ ആരോപണങ്ങൾക്ക് തുടക്കമിട്ട തനുശ്രീ ദത്തയ്ക്കെതിരേ പ്രസ്താവനകളുമായി എത്തിയിരുന്നു രാഖി സാവന്ത് . ഒരു ലെസ്ബിയനായ തനുശ്രീ തന്നെ ബലാൽസംഗം ചെയ്തിട്ടുണ്ടെന്നായിരുന്നു രാഖിയുടെ പ്രധാന ആരോപണം . നാനാ പടേക്കറിനെതിരേ തനുശ്രീ ഉന്നയിച്ച മീടൂ ആരോപണം അടിസ്ഥാനരഹിതമാണെന്നും രാഖി ആരോപിച്ചിരുന്നു . രാഖി സാവന്തിന്റെ വാർത്താസമ്മേളനത്തിന് ദിവസങ്ങൾ പിന്നിടുമ്പോൾ അവർക്കെതിരേ പ്രതികരണവുമായി രംഗത്തെത്തിയിരിക്കുകയാണ് തനുശ്രീ ദത്ത . രാഖിയുടെ ആരോപണങ്ങളെല്ലാം പച്ചക്കള്ളങ്ങളാണെന്നും ആകെ ഒരേയൊരു തവണയേ അവരുമായി നേരിൽ സംസാരിച്ചിട്ടുള്ളുവെന്നും പറയുന്നു തനുശ്രീ ദത്ത . രാഖി സാവന്ത് തന്നെ സമീപിച്ചത് മതപരിവർത്തനം എന്ന ഉദ്ദേശത്തോടെയാണെന്നും . " രാഖി സാവന്തിനെപ്പോലെ വിദ്യാഭ്യാസമോ വ്യക്തിത്വമോ ഇല്ലാത്ത ഒരാൾ എന്റെ മേൽ സൌഹൃദം ആരോപിക്കുന്നത് തന്നെ വെറുപ്പുളവാക്കുന്നു . 2009ൽ ഒരു വിമാനത്താവളത്തിൽ വച്ച് മാത്രമാണ് അവരോട് നേരിട്ട് സംസാരിച്ചിട്ടുള്ളത് . പിന്നീട് അവർ അടുക്കാൻ ശ്രമിച്ചപ്പോഴെല്ലാം ഒഴിവാക്കാനാണ് ഞാൻ നോക്കിയത് . എന്നാലും അവർ ഞാനുമായുള്ള ആശയവിനിമയം തുടർന്നു . എന്നെ ക്രിസ്ത്യൻ മതത്തിലേക്ക് മാറ്റുകയായിരുന്നു അവരുടെ ലക്ഷ്യം . യേശുവിൽ വിശ്വസിച്ചില്ലെങ്കിൽ നരകത്തിൽ പോകുമെന്ന് അവർ എന്നോട് പറഞ്ഞു . ഹിന്ദുമതത്തിലെ വിഗ്രഹപൂജ സാത്താൻ സേവയാണെന്നായിരുന്നു രാഖിയുടെ അഭിപ്രായം . ഇത്രയും ആയപ്പോഴേക്ക് ഞാൻ അവരുമായി കൃത്യമായി അകലം പാലിച്ചുതുടങ്ങി . " രാഖിയെപ്പോലെ ഒരാളുടെ ഇത്തരത്തിലുള്ള ഇടപെടൽ കൊണ്ട് ക്രിസ്ത്യൻ മതത്തെക്കുറിച്ച് കൂടുതൽ അറിയാൻ താൽപര്യം തോന്നിയില്ലെന്നും അതിന് വർഷങ്ങൾക്ക് ശേഷമാണ് ക്രിസ്തുവിനെ മനസിലാക്കാനും സ്നേഹിക്കാനും തുടങ്ങിയതെന്നും തനുശ്രീ ദത്ത പറയുന്നു . രാഖി സാവന്ത് ഇപ്പോൾ തനിക്കെതിരേ നടത്തുന്ന ചെളിവാരിയെറിയലിന് കാരണം അന്നത്തെ മതപരിവർത്തന ശ്രമം പരാജയപ്പെട്ടതിനാലാണെന്നും . " ഞാൻ മുൻപ് തല മുണ്ഡനം ചെയ്തത് ലെസ്ബിയൻ ആയതുകൊണ്ടും ഉള്ളാലെ പുരുഷൻ ആയതുകൊണ്ടും ആണെന്നായിരുന്നു രാഖിയുടെ വാദം . ഹിന്ദു , ബുദ്ധമത സംസ്കാരങ്ങളിൽ ആത്മീയ താൽപര്യങ്ങളോടെ ' ദീക്ഷ ' സ്വീകരിക്കുമ്പോൾ തല മുണ്ഡനം ചെയ്യാറുണ്ട് . ഇതിനെയാണ് ഹോമോസെക്ഷ്വാലിറ്റി കൊണ്ടാണ് മുടി കളഞ്ഞതെന്ന് രാഖി കണ്ടെത്തിയിരിക്കുന്നത് ! " ഇത്തരം ആരോപണങ്ങൾ ഉന്നയിക്കാൻ നിങ്ങൾ തലച്ചോറിനും പ്ലാസ്റ്റിക് സർജറി ചെയ്തോ എന്ന , രാഖിയോടുള്ള ചോദ്യത്തോടെയാണ് തനുശ്രീ ദത്ത തന്റെ വിശദീകരണക്കുറിപ്പ് അവസാനിപ്പിക്കുന്നത് . തനുശ്രീ ഒരു ലെസ്ബിയനാണെന്നും തന്നെ അവർ ബലാൽസംഗം ചെയ്തിട്ടുണ്ടെന്നുമാണ് രാഖിയുടെ ആരോപണം . 12 വർഷങ്ങൾക്ക് മുൻപ് തന്റെ അടുത്ത സുഹൃത്തായിരുന്നു തനുശ്രീയെന്നും അവരോടൊപ്പം പല പാർട്ടികൾക്കും പോയിട്ടുണ്ടെന്നും രാഖി പറഞ്ഞിരുന്നു . ' അവിടെവച്ചൊക്കെ മയക്കുമരുന്നുകൾ ഉപയോഗിക്കുമായിരുന്നു തനുശ്രീ . എനിക്കും അവ ഉപയോഗിക്കാൻ തരുമായിരുന്നു . ' തന്റെ സ്വകാര്യ ഭാഗങ്ങളിൽ തനുശ്രീ അനുവാദമില്ലാതെ സ്പർശിച്ചിരുന്നുവെന്നും പലപ്പോഴും ബലാൽസംഗം എന്ന് പറയാവുന്ന തരത്തിൽ പെരുമാറിയിട്ടുണ്ടെന്നും ആരോപിച്ചു രാഖി സാവന്ത് . മുൻ മിസ് ഇന്ത്യ കൂടിയായ തനുശ്രീ ആന്തരികമായി ഒരു ആൺകുട്ടിയാണെന്നും . ബോളിവുഡിൽ ലെസ്ബിയനായ മറ്റ് നടിമാരും ഉണ്ടെന്നും തനുശ്രീയുടെ പേര് പറയുന്നത് അവർ തനിക്കെതിരേ മാനനഷ്ടക്കേസ് കൊടുത്തിനാലാണെന്നും പറഞ്ഞിരുന്നു രാഖി .


ചലച്ചിത്ര , നാടക നടൻ കെടിസി അബ്ദുല്ല ( 82 ) അന്തരിച്ചു . വാർധക്യസഹജമായ അസുഖത്തെ തുടർന്ന് കോഴിക്കോട് സ്വകാര്യ ആശുപത്രിയിൽ ചികിത്സയിലായിരുന്നു . സുഡാനി ഫ്രം നൈജീരിയയാണ് അഭിനയിച്ചവയിൽ അടുത്തകാലത്ത് ശ്രദ്ധിക്കപ്പെട്ട സിനിമ . മുപ്പത്തഞ്ചോളം സിനിമകളിൽ അഭിനയിച്ചിട്ടുണ്ട് . സംസ്കാരം നാളെ ഉച്ചയ്ക്ക് 12.30ന് കോഴിക്കോട് മാത്തോട്ടം പള്ളി കബർസ്ഥാനിൽ നടക്കും . കോഴിക്കോടിൻറെ സാംസ്കാരിക ലോകത്തെ സജീവ സാന്നിധ്യമായിരുന്നു അബ്ദുല്ല . സ്കൂൾ കാലത്തുനിന്ന് ആരംഭിക്കുന്നതാണ് അദ്ദേഹത്തിൻറെ നാടക പ്രവർത്തനം . എട്ടാം ക്ലാസ്സോടെ പഠനം നിർത്തി കലാരംഗത്ത് സജീവമായി . റേഡിയോ നായകരംഗത്ത് എ ഗ്രേഡ് ആർട്ടിസ്റ്റ് ആയിരുന്നു . ഇരുപത്തഞ്ചോളം നാടകങ്ങളിൽ ശ്രദ്ധേയ കഥാപാത്രങ്ങളെ അവതരിപ്പിച്ചിട്ടുണ്ട് .


ന്യൂസിലൻഡിനെതിരായ രണ്ടാം ട്വന്റി - 20 മത്സരത്തിൽ 40 റൺസ് തോൽവി വഴങ്ങിയെങ്കിലും ഇന്ത്യൻ നായകൻ വിരാട് കോലി പുതിയൊരു നാഴികക്കല്ലുകൂടി പിന്നിട്ടു . ട്വന്റി - 20യിൽ 7000 റൺസ് പിന്നിടുന്ന ആദ്യ ഇന്ത്യൻ ബാറ്റ്സ്മാനെന്ന റെക്കോർഡാണ് കോലി സ്വന്തമാക്കിയത് . 212 മത്സരങ്ങളിൽ നിന്നാണ് കോലിയുടെ നേട്ടം . അതിവേഗം , 7000 റൺസ് പിന്നിടുന്ന രണ്ടാമത്തെ താരമാണ് കോലി . 192 മത്സരങ്ങളിൽ 7000 പിന്നിട്ട ക്രിസ് ഗെയ്ൽ ആണ് കോലിയേക്കാൾ വേഗത്തിൽ ഈ നേട്ടം കൈവരിച്ച താരം . ഗെയിലിനും കോലിക്കും പുറമെ മക്കല്ലം , പൊള്ളാർഡ് , വാർണർ , ബ്രാഡ് ഹോഡ്ജ് , ഡ്വയിൻ സ്മിത്ത് , ഷൊയൈബ് മാലിക്ക് എന്നിവരാണ് ട്വന്റി - 20യിൽ 7000 റൺസ് പിന്നിട്ട മറ്റ് താരങ്ങൾ . രാജ്യാന്തര ട്വന്റി - 20 റൺസ് നേത്തിൽ ബ്രെണ്ടൻ മക്കല്ലത്തിന് ( 2140 ) പിന്നിൽ രണ്ടാം സ്ഥാനത്താണ് കോലിയിപ്പോൾ . ഒരു കലണ്ടർ വർഷത്തിൽ രണ്ട് സെഞ്ചുറികൾ നേടുന്ന ആദ്യ താരമെന്ന റെക്കോർഡ് കീവിസിന്റെ കോളിൻ മൺറോയ്ക്ക് സ്വന്തമായി .


ഓഹരി വിപണിയിലെ റെക്കോഡ് നേട്ടം തുടരുന്നു . ദേശീയ ഓഹരി സൂചികയായ നിഫ്റ്റി 10,100 കടന്നു . സെൻസെക്സ് 32,600ന് മുകളിലാണ് വ്യാപാരം ചെയ്യുന്നത് . ആഗോള വിപണിയിലെ അനുകൂല സാഹചര്യങ്ങൾക്കൊപ്പം വിദേശ നിക്ഷേപം വൻ തോതിൽ എത്തുന്നതാണ് വിപണിയുടെ കുതിപ്പിന് ഊർജ്ജം നൽകുന്നത് . ബിഹാറിൽ ജെഡിയുബിജെപിയുമായി ചേർന്ന് സർക്കാർ രൂപീകരിച്ചതും വിപണിയുടെ മുന്നേറ്റത്തെ സ്വാധീനിച്ചു . 2017ൽ ഇതുവരെ 2,500 കോടി ഡോളറിലധികം വിദേശ നിക്ഷേപം ഇന്ത്യൻ വിപണിയിലെത്തി . അമേരിക്കൻ ഫെഡറൽ റിസർവ് തത്കാലം പലിശ നിരക്കിൽ മാറ്റം വരുത്തില്ലെന്ന പ്രഖ്യാപനമാണ് ഇന്ത്യൻ വിപണിയിലേക്കുള്ള വിദേശ നിക്ഷേപത്തിൽ ഇടിവ് വരുത്താതത് . ഏഷ്യൻ വിപണികളെല്ലാം മികച്ച നേട്ടത്തിലാണ് വ്യാപാരം ചെയ്യുന്നത് . ചില ബ്ലൂ ചിപ്പ് കമ്പനികളുടെ ആദ്യപാദ ഫലം പ്രതീക്ഷിച്ചതിലും മികച്ച നിലവാരത്തിലേക്ക് ഉയർന്നതും വിപണിയുടെ കുതിപ്പിന് പിന്നിലുണ്ട് . എച്ച്ഡിഎഫ്സി , മാരുതി സുസുക്കി , എസ്ബിഐ എന്നിവയാണ് നേട്ടപ്പട്ടികയിൽ മുന്നിൽ . ആദ്യപാദ ഫലത്തിൽ 17 ശതമാനം ഇടിവ് നേരിട്ടെങ്കിലും വിദേശ ബ്രോക്കറിംഗ് ഏജൻസി പ്രൈസ് ടാർഗറ്റ് ഉയർത്തിയതാണ് എച്ച്ഡിഎഫ്സിയുടെ കുതിപ്പിന് ആധാരം . നാല് ശതമാനത്തോളം നേട്ടമാണ് എച്ച്ഡിഎഫ്സി ഓഹരി വിലയിൽ ഇന്ന് നേടിയിരിക്കുന്നത് . അതേസമയം ഭാരതി എയർടെൽ , സിപ്ല , ഡോ . റെഡ്ഡീസ് ലാബ്സ് എന്നിവ നഷ്ടത്തിലാണ് . ഡോളറുമായുള്ള വിനിമയത്തിൽ രൂപയും നേട്ടത്തിലാണ് . 25 പൈസ നേട്ടത്തോടെ 64 രൂപ 11 പൈസയിലാണ് രൂപയുടെ വിനിമയം .


സ്വമേധയാ കള്ളപ്പണം വെളിപ്പെടുത്തി നിയമ നടപടികളിൽ നിന്ന് ഒഴിവാകാൻ രണ്ട് പദ്ധതികളാണ് പോയ വർഷം കേന്ദ്ര സർക്കാർ പ്രഖ്യാപിച്ചത് . നിയമനടപടികൾ കർശനമാക്കാനായി പഴയ കേസുകൾ വീണ്ടും പരിശോധിക്കാനാണ് ആദായ നികുതി വകുപ്പ് തീരുമാനിച്ചിരിക്കുന്നത് . ഇതിനുള്ള നിയമ തടസ്സം നീക്കുന്ന തരത്തിൽ ആദായ നികുതി നിയമം പരിഷ്കരിക്കും . 40 വർഷം മുമ്പ് സമ്പാദിച്ചതാണെങ്കിൽ പോലും കള്ളപ്പണം കണ്ടെത്താൻ കഴിയുമെന്നാണ് ഒരു മുതിർന്ന ഉദ്ദ്യോഗസ്ഥൻ പ്രതികരിച്ചത് . നോട്ട് നിരോധനത്തിന് ശേഷം 85 ശതമാനം നികുതിയും പിഴയും അടച്ച് നിയമ നടപടികളിൽ നിന്ന് രക്ഷപെടാനുള്ള ഒരു പദ്ധതി ഇപ്പോഴും പ്രാബല്യത്തിലുണ്ട് . പരിശോധന ശക്തമാക്കുമ്പോൾ മുൻകാലങ്ങളിൽ നികുതി അടയ്ക്കാതെ സൂക്ഷിച്ചിരുന്ന പണം ഉണ്ടായിരുന്നെന്ന് കണ്ടെത്തിയാലും ഇപ്പോഴത്തെ നിരക്കിൽ അതിന് നികുതിയും പിഴയും ഈടാക്കും . സ്വമേധയാ കള്ളപ്പണം വെളിപ്പെടുത്താനുള്ള ഇൻകം ഡിക്ലറേഷൻ സ്കീം അനുസരിച്ച് 65,250 കോടിയാണ് പുറത്തുവന്നത് . സെപ്തംബർ 30ന് അവസാനിച്ച ഈ പദ്ധതിയുടെ പരിശോധന പൂർത്തിയാകുമ്പോൾ 30,000 കോടിയുടെ നികുതി വരുമാനമെങ്കിലും ഉണ്ടാക്കാൻ സർക്കാറിന് കഴിയുമെന്നാണ് കരുതുന്നത് .


റോജർ ഫെഡറർ വിംബിൾഡൺ ടെന്നീസിന്റെ പുരുഷ വിഭാഗം സിംഗിൾസ് സെമിയിലെത്തി . ക്വാർട്ടറിൽ മാരിൻ സിലിച്ചിന്റെ ശക്തമായ വെല്ലുവിളിയെ അഞ്ച് സെറ്റ് പോരാട്ടത്തിൽ മറികടന്നാണ് ഫെഡറർ സെമിയിലെത്തിയത് . ആദ്യ രണ്ടു സെറ്റും നേടി അട്ടിമറി പ്രതീക്ഷ ഉയർത്തിയ സിലിച്ചിനെ അടുത്ത മൂന്നു സെറ്റ് നേടിയാണ് ഫെഡറർ കീഴടക്കിയത് . സ്കോർ - 6 - 7 ( 4 - 7 ) 4 - 6 6 - 3 7 - 6 ( 11 - 9 ) 6 - 3 മൂന്ന് മണിക്കൂറും 20 മിനിട്ടും നീണ്ട പോരാട്ടത്തിൽ രണ്ട് സെറ്റുകളിൽ പിന്നിലായ ഫെഡറർ നാലാം സെറ്റിൽ മൂന്ന് മാച്ച് പോയന്റുകൾ അതിജീവിച്ചാണ് സെമിയിലേക്ക് മുന്നേറിയത് . കരിയറിൽ ഇത് പത്താം തവണയാണ് ആദ്യ രണ്ട് സെറ്റിൽ പിന്നിൽ നിന്നശേഷം തിരിച്ചടിച്ച് ഫെഡറർ ജയിച്ചു കയറുന്നത് . ആറാം സീഡ് കാനഡയുടെ മിലോസ് റാവോണിക് ആണ് സെമിയിൽ ഫെഡററുടെ എതിരാളി . നൊവാക് ജോക്കോവിച്ചിനെ അട്ടിമറിച്ചെത്തിയ സാം ക്വറേയെ ഒന്നിനെതിരെ മൂന്ന് സെറ്റുകളിൽ കീഴടക്കിയാണ് റാവോണിക് സെമിയിലെത്തിയത് . സ്കോർഃ 6 - 4,7 - 5,5 - 7,6 - 4 . ഏഴു തവണ വിംബിൾഡണിൽ കിരീടം നേടിയിട്ടുള്ള ഫെഡറർ ഇത് പതിനൊന്നാം തവണയാണ് സെമിയിലെത്തുന്നത് . ക്വാർട്ടറിലെ വിജയത്തോടെ വിംബിൾഡണിൽ 84 വിജയങ്ങളെന്ന ജിമ്മി കോണേഴ്സിന്റെ റെക്കോർഡിനൊപ്പമെത്താനും ഫെഡറർക്കായി . ലോക ഒന്നാം നമ്പറായ നൊവാക് ജോക്കോവിച്ച് നേരത്തെ പുറത്തായതിനാൽ ഇത്തവണ ഫെഡറർ തന്റെ പതിനെട്ടാം ഗ്രാൻസ്ലാം കിരീടം വിബിംൾഡനിലൂടെ നേടുമെന്നാണ് ആരാധകർ പ്രതീക്ഷിക്കുന്നത് . നാലുവർഷം മുമ്പാണ് ഫെഡറർ അവസാനമായി ഗ്രാൻസ്ലാം കിരീടം നേടിയത് .


മലയാളത്തിന്റെ മെഗാതാരം മമ്മൂട്ടിയെ നായകനാക്കി സിനിമ ആലോചിക്കാത്ത സംവിധായകരുണ്ടാകില്ല . മമ്മൂട്ടി ചെയ്യണമെന്ന് ആഗ്രഹിച്ച് രൂപപ്പെടുത്തിയ കഥാപാത്രങ്ങൾ മറ്റു നായകരെ വച്ച് ചെയ്യേണ്ടിവന്നിട്ടുണ്ട് ചിലർക്കെങ്കിലും . അങ്ങനെയുള്ള സിനിമകൾ എണ്ണത്തിൽ ഏറെയുണ്ട് . മമ്മൂട്ടിയെ ആലോചിച്ച് എഴുതിയ കഥാപാത്രങ്ങൾ മറ്റു നായകർ ചെയ്തപ്പോൾ സൂപ്പർഹിറ്റാകുകയും ചെയ്തു . അത്തരം ചില സിനിമകളെ കുറിച്ചാണ് ഇവിടെ പറയുന്നത് . സുരേഷ് ഗോപിയെ മലയാളത്തിലെ ആക്ഷൻ കിംഗ് ആക്കിയ ചിത്രമാണ് ഏകലവ്യൻ . രൺജി പണിക്കറുടെ തിരക്കഥയിൽ ഷാജി കൈലാസ് ആണ് ചിത്രം സംവിധാനം ചെയ്തത് . ഏകലവ്യനിലെ മാധവൻ ഐ പി എസ് എന്ന കഥാപാത്രമായി ആദ്യം ആലോചിച്ചത് മമ്മൂട്ടിയെ ആയിരുന്നു . സുരേഷ് ഗോപി നായകനായി എത്തിയ ഏകലവ്യൻ മെഗാഹിറ്റാകുകയും ചെയ്തു . വാളയാർ പരമശിവവും മമ്മൂട്ടിക്ക് നഷ്ടമായി ദിലീപിന്റെ തകർപ്പൻ കഥാപാത്രമാണ് വാളയാർ പരമശിവം . എന്നാൽ വാളയാർ പരമശിവമായി ആദ്യം ആലോചിച്ചതും മമ്മൂട്ടിയെ ആയിരുന്നു . ഉദയ് കൃഷ്ണ - സിബി കെ തോമസ് വാളയാർ പരമശിവത്തിന്റെ കഥയുമായി ആദ്യം സമീപിച്ചത് മമ്മൂട്ടിയെ ആണ് . ബാലു കിരിയത്ത് ആയിരുന്നു ചിത്രം സംവിധാനം ചെയ്യാനിരുന്നത് . എന്നാൽ പിന്നീട് മമ്മൂട്ടി അതിൽനിന്ന് പിൻമാറുകയായിരുന്നു . പിന്നീട് പത്തുവർഷങ്ങൾക്കു ശേഷം വാളയാർ പരമശിവം വെള്ളിത്തിരയിൽ എത്തി . ദിലീപ് നായകനായി എത്തിയ റൺവേ മെഗാഹിറ്റാകുകയും ചെയ്തു . ഉദയ് കൃഷ്ണ - സിബി കെ തോമസിന്റെ തിരക്കഥയിൽ ജോഷിയായിരുന്നു ചിത്രം സംവിധാനം ചെയ്തിരുന്നത് . മോഹൻലാലിനെ സൂപ്പർതാരമാക്കി മാറ്റിയ ചിത്രമായിരുന്നു രാജാവിന്റെ മകൻ . ഡെന്നീഫ് ജോസഫിന്റെ തിരക്കഥയിൽ തമ്പി കണ്ണന്താനം ഒരുക്കിയ ചിത്രത്തിലെ നായകൻ വിൻസൻറ് ഗോമസ് എന്ന അധോലോക നായകനാകാൻ ആദ്യം ആലോചിച്ചത് മമ്മൂട്ടി ആയിരുന്നു . എന്നാൽ മമ്മൂട്ടി അതിന് തയ്യാറായില്ല . ചിത്രം മോഹൻലാലിന്റെ കരിയറിലെ തന്നെ ഏറ്റവും വലിയ ഹിറ്റുകളിൽ ഒന്നാകുകയും ചെയ്തു . മലയാളത്തിലെ എക്കാലത്തേയും മെഗാഹിറ്റിൽ ഒന്നായ ദൃശ്യത്തിലേക്കും ആദ്യം ആലോചിച്ചത് മമ്മൂട്ടിയെ തന്നെ . ജോർജ്ജുകുട്ടിയുടെ കഥ സംവിധായകൻ ജീത്തു ജോസഫ് ആദ്യം പറഞ്ഞത് മമ്മൂട്ടിയോട് . എന്നാൽ എന്തോ കാരണത്താൽ മമ്മൂട്ടി അതു വേണ്ടെന്നുവച്ചു . മോഹൻലാൽ നായകനായി എത്തുകയും ചിത്രം മെഗാഹിറ്റാകുകയും ചെയ്തുവന്നത് പിന്നീട് കണ്ടകാര്യം .


ഏയർടെൽ പുതിയ ഓഫറുമായി രംഗത്ത് . 52 രൂപയ്ക്ക് 1 ജിബി നെറ്റ് എന്ന ജിയോ ഓഫറിനെ വെല്ലാൻ ആണ് ഏയർടെൽ പ്രീപെയ്ഡ് ഉപയോക്താക്കൾക്ക് പുതിയ ഓഫർ പ്രഖ്യാപിച്ചിരിക്കുന്നത് . 49 രൂപയ്ക്ക് 1ജിബി നെറ്റ് എന്നതാണ് ഓഫർ . ഈ ഓഫറിൻറെ കൂടെ ഫ്രീകോൾ ലഭിക്കില്ല . 7 ദിവസത്തേക്കാണ് ഓഫറിൻറെ വാലിഡിറ്റി . അതായത് 196 രൂപയ്ക്ക് ഒരു മാസത്തേക്ക് 4 ജിബി നെറ്റ് ലഭിക്കും . ഇപ്പോൾ തിരഞ്ഞെടുത്ത പ്രീപെയ്ഡ് ഉപയോക്താക്കൾക്ക് മാത്രമാണ് ഈ ഓഫർ നൽകുന്നത് . അവരുടെ ഏയർടെൽ മൈ ആപ്പിൾ ഈ ഓഫർ ലഭിക്കും . ഡെയ്ലി ലിമിറ്റ് ഇല്ലാതെ ആഴ്ചയിൽ 1 ജിബി നെറ്റ് എന്നതാണ് ഈ ഓഫറിൻറെ പ്രത്യേകത . വൈഫൈ ഉപയോഗം കൂടിയവർക്ക് അഡിഷണൽ ഫോണിൽ ഈ ഓഫർ സൌകര്യമായിരിക്കും . നിലവിൽ ഏയർടെല്ലിൻറെ 98 രൂപയുടെയും , 146 രൂപയുടെയും നെറ്റ് ഓഫറുകൾ നിലവിലുണ്ട് . 98 പ്ലാനിൽ 2ജിബി നെറ്റ് 5 ദിവസത്തേക്കാണ് ലഭിക്കുന്നത് .


മലയാളത്തിലെ ആക്ഷേപഹാസ്യ സിനിമകളിൽ മുൻനിരയിലുള്ള സിനിമയാണ് സന്ദേശം . ഇപ്പോഴിതാ ആ പേരുമായി സാമ്യമുള്ള മറ്റൊരു സിനിമ വരുന്നു . വീണ്ടും ഒരു സന്ദേശം എന്നു പേരിട്ടിരിക്കുന്ന ചിത്രത്തിൽ രചനാ നാരായണൻകുട്ടിയാണ് നായിക . ചിത്രം സന്ദേശത്തിന്റെ രണ്ടാം ഭാഗമല്ല . ശബരീഷ് വർമയും രൂപേഷ് എസ് നായരും ശ്രീകുമാറുമാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത് . കലാശാല ബാബു , ബാബു നമ്പൂതിരി , മാമുക്കോയ , ടോണി , ഇന്ദ്രൻസ് , മേഘനാഥൻ , ലക്ഷ്മിപ്രിയ , സേതുലക്ഷ്മി , കൃഷ്ണപ്രിയ , മാസ്റ്റർ ആരാധ്യൻ അനീഷ് , ബേബി അക്ഷര തുടങ്ങിയവരും ചിത്രത്തിലുണ്ട് . രൂപേഷ് എസ് നായരാണ് ചിത്രം സംവിധാനം ചെയ്യുന്നത് . രജീഷ് നെടുമാന്നൂർ തിരക്കഥയെഴുതുന്നു . അനിൽ നായർ ഛായാഗ്രാഹണം നിർവഹിക്കുന്നു . ജയകൃഷ്ണൻ പാലക്കാട് ആണ് സംഗീതസംവിധായകൻ .


ഛത്തീസ്ഗഡിനെതിരായ രഞ്ജി ട്രോഫി ക്രികറ്റിൽ കേരളത്തിന് മേൽക്കൈ . രണ്ടാം ദിനം കളി അവസാനിക്കുമ്പോൾ ഛത്തീസ്ഗഡ് ഒമ്പത് വിക്കറ്റ് നഷ്ടത്തിൽ 179 റൺസെന്ന നിലയിൽ ബാറ്റിംഗ് തകർച്ചയെ നേരിടുകയാണ് . കേരളത്തിന് വേണ്ടി മോനിഷും ഇക്ബാൽ അബ്ദുള്ളയും മൂന്ന് വിക്കറ്റ് വീതം വീഴ്ത്തി . ജലജ് സക്സേന രണ്ട് വിക്കറ്റെടുത്തു . 37 റൺസെടുത്ത അഭിമന്യു ചൌഹാനാണ് ഛത്തീസ്ഗഡിന്റെ ടോപ് സ്കോറർ . നേരത്തെ 194/8 എന്ന നിലയിൽ രണ്ടാം ദിനം കളി തുടങ്ങിയ കേരളം 207 റൺസിന് ഓൾ ഔട്ടായി . 62 റൺസെടുത്ത രോഹൻ പ്രേമാണ് കേരളത്തിന്റെ ടോപ് സ്കോറർ . കേരളത്തിനെതിരെ ഒന്നാം ഇന്നിംഗ്സ് ലീഡ് നേടാൻ ഒരുവിക്കറ്റ് ശേഷിക്കെ ഛത്തീസ്ഗഢിന് ഇനയും 28 റൺസ് കൂടി വേണം . 10 ടീമുള്ള ഗ്രൂപ്പ് സിയിൽ എട്ടാം സ്ഥാനത്തുളള കേരളത്തിന് പോയന്റ് പട്ടികയിൽ മുന്നിലെത്താൻ വിജയം അനിവാര്യമാണ് .


ഐഫോണിൻറെ വിലകുറഞ്ഞ ബഡ്ജറ്റ് മോഡൽ ഐഫോൺ സ്പെഷ്യൽ എഡിഷൻ അതിൻറെ രണ്ടാം പതിപ്പ് ഈ വർഷം തന്നെ ഇറക്കും . ഇത് സംബന്ധിച്ച് ശക്തമായ അഭ്യൂഹങ്ങളാണ് ടെക് ലോകത്ത് പ്രചരിക്കുന്നത് . ഐഫോൺ എസ്ഇ 2 ജൂൺമാസത്തിൽ നടക്കുന്ന ആപ്പിൾ ഡെവലവപ്പേർസ് കോൺഫ്രൻസായ ഡബ്യൂഡബ്യൂഡിസിയിൽ അവതരിപ്പിക്കും എന്നാണ് ഇപ്പോൾ പ്രചരിക്കുന്ന വാർത്ത . ആപ്പിൾ യൂറേഷ്യൻ ഇക്കണോമിക് കൌൺസിലിൽ തങ്ങളുടെ പുതിയ മോഡലുകൾ റജിസ്ട്രർ ചെയ്തു എന്നാണ് ഒരു ഫ്രഞ്ച് മാധ്യമം റിപ്പോർട്ട് ചെയ്യുന്നത് . A1920 , A1921 , A1984 , A2097 , A2098 , A2099 , A2101 , A2103 , A2104 , A2105 എന്നീ മോഡലുകളാണ് ഇഇസിയിൽ റജിസ്ട്രർ ചെയ്തത് . ഇത് ഇപ്പോൾ വിപണിയിൽ ഇല്ലാത്ത ഫോണുകൾ അല്ലാത്തതിനാൽ തീർച്ചയായും ഐഫോൺ എസ്ഇ2 ആയിരിക്കും എന്നാണ് സൂചന . ഈ മോഡലുകൾ ഐഒഎസ് 11 ൽ പ്രവർത്തിക്കുന്നവയാണെന്നും സൂചനയുണ്ട് . 4 . 3 ഇഞ്ച് സ്ക്രീൻ ഫോണായിരുന്നു ഐഫോൺ എസ്ഇ . എന്നാൽ എസ്ഇ2 സംബന്ധിച്ച് ആപ്പിൾ ഇതുവരെ സ്ഥിരീകരണം ഒന്നും നൽകിയിട്ടില്ല . സെപ്തംബറിൽ ഇറക്കാനിരിക്കുന്ന ഫുൾ സ്ക്രീൻ ഫോണിൻറെ അണിയറയിലാണ് തങ്ങൾ എന്നാണ് ആപ്പിൾ പറയുന്നത് . അതേ സമയം എൽസിഡി സ്ക്രീൻ ഉള്ള 6 ഇഞ്ച് ഫോണായിരിക്കും എസ്ഇ2 എന്നും ചില ചൈനീസ് ടെക് വിദഗ്ധർ പറയുന്നുണ്ട് . ഐഫോൺ എസ്ഇ പോലെ പ്ലാസ്റ്റിക്ക് ബോഡിയായിരിക്കുമോ ഈ ഫോണും എന്ന് വ്യക്തമല്ല . മാക് വേൾഡിൻറെ റിപ്പോർട്ട് പ്രകാരം ഐഫോൺ എസ്ഇ 2വിന് 32ജിബി , 128 ജിബി പതിപ്പുകൾ ഉണ്ടാകും . അതിൽ ഐഫോൺ എസ്ഇ2 32 ജിബിക്ക് 27,000 രൂപയ്ക്ക് അടുത്ത് വിലവരും . 128 ജിബിക്ക് 33,000 രൂപ എങ്കിലും വില വരും എന്നാണ് സൂചന .


തിരുവനന്തപുരം ആസ്ഥാനമായി പുതിയ പ്രൊഫഷണൽ ഫുട്ബോൾ ക്ലബ് വരുന്നു . ഈ സീസണിലെ ഐലീഗിൽ കളിക്കാൻ ലക്ഷ്യമിടുന്ന ടീമിന്റെ ഔദ്യോഗിക പ്രഖ്യാപനം ചൊവ്വാഴ്ച നടക്കും . പൂർണമായും വിദേശ ഉടമസ്ഥതയിലുള്ള ആദ്യത്തെ ക്ലബ്ബാണിത് . ഐ ലീഗിൽ തിരുവനന്തപുരത്തിന്റെ മേൽവിലാസം ആകാൻ ലക്ഷ്യമിട്ടാണ് കേരള എവർഗ്രീൻ എഫ് സി എന്ന് പേരിട്ടിരിക്കുന്ന ക്ലബ്ബിന്റെ വരവ് . സിംഗപ്പൂരിലെ മൈ സ്പോർട്സ് മാനേജ്മെൻറാണ് ഗ്രീൻഫീൽഡ് സ്റ്റേഡിയം ആസ്ഥാനമായി തുടങ്ങുന്ന ക്ലബിന് പിന്നിൽ . യൂറോപ്പിൽനിന്നുള്ള പരിശീലകരെയും കളിക്കാരെയും അണിനിരത്തുന്ന ടീമിൽ കേരള താരങ്ങൾക്കായിരിക്കും പ്രാധാന്യം . കേരളത്തിന്റെ ഔദ്യോഗിക പക്ഷിയായ വേഴാമ്പലാണ് ടീമിന്റെ ഔദ്യോഗിക ചിഹ്നം . പുതിയ താരങ്ങളെ കണ്ടെത്താനായി കേരള എവർഗ്രീൻ അക്കാദമിയും തുടങ്ങും .


മഹാപ്രളയത്തിൻറെ കെടുതിയിൽ നിന്ന് കേരളം ഇനിയും മോചിതമായിട്ടില്ല . ലോകമെന്പാടുമുള്ള മലയാളികൾക്കൊപ്പം ഏവരും കേരളത്തിൻറെ അതിജീവനത്തിനായി കൈകോർത്തിരിക്കുകയാണ് . ആഗോലതലത്തിൽ തന്നെ ശ്രദ്ധയാകർഷിച്ച പ്രളയത്തിൽ നിന്നുള്ള മോചനത്തിന് ആഗോള തലത്തിൽ നിന്ന് സഹായ വാഗ്ദാനവുമുണ്ട് . അതിനിടയിലാണ് പ്രളയത്തിൽ നിന്ന് അതിജീവിക്കാനുള്ള കേരളത്തിൻറെ ശ്രമങ്ങൾക്ക് കൈത്താങ്ങുമായി ' മഹാപ്രളയ ' ത്തെ വെള്ളിത്തിരയിലെത്തിക്കാനുള്ള ശ്രമങ്ങൾ സജീവമായത് . ദേശീയ അവാർഡ് നേടിയ ' ബയോസ്കോപ് ' എന്ന സിനിമയുടെ സംവിധയകൻ കെ . എം . മധുസൂദനനാണ് കേരളത്തിലെ പ്രളയകാലത്തെക്കുറിച് ഒരു ഫുൾ ലെങ്ത് ഫീച്ചർ ഡോക്യുമെന്ററി തയ്യാറാക്കുന്നത് . സിനിമയുടെ മൊത്തം നിർമ്മാണചിലവ് മധുസൂദനൻ തന്നെയായിരിക്കും വഹിക്കുക . സാങ്കേതിക സഹായങ്ങൾ നൽകുന്നത് എം . ജെ . രാധാകൃഷ്ണൻ , രാജീവ് രവി , ഹരി ( സൌണ്ട് ) എന്നിവരാണ് . ഈ സിനിമയുടെ നിർവഹണത്തിനായി പലരും മൊബൈൽ ഫോണിലും മറ്റും ചിത്രീകരിച്ചു സൂക്ഷിച്ചിട്ടുള്ള പ്രാധാന്യമുള്ള ക്ലിപ്പിംഗ്സ് അയച്ചുതന്നാൽ ഉപകാരമായിരിക്കമെന്ന് അണിയറപ്രവർത്തകർ വ്യക്തമാക്കിയിട്ടുണ്ട് . ഈ സിനിമയിൽ നിന്ന് ലഭിക്കുന്ന പണം പൂർണമായും കേരളത്തിന്റെ പുനർനിർമ്മാണ പ്രവർത്തനങ്ങൾക്കു വേണ്ടിമാത്രമായിക്കും ഉപയോഗിക്കുക . അത് ചിത്രീകരിച്ചയാളുടെ പേരുകൂടി ചേർത്ത് ഉപയോഗിക്കുമെന്ന ഉറപ്പും നൽകിയിട്ടുണ്ട് . ക്ലിപ്പിങ്സ് അയച്ചുതരേണ്ട വിലാസം : madhusudhananfilms @ gmail . com . ഫോൺ നന്പർ : 8129792531 .


രണ്ടാമൂഴം ആര് സിനിമയാക്കണമെന്ന കാര്യം തന്റെ അച്ഛൻ തീരുമാനിക്കുമെന്ന് എം ടി വാസുദേവൻ നായരുടെ മകൾ അശ്വതി നായർ . രണ്ടാമൂഴം അച്ഛൻറെ സ്വപ്ന പദ്ധതിയാണെന്നും ഏറ്റവും മനോഹരമായി യാഥാർത്ഥ്യമാക്കുമെന്നും അശ്വതി ഫേസ്ബുക്ക് പ്രൊഫൈലിൽ കുറിച്ചു . സിനിമയെ കുറിച്ച് അവകാശവാദങ്ങളുന്നയിക്കുന്നവർ കോടതിയലക്ഷ്യത്തെക്കുറിച്ച് ഓർക്കണമെന്നും ആർക്കും രണ്ടാമൂഴത്തിന് അവകാശവാദം ഉന്നയിക്കാനാവില്ലെന്നും അശ്വതി പറയുന്നു . അശ്വതിയുടെ ഫേസ്ബുക്ക് പോസ്റ്റ് പൂർണ്ണരൂപം പത്ര മാധ്യമങ്ങളിലും ഇൻറർനെറ്റ് മാധ്യമങ്ങളിലും രണ്ടാമൂഴം സിനിമയുമായി ബന്ധപ്പെട്ട് ധാരാളം പരാമർശങ്ങളും ചർച്ചകളും നടക്കുന്നതിനെ തുടർന്ന് ഫോൺലൂടെയും നേരിട്ടും നിരവധി പേർ ഞങ്ങളുടെ അഭിപ്രായം ആരായുന്നുണ്ട് . എന്നാൽ ബഹുമാനപ്പെട്ട കോടതിയിൽ കേസ് നില നിൽക്കുന്ന ഒരു വിഷയത്തിൽ ഞങ്ങൾ എന്ത് അഭിപ്രായം പറയുന്നതും ശരിയല്ല . രണ്ടാമൂഴത്തിന്റെ തിരക്കഥ എന്റെ അച്ഛൻ ശ്രീ . എം . ടി . വാസുദേവൻ നായർക്ക് തിരികെ ലഭിക്കാൻ വേണ്ടിയാണ് ഞങ്ങൾ ബഹുമാനപ്പെട്ട കോടതിയെ സമീപിച്ചത് . തിരക്കഥ തിരികെ ലഭിച്ചതിനു ശേഷം രണ്ടാമൂഴം സിനിമയുടെ ഭാവി പദ്ധതികളെക്കുറിച്ച് അത് ആര് ചെയ്യും എങ്ങനെ അവതരിപ്പിക്കും എന്നൊക്കെ അച്ഛൻ തന്നെ നിങ്ങളെ നേരിട്ട് അറിയിക്കുന്നതായിരിക്കും . . . . അതു വരെ ക്ഷമയോടെ കാത്തിരിക്കുക . . നിങ്ങൾ നൽകുന്ന സ്നേഹത്തിന് നന്ദി .


18 ഇന്നിംഗ്സിൽ നിന്നാണ് ഓസ്ട്രേലിയയിൽ കോലി 1000 റൺസ് പിന്നിട്ടത് . സച്ചിൻ ടെൻഡുൽക്കർ ( 1809 ) , വിവിഎസ് ലക്ഷ്മൺ ( 1236 ) , രാഹുൽ ദ്രാവിഡ് ( 1143 ) എന്നിവരാണ് കോലിക്ക് മുമ്പ് ഈ നേട്ടത്തിലെത്തിയവർ . ടെസ്റ്റ് ചരിത്രത്തിൽ ഓസ്ട്രേലിയൻ മണ്ണിൽ 1000 ടെസ്റ്റ് റൺസടിക്കുന്ന 28 - മത് ബാറ്റ്സ്മാനുമാണ് കോലി . ഓസീസ് മണ്ണിൽ 59.05 ശരാശരിയിൽ റൺസടിച്ചുകൂട്ടിയ കോലി കഴിഞ്ഞ 50 വർഷത്തിനിടെ സന്ദർശക ബാറ്റ്സ്മാന്റെ ഏറ്റവും മികച്ച ശരാശരിയിലാണ് 1000 റൺസെന്ന നാഴികക്കല്ല് പിന്നിട്ടത് . ഇതിനൊപ്പെ ക്യാപ്റ്റനെന്ന നിലയിൽ വിദേശത്ത് 2000 ടെസ്റ്റ് റൺസെന്ന നേട്ടവും കോലി പിന്നിട്ടു . മറ്റൊരു ഇന്ത്യൻ ക്യാപ്റ്റനും സ്വന്തമാക്കാനാവാത്ത നേട്ടമാണിത് . നാട്ടിലും വിദേശത്തും ക്യാപ്റ്റനെന്ന നിലയിൽ 2000 റൺസ് പിന്നിട്ടവരുടെ ലിസ്റ്റിൽ അഞ്ചാമതാണിപ്പോൾ കോലി . അലൻ ബോർഡർ , റിക്കി പോണ്ടിംഗ് , ഗ്രെയിം സ്മിത്ത് , അലിസ്റ്റർ കുക്ക് എന്നിവരാണ് കോലിക്ക് പുറമെ ഈ നേട്ടത്തിലെത്തിയവർ .


നൂറ്റാണ്ടുകളായി മനുഷ്യന് മുന്നിൽ മറഞ്ഞുനിന്ന ജീവിയെ കണ്ടെത്തി ശസ്ത്രലോകം . 14 അടിവരെ നീളവും 10 അടി വീതിയും 2 ടൺ വരെ ഭാരവുമുള്ള സൺഫിഷ് വിഭാഗത്തെയാണ് ഓസ്ട്രേലിയയിലെ മർഡോക് യൂണിവേഴ്സിറ്റിയിലെ ഗവേഷകർ ന്യൂസിലാൻറ് തീരത്ത് കണ്ടെത്തിയത് . നീണ്ട നാലുവർഷത്തെ തിരച്ചിലിനൊടുവിലാണ് ഈ ജീവിയെ കണ്ടെത്തിയത് . എല്ലാവർഷവും നൂറുകണക്കിന് പുതിയ ജീവജാലങ്ങളെ കണ്ടെത്താറുണ്ട് . എന്നാൽ 130 വർഷത്തിനിടെ ആദ്യമായാണ് ഇത്രയും വലിയൊരു ജീവിയെ കണ്ടെത്തുന്നത് എന്നതാണ് ഇതിൻറെ പ്രത്യേകത . സൺഫിഷുകളിലെ നാലാമത്തെ വിഭാഗമായ ഹുഡ്വിങ്കർ സൺഫിഷിനെയാണ് കണ്ടെത്തിയത് . സാധാരണ മീനുകളിൽ നിന്നും ഏറെ വ്യത്യസ്തമായ രൂപമാണ് ഇവയുടേത് . 150തോളം സൺഫിഷുകളുടെ ഡിഎൻഎ സാമ്പിളുകൾ ഗവേഷണത്തിൻറെ ഭാഗമായി പഠനവിധേയമാക്കിയിരുന്നു . അതിൽ ഒരെണ്ണം നിലവിലുള്ളവയിൽ നിന്നും ഏറെ വ്യത്യസ്തമായിരുന്നു . അതേക്കുറിച്ചുള്ള അന്വേഷണമാണ് പുതിയ വിഭാഗം സൺഫിഷിനെ കണ്ടെത്താൻ സഹായിച്ചത് . ന്യൂസീലാൻഡിലെ ക്രൈസ്റ്റ്ചർച്ച് തീരത്ത് നാലു സൺഫിഷുകൾ ചത്തു തീരത്തടിഞ്ഞിട്ടുണ്ടെന്ന വിവരം ലഭിച്ചതനുസരിച്ച് ഗവേഷകർ അവിടെയെത്തിയപ്പോഴാണ് ഇത്രയും കാലം ശാസ്ത്രലോകത്തെ കബളിപ്പിച്ച് മറഞ്ഞിരുന്ന ഹുഡ്വിങ്കർ സൺഫിഷിനെ കണ്ടെത്തിയത് . ഇവിടെ കണ്ടെത്തിയ മത്സ്യങ്ങളെ കൂടുതൽ പഠനത്തിനു വിധേയമാക്കി . വലിപ്പമുണ്ടെങ്കിലും അവയുടെ മെലിഞ്ഞ ശരീരഘടന പെട്ടെന്ന് സമുദ്രത്തിന്റെ അടിത്തട്ടിലേക്ക് ഊളിയിട്ടു പോകാൻ സഹായിക്കുന്നവയാണ് . ഈ പ്രത്യേകത തന്നെയാണ് ഇവയെ ഇത്രയും കാലം ശാസ്ത്രലോകത്തിൻറെ കണ്ണിൽ പെടാതെ കഴിയാൻ സഹായിച്ചതും


ഉഡ്താ പഞ്ചാബ് സെൻസർ ചെയ്യണമന്നെ സെൻസർ ബോർഡിൻറെ ആവശ്യത്തിനെതിരെ നിർമാതാക്കൾ നൽകിയ ഹർജിയിൽ ബോംബെ ഹൈക്കോടതി നാളെ വിധി പറയും . സിനിമയ്ക്ക് കത്രികവെക്കാനുള്ള തീരുമാനം സെൻസർബോർഡ് പിൻവലിക്കണമെന്ന് ബോളിവുഡ് നടൻ വിവേക് ഒബ്റോയ് ആവശ്യപ്പെട്ടു . സെൻസർ ബോർഡ് പരിധിവിട്ടാണ് പ്രവർത്തിക്കുന്നതെന്നും കേന്ദ്രം ഇടപെടണമെന്നും വിവേക് ഒബ്റോയ് മുംബൈയിൽ ഏഷ്യാനെറ്റ് ന്യൂസിനോട് പറഞ്ഞു . പഞ്ചാബിൽ വർദ്ധിച്ചുവരുന്ന മയക്കുമരുന്ന് ഉപയോഗത്തിൻറെ കഥപറയുന്ന സിനിമയായ ഉഡ്താ പഞ്ചാബ് വരുന്നവെള്ളിയാഴ്ചയാണ് തിയേറ്ററുകളിലെത്തേണ്ടത് . എന്നാൽ സിനിമ റിലീസ് ചെയ്യാൻ സമ്മതിക്കണമെങ്കിൽ എൺപത്തിയൊൻപതിടത്ത് കത്രികവെക്കണമെന്നായിരുന്നു സെൻസർ ബോർഡ് നിലപാട് . ഇതിനെതിരെ നിർമ്മാതാക്കൾ കോടതിയെ സമീപിച്ചപ്പോഴാണ് ബോർഡിനെ കോടതി രൂക്ഷമായി വിമർശിച്ചത് . ബോർഡിൻറെ പണി സിനിമയ്ക്ക് അംഗീകാരം നൽകൽമാത്രമാണെന്ന് കോടതി നിരീക്ഷിച്ചു . കേസിൽ നാളെയാണ് വിധി . ഇതിനിടെ സെൻസർബോർഡ് അധ്യക്ഷൻ പെഹ്ലാജ് നിഹ്ലാനിയുടെ നടപടികൾക്കെതിരെ വിമർശനവുമായി ബോളിവുഡ് താരം വിവേക് ഒബ്റോയ് രംഗത്തെത്തി . സർട്ടിഫിക്കേഷൻ നൽകേണ്ട ബോർഡ് പരിധിവിട്ടാണ് കാര്യങ്ങൾ ചെയ്യുന്നതെന്ന് ഒബ്റോയി കുറ്റപ്പെടുത്തി . സിനിമയിൽനിന്നും തെരഞ്ഞെടുപ്പ് , എംപി എംഎൽഎ പഞ്ചായത്ത് തുടങ്ങിയ വാക്കുകൾ എന്തിനാണ് എടുത്തുകളയുന്നത് എന്ന് എത്ര ആലോചിച്ചിട്ടും മനസിലാകുന്നില്ല . സെൻസർ ബോർഡിനെ ഇങ്ങനെ പ്രവർത്തിക്കാൻ അനുവദിക്കരുത് . കേന്ദ്രസർക്കാർ ബോർഡിൽ വേണ്ട അഴിച്ചുപണികൾ ചെയ്യുമെന്നാണ് വിശ്വാസമെന്നും വിവേക് ഒബ്റോയ് പറഞ്ഞു .


യുവതലമുറ പാരമ്പര്യവും സംസ്ക്കാരവും മറക്കുന്നുവെന്ന് രജനികാന്ത് . തന്റെ പുതിയ ചിത്രമായ 2.0ത്തിന്റെ മ്യൂസിക് ലോഞ്ചിനിടെ സംസാരിക്കുകയായിരുന്നു രജനികാന്ത് . രാജ്യത്തിന്റെ ഭാവിയെ കുറിച്ചും മാതൃഭാഷയെ കുറിച്ചും ചിന്തിക്കുന്നവരാണ് ഇപ്പോഴത്തെ എല്ലാവരും . ആ അർഥത്തിൽ പുതിയ തലമുറയെ എനിക്ക് ഇഷ്ടമാണ് . പക്ഷേ അവർ നമ്മുടെ പാരമ്പര്യവും സംസ്ക്കാരവും മറന്നുകൊണ്ടിരിക്കുന്നു . സന്തോഷകരമായ ഒരു ജീവിതം നയിക്കണമെങ്കിൽ എപ്പോഴും നമ്മുടെ വേരുകളെ കുറിച്ച് ഓർമ്മയുണ്ടായിരിക്കണം - രജനികാന്ത് പറഞ്ഞു . അവസരങ്ങൾ ഫലപ്രദമായി ഉപയോഗിക്കുന്നവരായിരിക്കും ജീവിതത്തിൽ വിജയിക്കുകയെന്നും രജനികാന്ത് പറഞ്ഞു . ഒരു അവസരം കിട്ടുക എന്നത് വിഷമകരമാണ് . പക്ഷേ ആ അവസരം കൃത്യമായി ഉപയോഗിച്ചില്ലെങ്കിൽ അതിലും വലിയ മണ്ടത്തരമില്ല - രജനികാന്ത് പറഞ്ഞു . ഷങ്കർ ആണ് 2.0 സംവിധാനം ചെയ്യുന്നത് . അക്ഷയ് കുമാർ വില്ലനായി എത്തുമ്പോൾ എമി ജാക്സണാണ് നായിക .


കഥാ പശ്ചാലത്തലം കൊണ്ടും ആവിഷ്ക്കാര മികവുകൊണ്ടും ഉദ്ഘാടന ചിത്രമായ ദി ഇൻസൾട്ട് പ്രേക്ഷണ പ്രശംസ നേടി . വംശീയതക്കും വിദ്വേഷങ്ങൾക്കും മാനവികതയെ തോൽപ്പിക്കാനാവില്ലെന്ന് സന്ദേശം പ്രേക്ഷകരിലേത്തിത്തിച്ച സിനിമ കാണാൻ നിശാഗന്ധിയിൽ നിറഞ്ഞ സദസ്സായിരുന്നു . കൃത്യമായ രാഷ്ട്രീയം പറയുന്ന സിനിമ . പശ്ചാമേഷ്യസംഘർഷളുടെ പശ്ചാത്തലമാണ് പ്രേമേയമെങ്കിലും ആഗോളതലത്തിൽ വളർന്നുവരുന്ന അസഷ്ണുതയാണ് ആദ്യാവസന സിനിമ സംസാരിക്കുന്നത് . വംശീയ വെറിയും അസഷ്ണുതയും കലാപത്തിലേക്കും യുദ്ധത്തിലേക്കും എങ്ങനെ ലോകത്തെ നയിക്കുന്നുവെന്ന് പലസ്തീൻ അഭയാർത്ഥിയായ യാസറിൻറെയും ലബനീസ് കൃസ്ത്യാനിയായ ടോണിയുടെയും ജീവിതത്തിലൂടെ സംവിധായകൻ സിയാദ് ജയൂരി പറയുന്നു . ടോണിയുടെ വീട്ടിലെ അഴുക്കുവെള്ളം പോകുന്ന പൈപ്പ് നന്നാക്കാൻ യാസർ എത്തുന്നു . സംഭവങ്ങൾ കൈയ്യാങ്കളിയിൽ തുടങ്ങി ലോക ശ്രദ്ധയാകർഷിക്കുന്ന കോടതി നടപടികളേക്ക് നീങ്ങുന്നു . വംശീയ വെറിയിൽ രാജ്യത്ത് കലാപമുയരുന്നതിനിടെ ഇരുവരും പരസ്പരം മനസിലാക്കി സഹനത്തിൻറെ പാതയിലേക്ക് നീങ്ങുന്നു . എല്ലാത്തിനും മേലയാണെന്ന് മാനവികയെന്ന് സന്ദേശം പ്രേക്ഷക മനസിലെത്തിക്കുന്ന ഇൻസൾട്ട് നിരവധി അന്താരാഷ്ട്ര മേളകളിൽ പുരസ്കാരങ്ങൾ നേടി ചിത്രമാണ് .


ചൊവ്വയുടെ ഉപരിതലത്തിലെ മനോഹര ചിത്രങ്ങൾ പുറത്ത് വിട്ട് നാസ . നാസയുടെ ചൊവ്വാ ദൌത്യമായ എംആർഒയിലെ ക്യാമറയിൽ നിന്നുള്ളതാണ് ചിത്രങ്ങൾ . കഴിഞ്ഞ പത്തുവർഷത്തോളമായി ചൊവ്വയുടെ ഉപരിതലത്തിലെ ചിത്രങ്ങൾ റെക്കോർഡ് ചെയ്യുകയാണ് ഹൈ റൈസ് എന്ന ക്യാമറ . ചുവന്ന ഗ്രഹത്തിന്റെ ഉപരിതല ചിത്രങ്ങൾ വളരെ വിശദമായാണ് ഇവ ഒപ്പിയെടുക്കുന്നത് . അടുത്തിടെ തകർന്ന് വീണ് യൂറോപ്യൻ ചൊവ്വ ദൌത്യമായ ഷിയാ പരേലി തകർന്നു വീണതിന്റെ ചിത്രങ്ങളും ഇവയിൽ ഉൾപ്പെടും . ചൊവ്വയുടെ ഉപരിതലത്തിന്റെ ഘടനയും പ്രത്യേകതകളും വിശദമാക്കുന്ന 2054 ചിത്രങ്ങളാണ് നാസ പുറത്ത് വിട്ടത് . ആഗസ്റ്റ് , സെപ്തംബർ , ഒക്ടോബർ മാസങ്ങളിൽ എടുത്തിട്ടുള്ളവയാണ് ഈ ചിത്രങ്ങൾ . ചൊവ്വയുടെ ആന്തരിക ഘടനയെപ്പറ്റിയുള്ള പഠനം ലക്ഷ്യം വെച്ച് വിക്ഷേപിച്ച നാസയുടെ പര്യവേഷണ ഉപഗ്രഹമായ ഇൻസൈറ്റ് ചൊവ്വയിൽ സുരക്ഷിതമായി ഇറങ്ങിയത് ഏതാനും ദിവസങ്ങൾക്ക് മുൻപാണ് . ഉപരിതലത്തിൽ നിന്നും 16 മീറ്റർ ഉള്ളിലുള്ള വിവരങ്ങൾ വരെ ശേഖരിക്കാനും ഭൂമിയിലേക്ക് അയക്കാനുള്ള സംവിധാനങ്ങൾ ഇൻസൈറ്റിലുണ്ട് . ചൊവ്വയിലെ എലൈസിയം പ്ലാസ എന്ന സമതലത്തിലാണ് ഇൻസൈറ്റ് ഇറങ്ങിയത് . ആറ് മാസം മുൻപാണ് ഇൻസൈറ്റ് ചൊവ്വ ലക്ഷ്യമാക്കി പുറപ്പെട്ടത് .


ശബരിമലയിലെ യുവതി പ്രവേശനക്കാര്യത്തിൽ പരോക്ഷമായി നിലപാട് പ്രഖ്യാപിച്ച് സിനിമയിലെ വനിതാ കൂട്ടായ്മ . സ്ത്രീയുടെ മാന്യമായ ജീവിതം ഉറപ്പാക്കാൻ നടത്തുന്ന ഒരോ ഇടപെടലിനും ഒപ്പം ഞങ്ങൾ നിലകൊള്ളുന്നുവെന്ന് ഡബ്ല്യൂസിസി ഫേസ്ബുക്ക് പേജിൽ കുറിച്ചു . ഇന്ത്യൻ ഭരണഘടനയ്ക്കൊപ്പം എന്ന് കൂടി വ്യക്തമാക്കിയതിലൂടെ ശബരിമലയിൽ സുപ്രീംകോടതിയുടെ ഭരണഘടനാ ബെഞ്ച് പുറപ്പെടുവിച്ച വിധിക്കൊപ്പമാണ് തങ്ങളെന്ന് പരോക്ഷമായി പ്രഖ്യാപിക്കുകയാണ് വനിതാകൂട്ടായ്മ . എന്നാൽ ശബരിമലയെന്ന വാക്ക് പോസ്റ്റിൽ പരാമർശിച്ചിട്ടേയില്ല . ഡബ്ല്യൂസിസി ശബരിമലയിലെ നിലപാടാണ് പ്രഖ്യാപിച്ചതെന്ന് കാട്ടി നിരവധിപേർ കമൻറുകളുമായി രംഗത്തെത്തിയിട്ടുണ്ട് . പല കമൻറുകളും സഭ്യതയുടെ അതിർവരമ്പ് ലംഘിക്കുന്നതാണ് . നേരത്തെ ശബരിമല സ്ത്രീ പ്രവേശന വിവാദത്തിൽ നിലപാട് വ്യക്തമാക്കി ഡബ്യു സി സി അംഗം കൂടിയായ നടി പാർവതി രംഗത്തെത്തിയിരുന്നു . ആർത്തവം അശുദ്ധിയാണെന്ന് വിശ്വസിക്കുന്നില്ലെന്ന് പറഞ്ഞ പാർവതി ആർത്തവത്തിന്റെ പേരിലുള്ള സ്ത്രീകൾക്കെതിരായ വിവേചനം അധികാലം തുടരാനാവില്ലെന്ന് വ്യക്തമാക്കിയിരുന്നു . ആർത്തവമുളള ദിവസങ്ങളിൽ ക്ഷേത്രങ്ങളിൽ പോകണമെന്ന് തോന്നുണ്ടെങ്കിൽ പോവുക തന്നെ ചെയ്യുമെന്ന് പറഞ്ഞ നടി ശബരിമല സ്ത്രീ പ്രവേശനം സംബന്ധിച്ച് സുപ്രീം കോടതി വിധിയോടൊപ്പമാണെന്നും അഭിപ്രായപ്പെട്ടിരുന്നു .


ലണ്ടനിൽ നടക്കുന്ന ലോക അത്ലറ്റിക് മീറ്റിനുള്ള ഇന്ത്യൻ ടീമിലേക്ക് തെരഞ്ഞെടുക്കപ്പെടാനുള്ള മാനദണ്ഡം മെഡൽ സാധ്യത ആണെങ്കിൽ പി . യു . ചിത്ര തീർച്ചയായും ലണ്ടനിലേക്ക് പോകാൻ അർഹയല്ല . എന്നാൽ ചിത്ര മാത്രമല്ല അങ്ങനെ അർഹതയില്ലാത്തവളായി ആ സംഘത്തിലുണ്ടാകുക . മെഡലാണ് ലക്ഷ്യമെങ്കിൽ 24 അംഗ ഇന്ത്യൻ സംഘത്തിലെ ഭൂരിഭാഗം പേരും ലണ്ടനിലേക്ക് പോകേണ്ടതില്ല . ലോക അത്ലറ്റിക് മീറ്റിന്റെ ഇതുവരെയുള്ള ചരിത്രമെടുത്താൽ ഒരിക്കൽപ്പോലും മെഡൽ ലക്ഷ്യമിട്ട് ഇന്ത്യ പോയിട്ടില്ല . അഞ്ജു ബോബി ജോർജ് നേടിയ മെഡലിന്റെ മാത്രം പാരമ്പര്യം മാത്രമാണ് ഇതുവരെ നമുക്ക് അവകാശപ്പെടാനായിട്ടുള്ളത് . അപ്പോൾ മെഡൽ സാധ്യതയായിരുന്നു ചിത്രയെ തഴയാനുള്ള കാരണമെന്ന അത്ലറ്റിക് ഫെഡറേഷന്റെയും സെലക്ഷൻ കമ്മിറ്റിയുടെയുടെ വാദത്തെ ചിലരുടെ ഈഗോയെ തൃപ്തിപ്പെടുത്താനുള്ള വിചിത്ര വാദമെന്നല്ലാതെ മറ്റെന്താണ് പറയാനാകുക . രാജ്യത്തിന്റെ കായികരംഗം നിയന്ത്രിക്കുന്ന ബഹുമാനപ്പെട്ട തലതൊട്ടപ്പന്മാരേ നിങ്ങൾ തെരഞ്ഞെടുത്ത 24 പേരിൽ എത്ര പേർക്കു മെഡൽ സാധ്യതയുണ്ട് എന്നു ചോദിച്ചു മറ്റുള്ള താരങ്ങളെ കുറച്ചു കാണുന്നില്ല . എന്നാൽ നിങ്ങൾ മറന്നുപോയ ഒരു കാര്യം നിങ്ങളെ ഓർമിപ്പിക്കാൻ ഈ അവസരം ഉപയോഗിക്കുകയാണ് . ഓരോ കായിക താരത്തിന്റേയും മുന്നോട്ടുള്ള കുതിപ്പിന് ഈർജ്ജം പകരുക എന്നതുകൂടി നിങ്ങളുടെ ചുമതലയാണ് . ട്രാക്കിലൂടെ മുന്നോട്ടു കുതിക്കുന്ന അത്ലറ്റിനെ ഇടങ്കാൽവച്ചു വീഴ്ത്തുകയാണ് , പി . യു . ചിത്ര എന്ന വളർന്നുവരുന്ന താരത്തിന് ലോക നിലവാരത്തിലുള്ള അവസരം നിഷേധിക്കുന്നതിലൂടെ നിങ്ങൾ ചെയ്യുന്നത് . ജനങ്ങളുടെ നികുതിപ്പണമുപയോഗിച്ചു ചിലർക്കു ലണ്ടനിലേക്കു വിനോദയാത്ര സംഘടിപ്പിക്കുക എന്നത് അത്ലറ്റിക് അസോസിയേഷന്റെ ഔദ്യോഗിക കൃത്യനിർവഹണത്തിന്റെ ഭാഗമാണോ . 24 അത്ലറ്റുകൾക്ക് 13 ഒഫീഷ്യലുകൾ , ആവശ്യത്തിന് ഒഫീഷ്യലുകളുണ്ടായിട്ടും ഒരിറ്റുവെള്ളം കിട്ടാതെ കായിക താരം ട്രാക്കിൽ തളർന്നു വീണ പാരമ്പര്യമാണ് നമുക്കുള്ളത് എന്നോർക്കണം .


ഇന്ത്യ - ന്യൂസീലൻറ് ട്വൻറി - 20 മത്സരത്തിന് വേദിയാകുന്ന കാര്യവട്ടം ഗ്രീൻഫീൽഡ് സ്റ്റേഡിയത്തിൽ ഒരുക്കങ്ങൾ അന്തിമഘട്ടത്തിൽ . കാര്യവട്ടം സ്പോർട്സ് ഹബ്ബിൽ സംഘാടക സമിതിയുടെ ഓഫീസ് മന്ത്രി കടകംപള്ളി സുരേന്ദ്രൻ ഉദ്ഘാടനം ചെയ്തു . ഇനി 14 ദിവസങ്ങളാണ് ഗ്രീൻഫീൾഡ് ആദ്യമായി വേദിയാകുന്ന ട്വൻറി - 20 മത്സരത്തിന് അവശേഷിക്കുന്നത് . മന്ത്രിമാരും ജനപ്രതിനിധികളും കായികതാരങ്ങളുമുൾപ്പെടുന്ന വിപുലമായ സംഘാടകസമിതിയാണ് രൂപീകരിച്ചിരിക്കുന്നത് . ഈമാസം 16 മുതൽ ഇതുവരെ 80 ശതമാനം ടിക്കറ്റുകൾ വിറ്റുതീർന്നു . ചൊവ്വാഴ്ചകൂടി ടിക്കറ്റുകൾ ഓൺലൈൻ വഴി ബുക്ക് ചെയ്യാനുള്ള സൌകര്യമുണ്ട് . പരിശീലനത്തിനായുള്ള മൂന്ന് വിക്കറ്റുകളാണ് ഗ്രീൻഫീൽഡിൽ ഒരുങ്ങുന്നത് . ദിവസങ്ങൾക്കകം ക്യുറേറ്റർമാരുടെ പരിശോധന നടക്കും . 50 , 000ൽ കുറയാത്ത കാണികൾ കാര്യവട്ടത്ത് എത്തുമെന്നാണ് പ്രതീക്ഷിക്കുന്നത് . സുരക്ഷയ്ക്കായി 3000ഓളം പൊലീസുകാരെ വിന്യസിക്കുകയും സ്റ്റേഡിയത്തും പരിസരത്തും ഗ്രീൻ പ്രോട്ടോക്കോൾ നിലവിൽവരികയും ചെയ്യും . നവംബർ അഞ്ചിന് ടീം ഇന്ത്യയും ന്യൂസീലൻറും തലസ്ഥാനത്തെത്തും . ആറിന് രാവിലെ ന്യൂസിലൻറും ഉച്ചയ്ക്ക് ഇന്ത്യൻ ടീമും സ്റ്റേഡിയത്തിൽ പരിശീലനം നടത്തും .


റിയോ ഒളിംപിക്സിൽ വെങ്കല മെഡൽ നേടിയ ഗുസ്തി താരം സാക്ഷി മാലിക്കിന്റെ പ്രതിശ്രുത വരൻറെ ചിത്രം പുറത്ത് . സത്യവർത് കാദിയൻ എന്നാണ് സാക്ഷിയുടെ മനം കവർന്ന യുവസുന്ദരൻറെ പേര് . റോത്തക്കിൽ നിന്ന് തന്നെയുള്ള ഗുസ്തി താരമാണ് സത്യവർത് . സാക്ഷി റിയോയിലേക്ക് പേകുന്നതിന് മുൻപ് തന്നെ വിവാഹം തീരുമാനിച്ചിരുന്നതായി സഹോദരൻ സച്ചിൻ പറഞ്ഞു . സത്യവർതിന്റെ പിതാവ് റോത്തക്കിൽ ഗുസ്തി പരിശീലന കേന്ദ്രം നടത്തുകയാണ് . ഉടൻ വിവാഹം നടക്കുമെന്ന് സത്യവർതിന്റെ പിതാവും സ്ഥിരീകരിച്ചു . 97 കിലോഗ്രാം വിഭാഗം ഗുസ്തി താരമാണ് സത്യവർത് . കോമൺവെൽത്ത് ഗെയിംസിൽ വെള്ളി മെഡലും ഏഷ്യൻ ഗെയിംസിൽ വെങ്കല മെഡലും നേടിയിട്ടുണ്ട് .


സ്വർണ്ണവില കുറഞ്ഞു . ഗ്രാമിന് ഇന്നത്തെ വില 2,900 രൂപയാണ് . ഗ്രാമിന് പത്ത് രൂപയുടെ കുറവാണ് രേഖപ്പെടുത്തിയത് . ഇന്നലത്തെ വില ഗ്രാമിന് 2,910 രൂപയായിരുന്നു . മെയ് 22 നാണ് ഈ മാസത്തെ ഏറ്റവും കുറഞ്ഞ നിരക്ക് സ്വർണ്ണത്തിന് രേഖപ്പെടുത്തിയത് . ഗ്രാമിന് 2,875 രൂപയായിരുന്നു നിരക്ക് . പിന്നീട് പടിപടിയായി കയറിയ നിരക്കിന് ഇന്ന് നേരിയ കുറവ് രേഖപ്പെടുത്തുകയായിരുന്നു . പവന് 23,200 രൂപയാണ് നിരക്ക് .


രാജ്യത്തെ ചെലവ് കുറഞ്ഞ വിമാന സർവ്വീസായ ഇൻഡിഗോ എക്സ്ക്ലൂസീവ് ടിക്കറ്റ് നിരക്കുകൾ പ്രഖ്യാപിച്ചു . ആഭ്യന്തര സർവ്വീസുകളിൽ 888 രൂപ മുതലാണ് ഓഫർ ടിക്കറ്റ് നിരക്ക് ആരംഭിക്കുന്നത് . ഒക്ടോബർ എട്ട് മുതലാണ് ടിക്കറ്റ് ബുക്ക് ചെയ്യാനുള്ള അവസരം . അടുത്ത ഏപ്രിൽ വരെയുള്ള യാത്രകൾക്കുള്ള ഓഫറാണ് ഇൻഡിഗോ എയർലൈൻസ് നൽകുന്നത് . ഓഫർ കാലാവധി എത്രയെന്ന് വ്യക്തമാക്കിയിട്ടുണ്ടെങ്കിലും എത്ര സീറ്റുകൾക്കാണ് ഓഫർ ഉള്ളതെന്ന് കമ്പനി വ്യക്തമാക്കിയിട്ടില്ല . ഓഫറിന് കീഴിൽ ബുക്ക് ചെയ്യുന്ന ടിക്കറ്റുകൾ റീഫണ്ട് ചെയ്യാൻ കഴിയില്ലെന്നും കമ്പനി അറിയിച്ചിട്ടുണ്ട് . അടുത്ത ജനുവരി മുതൽ ഏപ്രിൽ വരെയുള്ള കാലയളവിനുള്ളിൽ ദില്ലി - ജയ്പൂർ , റൂട്ടിലേക്കുള്ള സർവ്വീസാണ് ഓഫറിന് കീഴിൽ ലഭിക്കുക . ഓഫറിന് കീഴിൽ ദില്ലി - മുംബൈ സർവ്വീസിന് 2,152 രൂപയാണ് ടിക്കറ്റ് ചാർജ്ജ് . നേരത്തെ വിസ്താര , സ്പൈസ്ജെറ്റ് , എയർ ഏഷ്യ ഇന്ത്യ , ജെറ്റ് എയർവേയ്സ് എന്നീ എയർലൈനുകളും പ്രമോഷണൽ ഓഫറുകളുമായി രംഗത്തെത്തിയിരുന്നു .


മുംബൈ സ്ഫോടനകേസിൽ ശിക്ഷിക്കപ്പെട്ട നടൻ സഞ്ജയ് ദത്തിനെ കാലാവധി പൂർത്തിയാകും മുമ്പേ മോചിപ്പിച്ചതിനെ ഹൈക്കോടതി ചോദ്യംചെയ്തതോടെ അങ്കലാപ്പിലായി മഹാരാഷ്ട്ര സർക്കാർ . ശിക്ഷാ കാലാവധിയുടെ പകുതി സമയവും പരോളിൽ പുറത്തു കഴിഞ്ഞ തടവുപുള്ളിയുടെ പെരുമാറ്റം നല്ലതായിരുന്നുവെന്ന് സർക്കാർ നിശ്ചയിച്ചത് ഏത് മാനദണ്ഡത്തിന്റെ അടിസ്ഥാനത്തിലാണെന്ന് കോടതി ചോദിച്ചിരുന്നു . ഒരാഴ്ചയ്ക്കകം സർക്കാർ മറുപടി നൽകണം . 1993ൽ മുംബൈ നഗത്തിലുണ്ടായ സ്ഫോടനങ്ങൾക്ക് ഉപയോഗിച്ച ആയുധങ്ങളിൽ ചിലത് സഞ്ജയ് ദത്തിന്റെ പക്കൽനിന്നും കണ്ടെത്തിയതിനെ തുടർന്നായിരുന്നു താരത്തെ അഞ്ചുവർഷം തടവിന് ശിക്ഷിച്ചത് . ശിക്ഷാ കാലാവധി തീരാൻ എട്ടുമാസം ശേഷിക്കേ നല്ലനടപ്പ് പരിഗണിച്ച് ദത്തിനെ ജയിലിൽ നിന്നും പുറത്തുവിട്ടു . താരത്തിന് ശിക്ഷ ഇളവ് അനുവദിച്ചതിനെ ചോദ്യംചെയ്ത് പൂനെ സ്വദേശി പ്രതീപ് ബലേക്കർ നൽകിയ പൊതു താത്പര്യ ഹർജി പരിഗണിച്ചാണ് കോടതി മഹാരാഷ്ട്ര സർക്കാരിനോട് വിശദീകരണം ചോദിച്ചത് . ശിക്ഷാ കാലാവധിയുടെ വലിയൊരു സമയം പലകാരണങ്ങളും കാട്ടി പരോളിൽ പുറത്തു കഴിഞ്ഞ തടവുപുള്ളിയുടെ പെരുമാറ്റം നല്ലതായിരുന്നുവെന്ന് എങ്ങനെ വിലയിരുത്തി എന്നാണ് കോടതി സർക്കാരിനോട് ചോദിച്ചത് . ആദ്യം തവണ 90 ദിവസവും പിന്നീട് 30 ദിവസവും ദത്തിന് പരോൾ അനുവദിച്ചിരുന്നു . 100 ദിവസത്തിലധികം ജയിലിന് പുറത്ത് ദത്തിന് കഴിയാനായത് സർക്കാർ നൽകിയ വിഐപി പരിഗണനയാണോ എന്ന ആശങ്കയും കോടതി പങ്കുവെച്ചു . ശിക്ഷ ഇളവ് നൽകിയത് ഡിജിപിയാണോ , ജയിൽ സൂപ്രണ്ടാണോ അതോ ഗവർണറാണോ എന്ന് വ്യക്തമാക്കണമെന്ന് കോടതി ആവശ്യപ്പെട്ടു . അടുത്തയാഴ്ച്ച കേസ് പരിഗണിക്കുമ്പോൾ ചോദ്യങ്ങൾക്കുള്ള ഉത്തരവും സത്യവാങ്മൂലവും സർക്കാർ സമർപ്പിക്കണമെന്നും കോടതി ആവശ്യപ്പെട്ടു .


ഐപിഎല്ലിൽ ചെന്നൈ സൂപ്പർ കിംഗ്സ് - രാജസ്ഥാൻ റോയൽസ് മത്സരത്തിനിടെ ബാറ്റ് ചെയ്യാനായി ഗ്രൌണ്ടിലേക്കിറങ്ങിയ എംഎസ് ധോണിയുടെ കാലിൽ വീണ് ഒരു ആരാധകൻ . ആദ്യം ബാറ്റ് ചെയ്ത ചെന്നയുടെ രണ്ടാം വിക്കറ്റ് വീണശേഷം ക്രീസിലേക്ക് നടക്കുകയായിരുന്ന ധോണിക്കരികിലേക്കാണ് സുരക്ഷാവേലികളെല്ലാം മറികടന്ന് ആരാധകൻ ഗ്രൌണ്ടിലേക്ക് ഓടിയെത്തിയത് . ഔട്ടായി പുറത്തുവരുന്ന സുരേഷ് റെയ്ന ഈ സമയം ധോണിയുടെ എതിരെ നടന്നുവരുന്നുണ്ടായിരന്നു . ഇതിനിടെയാണ് ആരാധകൻ ഗ്രൌണ്ടിലേക്ക് ഓടിയെത്തിയത് . വന്നയുടൻ ധോണിയുടെ കാലിൽ വീണ ആരാധകൻ ധോണിക്കൊപ്പം അൽപ്പദുരം നടന്നു . ധോണി ആരാധകനോട് എന്തോ സംസാരിക്കുന്നതും വീഡിയോയിൽ കാണാം . ഒടുവിൽ സ്വപ്നം സാക്ഷാത്കരിച്ച ചാരിതാർഥ്യത്തിൽ ധോണിയുടെ അഭ്യർഥന മാനിച്ച് ആകാശത്തേക്ക് നോക്കി കൈ കൂപ്പി ആരാധകൻ ഗ്രൌണ്ട് വിട്ടു . ഇതാദ്യമായല്ല ഗ്രൌണ്ടിലേക്കിറങ്ങിവന്ന് ആരാധകർ ധോണിയുടെ കാലിൽ വീഴുന്നത് . ഇന്ത്യാ - ശ്രീലങ്ക ഏകദിന പരമ്പരക്കിടയിലും സമാനമായ രീതിയിൽ ആരാധകൻ ഗ്രൌണ്ടിലിറങ്ങിയ ധോണിയുടെ കാലിൽ വീണിരുന്നു . കാവേരി നജീദലപ്രശ്നം പരിഹരിക്കാത്തതിൽ പ്രതിഷേധം ഉയർന്ന സാഹചര്യത്തിലാണ് ചെന്നൈയുടെ ഹോം മത്സരങ്ങൾ പൂനെയിലേക്ക് മാറ്റിയത് . ആരാധകർക്ക് ചെന്നൈ ടീമിനോടുള്ള ഇഷ്ടം കണക്കിലെടുത്ത് ആരാധകർക്കായി ചെന്നൈയിൽ നിന്ന് പ്രത്യേക ട്രെയിനും ചെന്നൈ സൂപ്പർ കിംഗ്സ് മാനേജ്മെന്റ് ചാർട്ടർ ചെയ്തിരുന്നു . വിസിൽ പോട് എക്സ്പ്രസ് എന്നായിരുന്നു പ്രത്യേക ട്രെയിനിന്റെ പേര് .


സൂര്യ നായകനാകുന്ന പുതിയ സിനിമയാണ് എൻജികെ . ആരാധകർ ഏറെ ആകാംക്ഷയോടെ കാത്തിരിക്കുന്ന ചിത്രത്തിന്റെ അവസാന ഷെഡ്യൂൾ തുടങ്ങി . അടുത്ത വർഷമായിരിക്കും ചിത്രം റിലീസ് ചെയ്യുക . ഒരു പൊളിറ്റിക്കൽ ഡ്രാമയായിരിക്കും ചിത്രമെന്ന് റിപ്പോർട്ടുണ്ട് . രാകുൽ പ്രീത് ആണ് നായിക . ശെൽവരാഘവൻ ആണ് ചിത്രം സംവിധാനം ചെയ്യുന്നത് . നേരത്തെ സൂര്യ ചെഗുവേര സ്റ്റൈൽ തൊപ്പി വച്ചിട്ടുള്ള പോസ്റ്റർ ചിത്രത്തിന്റേതായി പുറത്തുവിട്ടത് വൈറലായിരുന്നു . യുവ ശങ്കർ രാജയാണ് ചിത്രത്തിന്റെ സംഗീത സംവിധാനം നിർവഹിക്കുന്നത് .


ഇന്ത്യൻ ക്രിക്കറ്റ് താരം ധോണിയുടെ മകളുടെ മലയാളം പാട്ടാണ് ഇപ്പോൾ സംസാരം . ഉത്തരേന്ത്യക്കാരായ ധോണി സാക്ഷി ദമ്പതികളുടെ മകൾക്ക് നല്ല ശുദ്ധ മലയാളത്തിൽ ഈ പാട്ട് പഠിപ്പിച്ചത് ആരാണെന്നാണ് ഇപ്പോൾ മലയാളികൾക്ക് അറിയേണ്ടത് . അതിനിടയിൽ ഇന്ത്യൻ ക്രിക്കറ്റിലെ മലയാളി സാന്നിദ്ധ്യമായ ശ്രീശാന്താണ് സിവ ധോണിയുടെ ഗുരുനാഥൻ എന്നാണ് ചില റൂമറുകൾ വന്നത് . എന്നാൽ ' അമ്പലപ്പുഴ ഉണ്ണിക്കണ്ണനോടു നീ ' എന്ന മലയാളം പാട്ട് ആ വഴിക്ക് ധോണിയുടെ മകൾ പഠിക്കാൻ യാതോരു വഴിയും ഇല്ല . ധോണിയും ശ്രീശാന്തും കണ്ടിട്ട് തന്നെ കൊല്ലം നാലായി . സിവയ്ക്കാണെങ്കിൽ വയസ് രണ്ടും . ഇത്തരത്തിലുള്ള വാർത്തകൾ തീർത്തും അബദ്ധമാണെന്ന് ഉറപ്പാണ് . തുടക്കകാലത്ത് ധോണിയുടെ അടുത്ത സുഹൃത്തായിരുന്നു ശ്രീശാന്ത് . എന്നാൽ ഐപിഎൽ വിവാദങ്ങളോടെ അവർ കാണാതായി . വീട്ടിലിരുന്നു പാടുന്ന സിവയുടെ പാട്ട് ധോണി തന്നെയാണ് സ്വന്തം മൊബൈലിൽ റെക്കോർഡ് ചെയ്ത് സോഷ്യൽ മീഡിയയിൽ പ്രചരിപ്പിച്ചത് . ഇതോടെ സംഭവം മലയാളികൾ ഏറ്റെടുത്തു . ക്രിക്കറ്റ് ലോകത്തും ഇത് വലിയ ചർച്ചയായി മാറി . ധോണിയുടെ സ്റ്റാഫിൽ ആരോ ആണ് സിവയ്ക്ക് ഗാനം പരിചയപ്പെടുത്തിയത് എന്നാണ് വാർത്ത .


രാജേഷ് എംപി , എംഎൽഎമാരായ ടിവി രാജേഷ് , വി . ടി . ബൽറാം എന്നിവരാണ് തങ്ങളുടെ മക്കളെ പൊതുവിദ്യാലയത്തിൽ ചേർത്തത് . പൊതുവിദ്യാലയങ്ങളുടെ മികവിലുള്ള വിശ്വാസം ഊട്ടിയുറപ്പിച്ചാണ് പാലക്കാട് എംപി എം . ബി . രാജേഷ് തന്റെ രണ്ടാമത്തെ മകൾ പ്രിയദത്തയെ പാലക്കാട് ഈസ്റ്റ് യാക്കര സർക്കാർ എൽപി സ്കൂളിൽ ഒന്നാം ക്ലാസിൽ ചേർത്തിരിക്കിന്നത് . മൂത്തമകൾ നിരഞ്ജനയെ സർക്കാർ മോയൻസ് ഗേൾസ് ഹയർസെക്കൻഡറി സ്കൂളിൽ എട്ടാം ക്ലാസിലും ചേർത്തു . സമൂഹമാധ്യമമായ ഫെയ്സ്ബുക് കുറിപ്പിലൂടെയാണ് രാജേഷ് ഇക്കാര്യം അറിയിച്ചത് . ടി . വി . രാജേഷ് എംഎൽഎയും മകൻ ആദിലിനെ കണ്ണൂർ വിളയാങ്കോട് സെന്റ് മേരീസ് എൽപി സ്കൂളിൽ ഒന്നാം ക്ലാസിൽ ചേർത്തു . രാജേഷിന്റെ മകളും ഇവിടെത്തന്നെയാണ് പഠിക്കുന്നത് . കോൺഗ്രസിന്റെ യുവ എംഎൽഎ വിടി ബൽറാമും തന്റെ മകനെ സർക്കാർ സ്കൂളിലാണ് ചേർത്തത് . അരീക്കാട് സർക്കാർ എൽപി സ്കൂളിൽ ഒന്നാം ക്ലാസിലാണ് മകൻ അദ്വൈത് മാനവിനെ ബൽറാം ചേർത്തത് . പ്രദേശത്തെ വാർഡ് മെമ്പർ ശശിയുടേത് അടക്കമുള്ള കുട്ടികൾ ഈ സ്കൂളിൽ ചേരുന്നുണ്ടെന്നും സമൂഹമാധ്യമമായ ഫെയ്സ്ബുക്കിൽ പോസ്റ്റ് ചെയ്ത വിഡിയോ സന്ദേശത്തിൽ ബൽറാം അറിയിച്ചു . എല്ലാവർക്കും മാതൃകയായ ജനപ്രതിനിധികളെ പ്രശംസകൊണ്ട് മൂടുകയാണ് സാമൂഹ്യമാധ്യമങ്ങൾ .


ഓസ്കാർ വൈൽഡ് ഒരിക്കൽ പറഞ്ഞതാണ് ഇത് . ഈ വരികൾ ഏറെ ശ്രദ്ധേയമാകുന്നതാണ് ടെക് ലോകത്തെ പുതിയ സെൻസേഷൻ സറഹ എന്ന ആപ്പ് . അറബിയിൽ സറഹ എന്നാൽ സത്യസന്ധത എന്നാണ് അർത്ഥം . ഫേസ്ബുക്ക് ട്വിറ്റർ എന്നിങ്ങനെയുള്ള സോഷ്യൽ മീഡിയ പ്ലാറ്റ്ഫോം നോക്കിയാൽ അതിൻറെ ഫീഡിൽ ഇപ്പോൾ സറഹയുടെ സന്ദേശങ്ങൾ പലരും പകർത്തി വച്ചിരിക്കുന്നത് കാണാം . ആൻഡ്രോയ്ഡിലും , ഐഒഎസിലും ലഭിക്കുന്ന ആപ്പിന് ആഗോള വ്യാപകമായി വലിയ വരവേൽപ്പാണ് കിട്ടുന്നത് . എന്ത് കൊണ്ട് ഇത് ഇത്രയും ചർച്ചയാകുന്നു . അതിന് കാരണം ആർക്കും അവകാശപ്പെടാൻ കഴിയാത്ത അതിൻറെ സ്വഭാവം തന്നെയാണ് . നിങ്ങൾ ആരെന്ന് വെളിപ്പെടുത്താതെ തന്നെ ആർക്കും എന്ത് സന്ദേശവും അയക്കാം . അപ്രിയമായ സത്യങ്ങൾ വ്യക്തിബന്ധത്തിന് ഉലച്ചിൽ ഇല്ലാതെ പറയാം . പെട്ടെന്ന് കേട്ടാൽ നല്ലത് എന്ന് തോന്നുമെങ്കിലും ഇത് അൽപ്പം ഭീതിയുണ്ടാക്കുന്നു എന്നതാണ് സത്യം . പേരോ ഊരോ വെളിപ്പെടുത്തേണ്ട എന്ന ആനുകൂല്യം ചിലർ സൈബർ ബുള്ളിങ്ങിനും , ട്രോളിനും വേണ്ടി ഉപയോഗപ്പെടുത്തിയേക്കാം . ഇത് ഇത്തരത്തിൽ ഉപയോഗിക്കുന്നുണ്ടെന്നാണ് റിപ്പോർട്ട് . ആദ്യഘട്ടത്തിൽ ഈ ആപ്പിൻറെ ഉപയോഗം ഒരു തമാശയായി തോന്നിയേക്കാം , എന്നാൽ പിന്നീട് ചില സന്ദേശങ്ങൾ ഡിപ്രഷൻ ഉണ്ടാക്കുന്ന തരത്തിൽ തന്നെ വളർന്നേക്കാം . ഉദാഹരണമായി ജോലിസ്ഥലത്ത് തീർത്തും യോഗ്യനെന്ന് കരുതുന്ന വ്യക്തി , അയാൾ സഹപ്രവർത്തകരുമായി അടുത്ത ബന്ധമാണെന്നും കരുതുക . എന്നാൽ സറഹയിൽ അയാൾക്ക് അയാളുടെ ജോലി സ്ഥലത്തെ തെറ്റുകൾ ചൂണ്ടികാട്ടിയും , അയാളെ ഇകഴ്ത്തിയുമുള്ള സന്ദേശം ലഭിക്കുന്നു എന്ന് കരുതുക . എത്ര തുറന്ന മനസ്ഥിതിക്കാരനായാലും അന്നു മുതൽ അയാൾ ശരിക്കും കൺഫ്യൂഷനാകും താൽ വിശ്വസ്തരെന്ന് കരുതിയവരിൽ ആരായിരിക്കും ആ സന്ദേശം അയച്ചത് . . ഈ ആശങ്ക നീണ്ട് ജോലിയിലുള്ള ശ്രദ്ധവരെ നഷ്ടപ്പെടുന്ന രീതിയിലാകാം . ഇത്തരത്തിൽ എല്ലാ മേഖലയിലും സംഭവിക്കാം . പ്രത്യേകിച്ച് കൌമരക്കാർക്കിടയിലാണ് ഈ ആപ്പ് കൂടുതലായി ഉപയോഗപ്പെടുത്തുന്നത് എന്നാണ് റിപ്പോർട്ട് . അതിനാൽ തന്നെ രക്ഷിതാക്കൾ കൂടുതൽ ശ്രദ്ധിക്കേണ്ടിയിരിക്കുന്നു . സൈബർ ബുള്ളിംഗിന് പലപ്പോഴും ഇരയാകുന്നത് കൌമരക്കാരാണ് . അതിനുള്ള തുറന്നയിടമാണ് ഈ ആപ്പ് എന്നതാണ് പ്രധാന പ്രത്യേകത . പ്രമുഖ ടെക് ജേർണലിസ്റ്റ് സ്നേഹ സാഹ പറയുന്നത് ഇങ്ങനെയാണ് . ഏതാനും മണിക്കൂറുകൾ ഉപയോഗിച്ച ശേഷം ഈ ആപ്പ് ഞാൻ റിമൂവ് ചെയ്തു , അവർ പറയുന്ന കാരണം ഇങ്ങനെ സറഹ അതിൻറെ വിനോദ അംശത്തിന് ഒപ്പം തന്നെ ഭയവും ഉണ്ടാക്കുന്നുണ്ട് . ഒരിക്കലും ഈ അപ്പിൽ ആദ്യം വരുന്ന സന്ദേശങ്ങൾ നിങ്ങൾക്ക് ദുഃഖമുണ്ടാക്കുന്നവ ആകില്ല . പക്ഷെ പിന്നീട് പൊസറ്റീവ് സന്ദേശങ്ങൾ നിങ്ങൾക്ക് പണിതരുന്ന സന്ദേശങ്ങളിലേക്ക് വഴിമാറും എന്ന് പറയേണ്ടിവരും .


ചരക്ക് സേവന നികുതിയുടെ പേരിൽ അമിത വില ഈടാക്കിയ 95 സ്ഥാപനങ്ങൾക്കെതിരെ ലീഗൽ മെട്രോളജി വിഭാഗം കേസ്സെടുത്തു . സംസ്ഥാന വ്യാപകമായി നടത്തിയ പരിശോധനയിലാണ് നടപടി . അരി - പച്ചക്കറി മൊത്ത വിപണന കേന്ദ്രങ്ങൾ , പലചരക്ക് കടകൾ , തുണിക്കടകൾ , ഹോട്ടലുകൾ , റെസ്റ്റോറന്റുകൾ എന്നിവിടങ്ങളിലാണ് ലീഗൽ മെട്രോളജി വകുപ്പിന്റെ പരിശോധന നടത്തിയത് . എം . ആർ . പിയെക്കാൾ ഉയർന്ന വിലയ്ക്ക് സാധനങ്ങൾ വിൽക്കുന്നു . ഹോട്ടലുകളിൽ അമിത വില ഈടാക്കുന്ന തുടങ്ങിയ പരാതികൾ വ്യാപകമായ സാഹചര്യത്തിലായിരുന്നു പരിശോധന . 95 കേന്ദ്രങ്ങൾക്കെതിരെ കേസ്സെടുത്തു . ജി . എസ് . ടി നിയമപ്രകാരം കേന്ദ്രം രൂപീകരിക്കുന്ന അതോററ്റിക്കാണ് നടപടിയെടുക്കാനുള്ള അധികാരം . അതിനാൽ തന്നെ ലീഗൽ മെട്രോളജി വിഭാഗത്തിൽ നിസ്സാര പിഴ ചുമത്താന് മാത്രമെ കഴിയൂ . പുതിയ ബില്ലിങ് സോഫ്റ്റ് വെയർ ആയിട്ടില്ലെന്ന വ്യാപാരികളുടെ വാദം ശരിയാണെന്ന് ഉദ്യോഗസ്ഥരും സമ്മതിക്കുന്നു . ബ്രാൻഡഡ് അരി , തുണിത്തരങ്ങൾ എന്നിവയിൽ പതിച്ച വിലയിൽ മാറ്റം വരുത്താനാവില്ലെന്നാണ് ചെറുകിട കച്ചവടക്കാരുടെ പക്ഷം .


വീട്ടിൽ സ്വർണം വെച്ചിട്ടെന്തിന് നാട്ടിൽ പണം തേടി നടപ്പൂ - എന്ന് പരസ്യത്തിൽ പറയാൻ കൊള്ളാം . ആഗോള വിപണിയിൽ വിലയിടിയുന്നതിന് കണക്കായി നാട്ടിലും വിലയിടിഞ്ഞ് താഴെയെത്തി സ്വർണവില . അഞ്ച് വർഷത്തെ ഏറ്റവും കുറഞ്ഞ വിലയിലാണ് കഴിഞ്ഞ ദിവസം വ്യാപാരം നടന്നത് . ഒറ്റദിവസം പവന് കുറഞ്ഞത് 80 രൂപ . 19200 രൂപയാണ് പവന് . 2400 രൂപയാണ് ഒരു ഗ്രാമിന്റെ വില . 19280 രൂപയായിരുന്ന പവന്റെ വില പിന്നെയും താണാണ് ഈ നിലയിലെത്തിയത് . വില കുറഞ്ഞ് നിലം തൊട്ടെങ്കിലും സ്വർണം വാങ്ങാൻ ആൾക്കാർ ഇപ്പോഴും പണം മുടക്കുന്നുണ്ട് . ആഭ്യന്തര വിപണിയിലും ഗൾഫ് വിപണിയിലും നല്ല തിരക്കാണ് അനുഭവപ്പെടുന്നത് . വിലയിങ്ങനെ പോകുമ്പോൾ സ്വർണം വാങ്ങിക്കൂട്ടുന്നത് ബുദ്ധിയാണോ , കാണൂ . .


തമിഴ് നടൻ ശരത് കുമറിന്റെ മകളും നടിയുമായി വരലക്ഷ്മിയെ തട്ടികൊണ്ടു പോയി എന്ന തരത്തിൽ വ്യാപകമായി ചിത്രവും വാർത്തയും പ്രചരിക്കുന്നു . കട്ടിലിൽ കെട്ടിയിട്ട നിലയിൽ കിടക്കുന്ന വരലക്ഷ്മിയുടെ ചിത്രമാണു പ്രചരിക്കുന്നത് . കൈകൾ രണ്ടും കട്ടിലിനോടു ചേർത്തു കെട്ടി . വയ്മൂടി പേടിച്ചരണ്ട നിലയിലായിരുന്നു വരലക്ഷ്മി . ചിത്രം കണ്ട് സിനിമ ലോകം ഒന്നാകെ ഭയന്നു . എന്നാൽ ഇതിന് വിശദീകരണവുമായി നടി തന്നെ രംഗത്ത് എത്തി . എന്തെങ്കിലും ക്യാമ്പയിനു വേണ്ടിയോ സിനിമ പ്രെമോഷനു വേണ്ടിയോ ഉള്ളതാവാം ചിത്രമെന്ന് ഉഹാപോഹവും പരന്നു . ഒടുവിൽ യാഥാർത്ഥ്യം വെളിപ്പെടുത്തി വരലക്ഷ്മി തന്നെ രംഗത്ത് എത്തി . താൻ സുരക്ഷിതയാണെന്നു താരം ട്വിറ്റിറിൽ കുറിച്ചു . ട്വിറ്റിലൂടെ പരക്കുന്ന തൻറെ ചിത്രം പുതിയ ചിത്രത്തിന്റെ പ്രെമോഷന്റെ ഭാഗമാണ് എന്നും വരലക്ഷ്മി ശരത് കുമാർ വെളിപ്പെടുത്തുന്നു . ചിത്രത്തിന്റെ കുടുതൽ വിവരങ്ങൾ ഉടനെ പുറത്തു വിടും എന്നും നടി വ്യക്തമാക്കി .


സാംസങ് ഗാലക് സി നോട്ട് 8 പുറത്തിറങ്ങും മുമ്പ് സവിശേഷതകൾ വിവരിക്കുന്ന ബ്രോഷർ ഒാൺലൈനിൽ ചോർന്നു . ആഗസ് റ്റ് 23ന് ന്യൂയോർക്കിൽ പ്രത്യേക പരിപാടിയിൽ പുറത്തിറക്കാനിരുന്ന ഫോണി ൻ്റെ ബ്രോഷർ ആണ് പുറത്തുപോയത് . ഫോൺ ഗോൾഡ് , ബ്ലാക്ക് നിറങ്ങളിലാണ് പുറത്തിറങ്ങുന്നതെന്നാണ് ഇതിലുള്ള വിവരം . കടും നീല കളറിലുള്ള ഫോൺ നോട്ട് 8ൽ ഇറങ്ങുന്നില്ലെന്നാണ് ഇതിൽ നിന്നും ലഭിക്കുന്ന വിവരം . 6 . 3 ഇഞ്ച് വലിപ്പമുള്ള ഡിസ് പ്ലേയാണ് ഫോണി ൻ്റെ പ്രത്യേകത . സ് മാർട് എസ് പെൻ , ഐറിസ് സ് കാനർ , 2x സൂം ഡ്യുവൽ ക്യാമറ , വേഗതയേറിയ ചാർജിങ് തുടങ്ങിയവയെല്ലാം പുതിയ ഫോണി ൻ്റെ സവിശേഷതകളാണ് . പൊടി , വെള്ളം എന്നിവയെ പ്രതിരോധിക്കാൻ കഴിയുന്നതാണ് പുതിയ ഗാലക് സി നോട്ട് 8 . പഴയ ഫോണിൽ നിന്ന് ഡാറ്റ പുതിയ േഫാണി േലക്ക് മാറ്റാൻ ആവശ്യമായ ആപ് പ്രവർത്തിപ്പിക്കാവുന്ന രീതിയിലാണ് ഗാലക് സി നോട്ട് 8 . നേരത്തെ പുറത്തുവന്ന വിവരങ്ങൾ പ്രകാരം 1440x 2960 റെസല്യൂഷനിലുള്ള 6.4 ഇഞ്ച് ഡിസ് പ്ലേയും ആൻഡ്രോയ് ഡ് 7.1.1 പതിപ്പും ഫോണിൽ ഉണ്ടാകുമെന്നായിരുന്നു . 2 . 3GHz ഒക് ടകോർ സാംസങ് എക് സിനോസ് 8 പ്രോസസർ , 6 ജിബി റാം , 64 ജിബി ഇ ൻ്റേണൽ സ് റ്റോറേജ് എന്നിവയും ഫോണി ൻ്റെ പ്രത്യേകതകൾ . 12 എം . പി പിൻകാമറയും 8 എം . പി സെൽഫി സ് നാപ്പർ മുൻകാമറയുമുണ്ടെന്നുമാണ് വിവരം . രണ്ട് കാമറയിലും ഫുൾ എച്ച് . ഡി ( 1920 x 1080 ) വീഡിയോ റെ േക്കാർഡിങും .


പ്രേക്ഷകർക്ക് ഏറെ പ്രിയങ്കരനായ സൌബിൻ ഷാഹിർ വിവാഹിതനാകുന്നുവെന്ന് റിപ്പോർട്ട് . ജാമിയ സഹീർ ആണ് വധുവെന്നാണ് വിവരം . ഇരുവരും ഒന്നിച്ചുള്ള ചിത്രങ്ങൾ സോഷ്യൽ മീഡിയയിൽ വൈറലാകുന്നുണ്ട് . ജാമിയയുടെ വിരലിൽ സൌബിൻ മോതിരം അണിയിക്കുന്നതിൻറെ ചിത്രവും പ്രചരിക്കുന്നുണ്ട് . മാതൃഭൂമി ഇത് സംബന്ധിച്ച് വാർത്ത നൽകിയിരുന്നു . അതേസമയം ഇരുവരുടയെും വിവാഹ നിശ്ചയം കഴിഞ്ഞതായും സൂചനയുണ്ട് . എന്നാൽ ഇതുസംബന്ധിച്ച് ഔദ്യോഗികമായ വിവരങ്ങളൊന്നും ഉണ്ടായിട്ടില്ല . സംവിധാന സഹായിയായി സിനിമാരംഗത്തെത്തി പിന്നീട് നടനായി തിളങ്ങിയ സൌബിൻ പറവ എന്ന ചിത്രം സംവിധാനം ചെയ്തു . സൌബിനും മുനീർ അലിയും ചേർന്ന് തിരക്കഥയെഴുതിയ പറവ ഈ വർഷം പുറത്തിറങ്ങിയ മികച്ച ചിത്രങ്ങളിലൊന്നായിരുന്നു . പ്രേമത്തിലെ പി . ടി മാഷ് എന്ന കഥാപാത്രമാണ് മലയാളി പ്രേക്ഷകർക്കിടയിൽ സൌബിനെ ജനപ്രിയനാക്കിയത് . 2003 - ൽ മമ്മൂട്ടിയെ നായകനാക്കി സിദ്ദിഖ് ഒരുക്കിയ ക്രോണിക് ബാച്ച്ലറിലൂടെ സംവിധാന സഹായിയായി രംഗത്തെത്തിയ സൌബിൻ ഫാസിൽ , സിദ്ദിഖ് , റാഫി മെക്കാർട്ടിൻ , പി സുകുമാർ , രാജീവ് രവി , അമൽ നീരദ് എന്നിവരുടെ അസോസിയേറ്റായി പ്രവർത്തിച്ചിട്ടുണ്ട് .


പെർത്തിൽ ഇന്ത്യയും ഓസ്ട്രേലിയയും തമ്മിൽ നടന്ന രണ്ടാം ടെസ്റ്റിന് ശേഷം പിച്ചിനെ ചൊല്ലി വലിയ വിവാദങ്ങൾ അരങ്ങേറിയിരുന്നു . അപ്രതീക്ഷിത ബൌൺസിനെ തുടർന്ന് ഐസിസി മാച്ച് റഫറി രഞ്ജൻ മധുഖലെ ശരാശരി ( ആവറേജ് ) റേറ്റിംഗ് മാത്രമാണ് പിച്ചിന് നൽകിയത് . പിന്നാലെ , പിച്ചിനെ ചൊല്ലി ഓസീസ് മുൻ പേസർ മിച്ചൽ ജോൺസനും ഇന്ത്യൻ മുൻ താരം ആകാശ് ചോപ്രയും ട്വിറ്ററിൽ ഏറ്റുമുട്ടിയിരുന്നു . ഇപ്പോൾ പെർത്ത് പിച്ചിനെ പ്രശംസിച്ച് രംഗത്തെത്തിയിരിക്കുകയാണ് മാസ്റ്റർ ബ്ലാസ്റ്റർ സച്ചിൻ ടെൻഡുൽക്കർ . ' ടെസ്റ്റ് ക്രിക്കറ്റിൽ പിച്ചുകൾക്ക് വലിയ റോളുണ്ട് . ടെസ്റ്റ് ക്രിക്കറ്റ് നിലനിൽക്കണമെങ്കിൽ ബാറ്റ്സ്മാൻമാരുടെയും ബൌളർമാരുടെയും കഴിവ് പരിശോധിക്കുന്ന പെർത്തിലെ പോലെ സമാനമായ പിച്ചുകൾ നിർമ്മിക്കണമെന്നും ' സച്ചിൻ പറഞ്ഞു . പെർത്ത് പിച്ച് ഒരിക്കലും ' ശരാശരി ' അല്ലെന്നും മാസ്റ്റർ ബ്ലാസ്റ്റർ കൂട്ടിച്ചേർത്തു . വളരെ മികച്ചത് , മികച്ചത് , ശരാശരി , ശരാശരിയിൽ താഴെ , മോശം എന്നിങ്ങനെയാണ് ടെസ്റ്റ് വേദികൾക്ക് ഐസിസി നൽകുന്ന വിവിധ റേറ്റിംഗുകൾ . പെർത്ത് ടെസ്റ്റിൽ 146 റൺസിന് ഇന്ത്യ പരാജയപ്പെട്ടിരുന്നു .


ആഗസ്റ്റ് 15നാണ് റിലയൻസ് ജിയോ തങ്ങളുടെ ജിയോ ജിഗാ ഫൈബർ സേവനം റജിസ്ട്രർ ചെയ്തത് . ഈ സേവനം ഔദ്യോഗികമായി സേവനം തുടങ്ങാൻ അതിവേഗ പ്രവർത്തനത്തിലാണ് മുകേഷ് അംബാനിയുടെ ജിയോ ടെലികോം നടത്തുന്നത് . ഇതിനായി പ്രദേശിയ കേബിൾ ഓപ്പറേറ്റർമാരുമായുള്ള കണക്ഷൻ ഉണ്ടാക്കുന്ന പ്രക്രിയയാണ് ഇപ്പോൾ നടക്കുന്നത് . ജിയോ ജിഗാഫൈബർ സേവനം അവതരിപ്പിക്കുന്നതോടൊപ്പം തന്നെ മുൻപ് ജിയോ സേവനം അവതരിപ്പിക്കും പോലെ ഒരു തുടക്ക ഫ്രീ ഓഫർ ഉണ്ടാകും എന്നാണ് സൂചന . പൂർണ്ണമായും ഗ്രീൻ ഫീൽ ഫൈബർ ടു ദ ഹോം പദ്ധതിയാണ് റിലയൻസ് ജിയോ ജിഗാഫൈബർ എന്നാണ് ജിയോ അവകാശവാദം . സാധാരണ ഇപ്പോഴത്തെ എല്ലാ ബ്രോഡ്ബാൻറ് കണക്ഷനുകളും ഒരു മെയിൽ സ്ഥലത്തേക്ക് ഫൈബർ കേബിളും തുടർന്ന് കോപ്പർകേബിൾ ഉപയോഗിച്ചുമാണ് കണക്ഷൻ നൽകുന്നത് എന്നാൽ ഇതിൽ നിന്നും മാറി പൂർണ്ണമായും നേരിട്ട് വീട്ടിലേക്ക് ഫൈബർ കേബിൾ കണക്ഷൻ ജിയോ നൽകും . ഇത് ഡാറ്റയുടെ ഒഴുക്കിൽ യാതോരു നഷ്ടവും ഉണ്ടാക്കില്ലെന്നും ബ്രോഡ്ബാൻറ് വേഗതയെയും സ്വദീനിക്കുമെന്നും ടെക് സൈറ്റായ ബിജിആർ റിപ്പോർട്ട് ചെയ്യുന്നു . മൊബൈൽ ഡാറ്റ സർവീസ് ആരംഭിക്കുമ്പോൾ നൽകിയതുപോലെ ഫ്രീ ഓഫർ ഫൈബർ സർവീസിലും പ്രതീക്ഷിക്കാം . അതായത് 100 ജിബിയെങ്കിലും ഫ്രീഡാറ്റ ലഭിച്ചേക്കാം എന്നാണ് സൂചന . 100എംബിപിഎസ് ആയിരിക്കും കുറഞ്ഞ ജിയോ ഫൈബർ സ്പീഡ് . ആദ്യത്തെ മൂന്ന് മാസത്തേക്ക് ജിയോ ഫ്രീ ഓഫർ ലഭിച്ചേക്കും എന്നാണ് സൂചന .


ഇംഗ്ലണ്ടിനെതിരായ ടെസ്റ്റ് പരമ്പരക്കുള്ള ഇന്ത്യൻ ടീമിനെ പ്രഖ്യാപിച്ചു . അഞ്ച് മത്സര പരമ്പരയിലെ ആദ്യ മൂന്ന് ടെസ്റ്റുകൾക്കുള്ള ടീമിനെയാണ് സെലക്ടർമാർ പ്രഖ്യാപിച്ചത് . പരിക്കുമൂലം ഏകദിന , ട്വന്റി - 20 പരമ്പരളിൽ നിന്ന് ഒഴിവാക്കപ്പെട്ട ജസ്പ്രീത് ബൂമ്ര ടെസ്റ്റ് ടീമിൽ തിരിച്ചെത്തി . രണ്ടാം ടെസ്റ്റിലെ ബൂമ്രയുടെ സേവനം ലഭ്യമാകു . കാത്തിരിപ്പിനൊടുവിൽ റിഷഭ് പന്ത് വിക്കറ്റ് കീപ്പറായി ടീമിലെത്തി . ദിനേശ് കാർത്തിക്കും വിക്കറ്റ് കീപ്പറായി ടീമിലുണ്ട് . ഏകദിന പരമ്പരയിലെ ആദ്യ രണ്ട് കളികളിലും തിളങ്ങിയ കുൽദീപ് യാദവിനും ടെസ്റ്റ് ടീമിൽ ഇടം ലഭിച്ചു . മൂന്നാം ഏകദിനത്തിനിടെ പുറംവേദന അനുഭവപ്പെട്ട പേസ് ബൌളർ ഭുവനേശ്വർകുമാറിനെ ടെസ്റ്റ് ടീമിൽ നിലനിർത്തുന്ന കാര്യത്തിൽ പരിശോധനകൾക്കുശേഷം തീരുമാനമെടുക്കും . യോ യോ ടെസ്റ്റിൽ ജയിച്ച മുഹമ്മദ് ഷാമിയും ടെസ്റ്റ് ടീമിൽ തിരിച്ചെത്തിയിട്ടുണ്ട് . ആദ്യ മൂന്ന് ടെസ്റ്റിനുള്ള ഇന്ത്യൻ ടീഃ വിരാട് കോലി ( ക്യാപ്റ്റൻ ) , ശീഖർ ധവാൻ , കെഎൽ രാഹുൽ , മുരളി വിജയ് , ചേതേശ്വർ പൂജാര , അജിങ്ക്യാ രഹാനെ , കരുൺ നായർ , ദിനേശ് കാർത്തിക്ക് , റിഷഭ് പന്ത് , ആർ അശ്വിൻ , രവീന്ദ്ര ജഡേജ , കുൽദീപ് യാദവ് , ഹർദ്ദീക് പാണ്ഡ്യ , ഇഷാന്ത് ശർമ , മുഹമ്മദ് ഷാമി , ഉമേഷ് യാദവ് , ജസപ്രീത് ബൂമ്ര , ഷർദ്ദുൽ ഠാക്കൂർ .


പരിശീലക പദവിയിൽ രവിശാസ്ത്രിക്കും നായക സ്ഥാനത്ത് കോലിക്കും ഇനിയുള്ള കാലം ഏറെ നിർണായകമാണ് . കോച്ചു വിവാദത്തെ തുടർന്ന് കേട്ട വിമർശനങ്ങളെ മറികടക്കാൻ വൻ വിജയങ്ങൾ ഇരുവർക്കും അത്യാവശ്യമാണ് . ഇന്ത്യൻ പരിശീലകനാവുമ്പോൾ രവി ശാസ്ത്രി നേരിടുന്ന വെല്ലുവിളികൾ ചെറുതല്ല . കോലിയുടെ താൽപര്യമാണ് പരിശീലക പദവിയിലെത്തച്ചത് . എന്നാൽ ഇന്ത്യൻ ആരാധകരെ സംബന്ധിച്ചിടത്തോളം അനിൽ കുംബ്ലെയോളം ഫേവറൈറ്റ് കോച്ചല്ല രവി ശാസ്ത്രി . സൌരവ് ഗാംഗുലിയുടെ എതിർപ്പ് വേറെ . ഇതു രണ്ടും രവി ശാസ്ത്രിയിൽ ഉണ്ടാക്കിയേക്കാവുന്ന സമ്മർദ്ദം വളരെ വലുതാണ് . ബൌളിംഗ് കോച്ചായി സഹീർഖാനെ നിയമിച്ചതം വിദേശ പര്യടനങ്ങളിൽ ഉപദേശകനായി രാഹുൽ ദ്രാവിഡിനെ ചുമതലപ്പെടുത്തിയതും ഒരു മുന്നറിയിപ്പാണ് . ശാസ്ത്രിയുടെയും കോലിയുടേയും താൽപര്യത്തിനനുസരിച്ച് തീരുമാനമെടുകക്കാൻ ഗാംഗുലി ഒരുക്കമല്ലെന്ന മുന്നറിയിപ്പ് . സാധാരണ ടീം കോച്ചിന്റെ താൽപര്യം കണക്കിലെടുത്താണ് സഹപരിശീലകരെയും സപ്പോർട്ടിംഗ് സ്റ്റാഫുകളേയും തീരുമാനിക്കുക എന്നാൽ ഇത്തവണ സ്ഥിതിമാറി . മുൻ ഇന്ത്യൻ ക്രിക്കറ്റർ ഭരത് അരുണിനെ ബൌളിംഗ് കോച്ചാക്കാൻ രവിശാസ്ത്രി ആവശ്യപ്പെട്ടേക്കുമെന്നത് മുൻകൂട്ടി കണ്ടാണ് സഹീർഖാനെ പോലെ വലിയ ആരാധക പിന്തുണയുള്ള താരത്തെ നിയമിച്ചതും . താനാഗ്രഹിക്കുന്ന പരിശീലകനെ നേടിയെടുത്ത കോലിക്ക് ഇനിയുള്ളതെല്ലാം നിർണായകമാണ് . പരമ്പരകൾ ജയിക്കണം . 2019 ൽ നടക്കാനിരിക്കുന്ന ലോകകപ്പിൽ ജയം ഉറപ്പാക്കാണം . തന്റെ താൽപര്യം ശരിയായിരുന്നെന്ന് സ്ഥാപിക്കുകയും വേണം .


മരുന്നടിക്കേസിൽ ഒളിംപിക് ബർത്ത് തുലാസിലായ ഗുസ്തി താരം നർസിംഗ് യാദവ് റിയോയിലേക്ക് പോകുമോയെന്ന് വ്യാഴാഴ്ചയറിയാം . തനിക്കെതിരായ ഗൂഢാലോചന സിബിഐ അന്വേഷിക്കണമെന്ന് നർസിംഗ് ആവശ്യപ്പെട്ടു . നർസിംഗിന് പകരക്കാരനെകുറിച്ച് ആലോചിച്ചിട്ടില്ലെന്ന് റസ്ലിംഗ് ഫെഡറേഷൻ പ്രസിഡൻറ് ബ്രിജ് ഭൂഷൺ ശരൺ സിംഗ് ഏഷ്യാനെറ്റ് ന്യൂസിനോട് പറഞ്ഞു . ഭക്ഷണത്തിൽ മരുന്നു കലർത്തി തന്നെ കുടുക്കിയെന്നായിരുന്നു നർസിംഗിൻറെ ആരോപണം . നർസിംഗിന് ഒപ്പം താമസിച്ചിരുന്ന സന്ദീപ് യാദവും ഉത്തേജകമരുന്ന് പരിശോധനയിൽ പരാജയപ്പെട്ടതോടെ ഗൂഢാലോചനാ ആരോപണം ശക്തമായി നർസിംഗിന് എല്ലാ പിന്തുണയും നൽകുമെന്ന് റസ്ലിംഗ് ഫെഡറേഷൻ പ്രസിഡൻറ് ബ്രിജ് ഭൂഷൺ ശരൺ പറഞ്ഞു . നർസിംഗിൻറെ കാര്യത്തിൽ ദേശീയ ഉത്തേജകവിരുദ്ധ ഏജൻസിയായ നാഡയുടെ അച്ചടക്കസമിതി ബുധനാഴ്ച അന്തിമ തീരുമാനമെടുക്കും . ഇതിൻറെ അടിസ്ഥാനത്തിൽ നർസിംഗിനെ റിയോയിയേലേക്ക് വീടുന്ന കാര്യത്തിൽ റസ്ലിംഗ് ഫെഡറേഷൻ വ്യാഴാഴ്ച തീരുമാനമെടുക്കും . അതേസമയം റിയോയിലേക്ക് പോകുമെന്നാണ് പ്രതീക്ഷയെന്നും ഗൂഢാലോചന സിബിഐ അന്വേഷിക്കണമെന്നും നർസിംഗ് യാദവ് ആവശ്യപ്പെട്ടു .


ഒപോ , വിവോ , ജിയോണി തുടങ്ങിയ ബ്രാന്റുകളായിരുന്നു ഇത്തവണ ഓണക്കാലത്തെ താരങ്ങൾ . ചൈനീസ് നിർമ്മിതിയെന്ന ചീത്തപ്പേര് ഒഴിവാക്കി പ്രമുഖ ബ്രാന്റുകൾ മലയാളി ഉപഭോക്താക്കളുടെ മനസ് കീഴടക്കി . എന്നാൽ വിപണി വിഹിതത്തിൽ സാംസങ് തന്നെയാണ് ഇത്തവണയും മുന്നിൽ . ഗവേഷണ സ്ഥാപനമായ ജി . എസ് . കെയുടെ കണക്കനുസരിച്ച് കേരളത്തിൽ വിൽക്കപ്പെടുന്ന ഓരോ 100 ഫോണുകളിലും 50 എണ്ണം സാംസങിന്റേതാണ് . സാംസങിന്റെ പുതുതായി പുറത്തിറങ്ങിയ വിലകുറഞ്ഞ ഫോണുകൾ ഉപഭോക്താക്കൾ സ്വീകരിച്ചെന്ന് വിതരണക്കാർ പറയുന്നു . 3ജിയിൽ നിന്ന് 4ജിയിലേക്കുള്ള മാറ്റമായിരുന്നു കഴിഞ്ഞ ഓണക്കാലത്തെ തരംഗമെങ്കിൽ ഇത്തവണ റിലയൻസ് ജിയോ വിപ്ലവമാണെങ്ങും . വിലക്കുറവിനൊപ്പം മികച്ച വിൽപ്പനാനന്തര സേവനം കൂടി വാഗ്ദാനം ചെയ്തുകൊണ്ടാണ് പ്രമുഖ ചൈനീസ് ബ്രാന്റുകൾ ഉപഭോക്താക്കളെ ആകർഷിച്ചത് . ഓൺലൈൻ വ്യാപാരം മാറ്റി നിർത്തിയാൽ പ്രതിമാസം ഒന്നരലക്ഷം സ്മാർട്ട്ഫോണുകളാണ് സംസ്ഥാനത്ത് വിറ്റഴിയുന്നത് . ഇതിൽ 50 ശതമാനം വർദ്ധനവോടെ രണ്ടേകാൽ ലക്ഷം ഫോണുകൾ ഓണക്കാലത്ത് വിറ്റഴിഞ്ഞു .


ഒരു അഡാർ ലവ് എന്ന സിനിമയിലെ വിവാദ ഗാനം പിൻവലിക്കില്ലെന്ന് സംവിധായകൻ ഒമർ ലുലുവും സംഗീത സംവിധായകൻ ഷാൻ റഹ്മാനും കൊച്ചിയിൽ വാർത്താസമ്മേളനം നടത്തിയാണ് അറിയിച്ചത് . പാട്ടിനോടുളള ജനങ്ങളുടെ സ്നേഹവും പിന്തുണയുമാണ് ഈ തീരുമാനത്തിൽ നിന്നും മാറാൻ കാരണമെന്നും ഇരുവരും പറഞ്ഞു . ചിത്രത്തിലെ അഭിനേതാക്കൾക്ക് പോലും നിയമനടപടി നേരിടേണ്ടി വരുമെന്ന ഘട്ടത്തിലാണ് പാട്ട് പിൻവലിക്കാൻ നേരത്തെ തീരുമാനമെടുത്തത് . എന്നാൽ പിന്തുണ അറിയിച്ച് നിരവധി പേരാണ് രംഗത്തെത്തിയതെന്നും അവർ പറഞ്ഞു . പാട്ടിനെക്കുറിച്ച് വിവാദങ്ങൾ ഉയർന്ന സമയത്തൊന്നും ഇത് പിൻവലിക്കില്ലെന്നാണ് ഒമൻ ലുലു പറഞ്ഞത് . പിന്നീട് രാത്രി ഒരു ചാനൽ ചർച്ചയിൽ സംസാരിക്കവെ പാട്ട് പിൻവലിക്കുകയാണെന്ന് അദ്ദേഹം പറഞ്ഞു . എന്നാൽ രാത്രി 10 മണിയോടെ വീണ്ടും തീരുമാനം മാറ്റുകയായിരുന്നു . ഇതിന് ശേഷമാണ് വാർത്താസമ്മേളനം നടത്തിയത് . വാർത്താസമ്മേളനത്തിന്റെ പൂർണ്ണരൂപം കാണാം


കഴിഞ്ഞ ദിവസം ഒരു ചാനൽ ചർച്ചയിലായിരുന്നു ആക്രമിക്കപ്പെട്ട നടിയും കേസിലെ പ്രതിയും ദീർഘകാലമായി സുഹൃത്തുക്കളാണെന്നും സുഹൃത്തുക്കളെ തെരഞ്ഞെടുക്കുമ്പോൾ ശ്രദ്ധിക്കണമെന്നും ദിലീപ് പറഞ്ഞത് . പ്രസ്താവനയ്ക്കെതിര സിനിമ രംഗത്തെ വനിത കൂട്ടായ്മയടക്കം രംഗത്ത് വന്നു . ഇതിന് പിറകെയാണ് നടനെതിരെ പരസ്യ പ്രതികരണവുമായി ആക്രമിക്കപ്പെട്ട നടി രംഗത്ത് വന്നത് . ഫിബ്രവരിയിൽ ആക്രമിക്കപ്പെട്ടതിന് ശേഷം ഇതുവരെ മാധ്യമങ്ങളോട് പ്രതികരിക്കാതിരുന്നത് പോലീസ് വിലക്കിയത് കൊണ്ടാണ് , ഇപ്പോൾ കേസുമായി ബന്ധപ്പെട്ട് ചില വിവരങ്ങൾ പുറത്ത് വരുന്നുണ്ട് . ഇടക്കാലത്ത് കേസ് ഒതുക്കി തീർത്തു എന്ന പ്രചരണമുണ്ടായിരുന്നു . അത് സത്യമല്ലെന്ന് ിപ്പോൾ വ്യക്തമായല്ലോ എന്ന് പറയുന്ന നടി കേസുമായി ശക്തമായി മുന്നോട്ട് പോകുമെന്ന് വ്യക്തമാക്കുന്നു . പോലീസ് അന്വേഷണം ശരിയായ ദിശയിലാണനന്നും പോലീസിൽ വിശ്വാസമുണ്ടെന്നും പറഞ്ഞ നടി താനും കേസിലെ പ്രതിയും സുഹൃത്തുക്ക്ളാണെന്ന് നടൻറെ പ്രസ്താവന വേദനിപ്പിച്ചെന്ന് പറഞ്ഞു . അടിസ്ഥാന മില്ലാത്ത ഇത്തരം പ്രസ്താവനയ്ക്കെതിരെ ആവശ്യമെങ്കിൽ നിയമ നടപടി സ്വീകരിക്കുമെന്നും ആരെയും ഭയക്കുന്നില്ലെന്നും നടി പ്രസ്താവനയിലൂടെ അറിയിച്ചു . അതേസമയം ദിലീപിൻറെ പ്രസ്താവനയെ തള്ളി ലാലും രംഗത്ത് വന്നു . സുനിലും നടിയും തമമിൽ ദീർഘകാലത്തെ പരിചയക്കാരാണെന്ന് പറഞ്ഞിട്ടില്ലെന്ന് ലാൽ വ്യക്തമാക്കി


ദില്ലി കേരള ഹൌസിൽ വൈഫൈ സംവിധാനം ഏർപ്പെടുത്തി . മുഖ്യമന്ത്രി പിണറായി വിജയൻ കേരള ഹൌസിൽ വൈഫൈ നെറ്റ്വർക്ക് ഉദ്ഘാടനം ചെയ്തു . കേരള ഹൌസിൽ മുറിയെടുക്കുന്നവർക്ക് സൌജന്യമായി ഇൻറർനെറ്റ് സൌകര്യം പ്രയോജനപ്പെടുത്താം . എംടിഎഎൻഎല്ലിൻറെ ഇൻറർനെറ്റ് സംവിധാനമാണ് ഏർപ്പെടുത്തിയിരിക്കുന്നത് . മുറിയെടുക്കുന്പോൾ റിസപ്ഷനിൽ ഫോൺ നന്പർ നൽകുമ്പോൾ കിട്ടുന്ന പാസ്വേഡ് ഉപയോഗിച്ച് ഇൻറർനെറ്റ് ഉപയോഗിക്കാം . സംസ്ഥാന ഐടി വകുപ്പുമായി സഹകരിച്ചാണ് പദ്ധതി നടപ്പിലാക്കിയിരിക്കുന്നത് . ഇതിനായി 12 ലക്ഷം രൂപയാണ് അനുവദിച്ചത് . ഉദ്ഘാടനച്ചടങ്ങിൽ നീതി ആയോഗ് സി ഇ ഒ അമിതാഭ് കാന്ത് , ഐ ടി സെക്രട്ടറി എം ശിവശങ്കർ , കേരള ഹൌസ് റസിഡൻറ് കമ്മിഷണർ വിശ്വാസ് മേത്ത എന്നിവർ പങ്കെടുത്തു .


സൂപ്പർസ്റ്റാർ രജനീകാന്തിന്റെ ഭാര്യ ലത നടത്തിവരുന്ന സ്കൂൾ പൂട്ടിച്ചു . സ്കൂൾ കെട്ടിടത്തിന്റെ വാടക കൊടുക്കാത്തതിനെ തുടർന്നാണ് ഉടമസ്ഥൻ സ്കൂൾ പൂട്ടിച്ചത് . രാഘവേന്ദ്ര ഫൌണ്ടേഷൻറെ സഹായത്തോടെ പ്രവർത്തിക്കുന്ന ഗിണ്ടിയിലെ ആശ്രം മെട്രിക്കുലേഷൻ സ്കൂൾ കെട്ടിടമാണ് വാടക കൊടുക്കാത്തതിനെ തുടർന്ന് ടമ പൂട്ടിയത് . മൂന്നുറോളം കുട്ടികൾ പഠിക്കുന്ന സ്കൂൾ ബുധനാഴ്ചയാണ് പൂട്ടിയത് . 2002 ലാണ് കെട്ടിടം സ്കൂളിനായി വിട്ടുകൊടുക്കുന്നത് . വാടക കൃത്യമായി തരാത്തതിനെ തുടർന്ന് കെട്ടിടം ഒഴിഞ്ഞുകൊടുക്കാൻ 2013 ൽ ആവശ്യപ്പെട്ടിരുന്നതായും വെങ്കടേശ്വരലു പറഞ്ഞു . വാടക കുടിശ്ശികയായ പത്തുകോടിയോളം രൂപ നൽകണമെന്നും കെട്ടിടം ഒഴിഞ്ഞു കൊടുക്കണമെന്നും ആവശ്യപ്പെട്ട് ഒരു വർഷം മുമ്പ് കോടതിയെ സമീപിച്ചിരുന്നതായും . എന്നാൽ രണ്ടു കോടി മാത്രം തന്ന് മറ്റു ആശയവിനിമയം ഇതുവരെ നടത്തിയിരുന്നില്ലെന്നും ഉടമ പറയുന്നു . അതേസമയം സ്കൂളുമായി ബന്ധപ്പെട്ട് പ്രചരിക്കുന്ന വാർത്തകൾ വിശ്വസിക്കരുതെന്ന് ആവശ്യപ്പെട്ടുകൊണ്ടുള്ള പത്രക്കുറിപ്പ് ആശ്രം സ്കൂൾ മാനേജ്മെൻറ് പുറത്തിറക്കി .


ഷവോമി എംഐ നോട്ട് 3യുടെ പുതിയ പതിപ്പ് ഇറക്കി . നേരത്തെ സെപ്തംബറിൽ 6ജിബി റാം , 64ജിബി പതിപ്പും , 6ജിബി റാം 128 ജിബി പതിപ്പും ഇറക്കിയിരുന്നു . ഇതിൻറെ പുതിയ പതിപ്പ് ഇറക്കിയിരിക്കുകയാണ് ഇപ്പോൾ ഷവോമി . 4ജിബി റാം ശേഷിയും 64 ജിബി ഇൻറേണൽ സ്റ്റോറേജുമുള്ള ഈ ഫോണിന് ആദ്യം ഇറങ്ങിയ നോട്ട് 3യെക്കാൾ വിലക്കുറവാണ് . അതായത് പുതിയ പതിപ്പ് ചൈനയിൽ നവംബർ 23ന് വിൽപ്പനയ്ക്ക് എത്തുന്നത് 19,595 രൂപയ്ക്ക് അടുത്തുള്ള വിലയ്ക്കാണ് . നേരത്തെ ബ്ലാക്ക് , ബ്ലൂ കളറിൽ ഇറങ്ങിയ മോഡലുകളിൽ 64 ജിബി പതിപ്പിന് 24,498 രൂപയും , 128 ജിബി പതിപ്പിന് 29,400 രൂപയ്ക്കും അടുത്താണ് ചൈനയിലെ വില . വിലയിലും മെമ്മറി ശേഷിയിലേയും വ്യത്യാസം മാറ്റിനിർത്തിയാൽ പ്രത്യേകതകൾ മറ്റ് പതിപ്പുകളുടെ തന്നെയാണ് . 5 . 5 ഇഞ്ച് ഫുൾ എച്ച്ഡി ഡിസ്പ്ലേയാണ് ഫോണിനുള്ളത് . ഇതിൻറെ റെസല്യൂഷൻ 1920X1080 പിക്സലാണ് ഫോണിൻറെ സ്ക്രീൻ റെസല്യൂഷൻ . 660 ഒക്ടാ - കോർ പ്രോസസ്സറാണ് ആണ് ഫോണിൻറെ ശേഷി നിർണ്ണയിക്കുന്നത് . ഫിംഗർപ്രിൻറ് സ്കാനറോടെയാണ് ഫോൺ എത്തുന്നത് . 12എംപി ഇരട്ട ക്യാമറയാണ് ഫോണിന് പിന്നിൽ . മുൻപിലെ സെൽഫി ക്യാമറ 16എംപിയാണ് . ആൻഡ്രോയ്ഡ് ന്യൂഗട്ട് ആണ് ഓപ്പറേറ്റിംഗ് സിസ്റ്റം .


പ്രധാനമന്ത്രി നരേന്ദ്ര മോദി അടക്കം രാജ്യത്തെ പ്രമുഖ ട്വിറ്റർ സെലബ്രേറ്റികൾക്ക് ഫോളോവേർസ് കുത്തനെ കുറഞ്ഞു . ട്വിറ്റർ നിഷ്ക്രിയമായ അക്കൌണ്ടുകളും സംശയാസ്പദമായ അക്കൌണ്ടുകളും ഇല്ലാതയതോടെയാണ് ഫോളോവേഴ്സിൻറെ എണ്ണത്തിൽ കുറവുണ്ടായിരിക്കുന്നത് . പ്രധാനമന്ത്രിക്ക് 2,84,746 ഫോളോവേഴ്സിൻറെ കുറവാണ് ഉണ്ടായത് . നിലവിൽ 4.31 കോടി ഫോളോവേഴ്സാണ് പ്രധാനമന്ത്രിയുടെ ട്വിറ്റർ അക്കൌണ്ടിനുള്ളത് . ഇരുപത്തിനാല് മണിക്കൂറിനുള്ളിൽ പ്രധാനമന്ത്രിയുടെ ട്വിറ്ററിൽ നിന്നും 3 ലക്ഷം പേരുടെ കുറവുണ്ടായെന്ന് ക്വിൻറ് റിപ്പോർട്ട് ചെയ്യുന്നു . കോൺഗ്രസ് അധ്യക്ഷന് 17,503 ഫോളോവേഴ്സിൻറെ കുറവാണ് രേഖപ്പെടുത്തിയത് . നിലവിൽ രാഹുലിൻറെ ട്വിറ്റർ അക്കൌണ്ടിന് 73.3 ലക്ഷം ഫോളോവേഴ്സാണ് ഉള്ളത് . ആഗോളതലത്തിൽ അമേരിക്കൻ പ്രസിഡൻറ് ഡൊണാൽഡ് ട്രംപ് , ഹോളിവുഡ് താരങ്ങൾ എന്നിവയുടെ ഫോളോവേർസിനും ഇടിവ് സംഭവിച്ചിട്ടുണ്ടെന്നാണ് റിപ്പോർട്ട് . ഇരുപത് മാസത്തിനിടയിൽ ഏഴുകോടി അക്കൌണ്ടുകളാണ് ട്വിറ്റർ പൂട്ടിച്ചത് . വ്യാജന്മാരെ തടയുന്നതിൻറെ ഭാഗമായാണ് ഈ നീക്കം . ഇതിന് പുറമേ ഒരു കോടി 30 ലക്ഷം അക്കൌണ്ടുകൾ ട്വിറ്റർ സസ്പെൻറ് ചെയ്തിട്ടുണ്ട് . . സംശയം തോന്നുന്ന അക്കൌണ്ടുകളോട് ഫോൺ നമ്പർ വേരിഫിക്കേഷൻ നടത്താൻ ആവശ്യപ്പെടും . ഇതിൽ പരാജയപ്പെടുന്ന അക്കൌണ്ടുകൾ നീക്കം ചെയ്യുകയും വേരിഫൈ ചെയ്യുന്ന അക്കൌണ്ടുകൾ പുനസ്ഥാപിച്ച് നൽകുകയും ചെയ്യും . ട്വിറ്റർ ഉപയോക്താക്കൾക്ക് കൂടുതൽ സ്വതന്ത്ര്യമായ ഇടപെടലുകൾ ഉറപ്പിക്കാനാണ് ട്വിറ്റർ കൂടുതൽ ക്ലീനിങ് പ്രോസസ് നടത്തുന്നത് . കഴിഞ്ഞ ഒക്ടോബർ മാസം മുതൽ നീക്കം ചെയ്യപ്പെടുന്ന അക്കൌണ്ടുകളുടെ എണ്ണത്തിൽ ഇരട്ടി വർദ്ധനവാണ് വന്നിരിക്കുന്നതെന്നാണ് ട്വിറ്റർ സ്രോതസ്സുകളെ ഉദ്ധരിച്ച് വാഷിങ്ടൺ പോസ്റ്റ് റിപ്പോർട്ട് ചെയ്യുന്നത് .


ഡെയർഡെവിൾസ് പരിശീലകൻ രാഹുൽ ദ്രാവിഡിന്റെ നിലപാടാണ് , തങ്ങൾക്ക് വിജയമൊരുക്കിയതെന്നാണ് ഡെയർഡെവിൾസ് താരങ്ങൾ പറയുന്നത് . കൊഹ്ലിയെയും കൂട്ടരെയും വീഴ്ത്താൻ ദ്രാവിഡ് എന്തു തന്ത്രമാണ് , കുട്ടികൾക്ക് പറഞ്ഞുകൊടുത്തത് ? ഇതിന്റെ ഉത്തരം തേടി ചെന്നാൽ , അങ്ങനെ പ്രത്യേകിച്ചു ഒരു തന്ത്രവും പ്രയോഗിച്ചില്ല എന്നാണ് മനസിലാകുക . കളിക്കാർക്ക് പൂർണ സ്വാതന്ത്ര്യം നൽകി . ഓരോരുത്തരും അവരവരുടേതായ സ്വതസിദ്ധമായ കളി കളിക്കണം . കളിക്കിടയിൽ , അങ്ങനെ കളിക്കണം , ഇങ്ങനെ കളിക്കണം എന്ന് ഇടയ്ക്കിടെ നിർദ്ദേശം നൽകുന്നവരാണ് പരിശീലകരിൽ കൂടുതൽ പേരും . അവരിൽനിന്ന് തികച്ചും വിഭിന്നമായി ദ്രാവിഡ് സ്വീകരിച്ച നിലപാടാണ് കളിക്കളത്തിൽ ക്വിന്റൻ ഡി കോക്കിനും കരുൺ നായർക്കും , ഫലപ്രദമായി കളിക്കാൻ സഹായകരമായത് . നിലവിൽ ഐപിഎല്ലിൽ കളിക്കുന്ന ടീമുകളുടെ പരിശീലകരെ എടുത്താൽ മറ്റാരും നൽകാത്ത സ്വാതന്ത്ര്യമാണ് ദ്രാവിഡ് കളിക്കാർക്ക് നൽകുന്നത് . കൂടാതെ ദ്രാവിഡിന്റെ സാന്നിദ്ധ്യം , ആത്മവിശ്വാസം വർദ്ദിപ്പിക്കുന്നതാണെന്ന് കരുൺ നായർ മൽസരശേഷം പറഞ്ഞു . രാജസ്ഥാൻ റോയൽസിൽ ദ്രാവിഡിനൊപ്പം പ്രവർത്തിച്ചതും ഇപ്പോൾ പ്രയോജപ്രദമാകുന്നുണ്ടെന്നും അദ്ദേഹം പറഞ്ഞു .


രാജ്യത്ത് നിർമ്മാണ തൊഴിലാളികളുടെ ക്ഷേമത്തിനായി സമാഹരിച്ച 26,000 കോടി രൂപയിൽ 5,000 കോടി രൂപ അപ്രത്യക്ഷമായെന്ന് സുപ്രീംകോടതി . ഈ തുക എവിടെപോയെന്ന് വ്യക്തമാക്കാൻ കേന്ദ്ര സർക്കാരിന് കഴിയാത്തത് ഞെട്ടിക്കുന്നുവെന്നും കോടതി വ്യക്തമാക്കി . കംട്രോളർ ആൻറ് ഓഡിറ്റർ ജനറലിനോട് ഈ പണത്തെ കുറിച്ച് അന്വേഷിച്ച് റിപ്പോർട്ട് നൽകാൻ കോടതി ആവശ്യപ്പെട്ടു . നിർമ്മാണ തൊഴിലാളികളുടെ ക്ഷേമത്തിനായി പ്രവർത്തിക്കുന്ന സന്നദ്ധ സംഘടന നൽകിയ ഹർജി പരിഗണിക്കവെയാണ് രാജ്യത്ത് നിർമ്മാണ തൊഴിലാളികൾക്ക് വേണ്ടി സമാഹരിച്ച 26,000 കോടി രൂപയുടെ വിനിയോഗത്തിൽ സുപ്രീംകോടതി സംശയം പ്രകടിപ്പിച്ചത് . 26 , 000 കോടി രൂപയിൽ ഇതുവരെ 5000 കോടി രൂപ ചിലവാക്കിയിട്ടുണ്ട് . പക്ഷെ , എവിടെ ചിലവാക്കി , എങ്ങനെ ചിലവാക്കി , ആർക്ക് നൽകി എന്നൊന്നും വ്യക്തമല്ല . തൊഴിലാളികളിലേക്ക് പണം എത്തിയിട്ടില്ല . തൊഴിലാളികൾക്ക് ചായയോ , ഭക്ഷണമോ വാങ്ങിനൽകാൻ ഉപോയോഗിച്ചതായും പറയുന്നില്ല . ഇത് ഞെട്ടിക്കുന്ന സംഭവമാണെന്ന് ചൂണ്ടിക്കാട്ടിയ കോടതി , കേന്ദ്ര സർക്കാരിനോട് വിശദീകരണം നൽകാൻ ആവശ്യപ്പെട്ടു . തൊഴിലാളികളുടെ ക്ഷേമത്തിനായി 26,000 കോടി രൂപ സമാഹരിച്ചത് സ്ഥിരീകരിച്ച കേന്ദ്ര സർക്കാർ പണം വിതരണം ചെയ്യുന്നത് സംസ്ഥാന സർക്കാരുകളാണെന്ന് വാദിച്ചു . അതുകൊണ്ട് പണം എങ്ങനെ വിനിയോഗിച്ചുവെന്ന് അറിയില്ല എന്നായിരുന്നു അഡീഷണൽ സോളിസിറ്റർ ജനറലിന്റെ മറുപടി . ഇത് പരിഹാസ്യമാണെന്ന് ചൂണ്ടിക്കാട്ടിയ കോടതി കംട്രോളർ ആന്റ് ഓഡിറ്റർ ജനറലിനോട് ഇക്കാര്യം പരിശോധിച്ച് മെയ് അഞ്ചിനകം റിപ്പോർട്ട് നൽകാൻ ആവശ്യപ്പെട്ടു . പാവപ്പെട്ട തൊഴിലാളികളിലേക്ക് എത്തേണ്ട പണം നേതാക്കളുടെ പോക്കറ്റിലേക്കും , അവരുടെ പ്രചരണത്തിനുമായി വിനിയോഗിക്കുകയാണെന്ന് ചൂണ്ടിക്കാട്ടിയായിരുന്നു നാഷണൽ കാംപയിൻ കമ്മിറ്റി ഫോർ കൺസ്ട്രക്ഷൻ ലേബേഴ്സ് എന്ന സംഘടന സുപ്രീംകോടതിയെ സമീപിച്ചത് .


സ്വർണ വില പവന് 160 രൂപ കൂടി . ഗ്രാമിന് 20 രൂപ വർധിച്ച് 2710 രൂപയായി . ഒരു പവൻ സ്വർണത്തിന് വ്യാഴാഴ്ചത്തെ വില 21680 രൂപയാണ് . ജനുവരിയിലെ ഏറ്റവും ഉയർന്ന വിലയാണിത് . കഴിഞ്ഞ കുറച്ച് ദിവസങ്ങളായി പവന് 21360 രൂപയായിരുന്നു . പിന്നീട് ചൊവ്വാഴ്ച 160 രൂപ കൂടി പവന് 21520 ആയി . ഇന്ന് വീണ്ടും വർധിക്കുകയായിരുന്നു . ഡോളർ മൂല്യം കുറഞ്ഞതും ആഗോള വിപണിയിലെ വ്യതിയാനവുമാണ് ആഭ്യന്തര വിപണിയിൽ സ്വർണ വില വർധിക്കാൻ കാരണം . വരും ദിവസങ്ങളിലും വർധനവുണ്ടാകാൻ സാധ്യതയുണ്ടെന്നാണ് വിലയിരുത്തൽ .


തെന്നിന്ത്യൻ താരജോഡികളായ നാഗചൈതന്യയും സമാന്തയും ഏറെ കാലത്തെ പ്രണയത്തിന് ശേഷം ഈയടുത്താണ് വിവാഹിതരായത് . താരത്തിന്റെ വിശേഷങ്ങൾ ആരാധകരുമായി ചിത്രങ്ങൾ സമാന്ത എപ്പോഴും പങ്കുവച്ചിരുന്നു . ഇപ്പോൾ ഇരുവരും ഹണിമൂൺ ആഘോഷത്തിലാണ് . ഇരുവരുടെയും വിവാഹ ചിത്രങ്ങൾ ആരാധകർ കണ്ടതാണെങ്കിലും ഇപ്പോൾ സോഷ്യൽ മീഡിയയിൽ വൈറലായികൊണ്ടിരിക്കുന്നത് ഇരുതാരങ്ങളുടെയും ഹണിമൂൺ ചിത്രങ്ങളാണ് . ഇൻസറ്റഗ്രാമിലൂടെയാണ് ചിത്രങ്ങൾ പുറത്തു വന്നിരിക്കുന്നത് . ലണ്ടനിലാണ് ഇരുവരും ഹണിമൂൺ ആഘോഷിക്കുന്നത് . ഒക്ടോബർ ആറിനാണ് ഗോവയിൽ ആഢംബര വിവാഹം നടന്നത് . ഹിന്ദു ആചാരപ്രകാരവും ക്രിസ്ത്യൻ ആചാര പ്രകാരവുമായിരുന്നു വിവാഹം . വിവാഹ ശേഷം താമസിയാതെ സമാന്ത സിനിമയിലേക്ക് തിരിച്ച് വരുമെന്ന് അറിയിച്ചിരുന്നു .


ദേശീയ സ്കൂൾ കായിക മേളയിൽ കേരളത്തിന് മികച്ച നേട്ടം ഉണ്ടാക്കിയ താരങ്ങൾക്ക് സർക്കാർ പ്രഖ്യാപിച്ച ക്യാഷ് അവാർഡുകൾ നാല് വർഷമായി നൽകിയില്ല . . 100 ൽ അധികം വിദ്യാർത്ഥികൾക്കാണ് പണം ലഭിക്കാനുള്ളത് . 2012 – മുതൽ 2015 വരെയുള്ള 4 ദേശീയ സ്കൂൾ മീറ്റുകളിൽ പങ്കെടുത്ത കായിക താരങ്ങളെയാണ് സർക്കാർ അവഗണിച്ചത് . 100ൽ അധികം കായിക താരങ്ങൾക്കും 30 പരിശീലകർക്കുമാണ് പ്രഖ്യാപിച്ച പണം നൽകാത്തത് . ദേശീയ സ്കൂൾ മീറ്റിൽ സ്വർണം നേടിയവർക്ക് 30000 , വെള്ളി നേടിയവർക്ക് 25000 , വെങ്കലം നേടിയവർക്കും പരിശീലകർക്കും 20000 എന്നിങ്ങനെ പാരിതോഷികം നൽകുമെന്നായിരുന്നു പ്രഖ്യാപനം . പാലക്കാട് ജില്ലയിൽ മാത്രം 45 കായിക താരങ്ങൾക്ക് പണം ലഭിക്കാനുണ്ട് . സർക്കാരിൻറെ നടപടിയിൽ നിരാശയുണ്ടെന്ന് കേരളാ താരം കെ ടി നീനയും പി . എൻ അജിത്തും പറഞ്ഞു . പാവപ്പെട്ട കുടുംബങ്ങളിൽ നിന്ന് വരുന്ന വിദ്യാർത്ഥികൾ സർക്കാരിൻറെ വാഗ്ദാനം വിശ്വസിച്ച് വഞ്ചിക്കപ്പെട്ട അവസ്ഥയിലാണ് . പണം ആരു നൽകണമെന്നതിൽ കായിക - പൊതുവിദ്യാഭ്യാസ വകുപ്പുകൾ തമ്മിൽ തർക്കം നിലനിൽക്കുകയാണ് . കോഴിക്കോട് നടന്ന 2015 ലെ ദേശീയ സ്കൂൾ കായിക മേളയിൽ 39 സ്വർണ്ണം നേടിയായിരുന്നു കേരളം ചാമ്പ്യൻമാരായത് . മറ്റ് സംസ്ഥാനങ്ങൾ കായിക താരങ്ങൾക്ക് പ്രഖ്യാപിച്ച തുക നൽകി മാതൃകയാകുമ്പോഴാണ് കേരളം താരങ്ങളോട് നീതികേട് കാണിക്കുന്നത് .


വാട്ട്സ്ആപ്പ് ഉപയോഗിക്കുന്നവർ അനവധി ഗ്രൂപ്പുകളിൽ അംഗമായിരിക്കും . എന്നാൽ എല്ലാ ഗ്രൂപ്പുകളിലും സജീവമായി ഇടപെടാൻ ഏത് ഉപയോക്താവിനും സാധിക്കുന്നില്ല . ഒടുവിൽ ഗ്രൂപ്പിൽ നിന്നും എക്സിറ്റ് ആകാൻ ശ്രമിക്കും എന്നാൽ എക്സിറ്റ് ആകുന്നത് മറ്റുള്ളവരെ വേദനപ്പിക്കുമോ എന്ന് സംശയമുള്ളവർ ഗ്രൂപ്പ് മ്യൂട്ടാക്കി വയ്ക്കും . എന്നാൽ മ്യൂട്ടാക്കുന്നവർക്ക് വലിയ പണിയാണ് പുതിയ വാട്ട്സ്ആപ്പ് ഫീച്ചർ ഉണ്ടാക്കുന്നത് . ഗ്രൂപ്പ് ചാറ്റിനിടെ ആരെങ്കിലും നമ്മുടെ പേര് ' @ ' ഉപയോഗിച്ച് ടാഗ് ചെയ്താൽ മ്യൂട്ട് ചെയ്ത ഗ്രൂപ്പ് ആണെങ്കിലും നമ്മുടെ പേര് പരാമർശിച്ചാൽ ഉടൻ അത് നോട്ടിഫിക്കേഷൻ വരും . ആൻഡ്രോയ്ഡിലും ഐഫോണിലും ഇത് ബാധകമാണ് . ഇഷ്ടമല്ലാത്ത ഗ്രൂപ്പുകളിൽ എന്തെങ്കിലും കാരണങ്ങൾ കൊണ്ട് തുടരേണ്ടി വരുന്നവർക്കെല്ലാം ഇത് വളരെയധികം ബുദ്ധിമുട്ടുണ്ടാക്കും . എന്നാൽ പോസിറ്റീവായ ഗ്രൂപ്പ് ചർച്ചകളിൽ ഈ ഫീച്ചർ ഏറെ ഉപകാരപ്രദമായിരിക്കും . ചാറ്റിൽ ആരെയെങ്കിലും ടാഗ് ചെയ്യണമെങ്കിൽ ' @ ' നു ശേഷം ആളുടെ പേര് ടൈപ് ചെയ്യുക . അപ്പോൾ വരുന്ന പോപ് അപ് ലിസ്റ്റിൽ നിന്നും വേണ്ട പേര് സെലക്റ്റ് ചെയ്യുക .


റിസർവ് ബാങ്ക് 2000 രൂപ നോട്ട് പ്രിൻറ് ചെയ്യുന്നത് അവസാനിപ്പിച്ചതായി റിപ്പോർട്ട് . ഓൺലൈൻ മാധ്യമമായ ദ പ്രിൻറിനെ ഉദ്ധരിച്ച് ദേശീയ മാധ്യമങ്ങളാണ് ഈ വാർത്ത പുറത്തുവിട്ടിരിക്കുന്നത് . ഗവൺമെൻറുമായി ബന്ധപ്പെട്ട അടുത്ത വൃത്തങ്ങളിൽ നിന്നാണ് വിവരം ലഭിച്ചത് എന്നാണ് ദ പ്രിൻറ് പറയുന്നത് . കള്ളപ്പണം വെളുപ്പിക്കാനും , നികുതി വെട്ടിക്കാനുമെല്ലാം 2000 രൂപ നോട്ടുകൾ വലിയ തോതിൽ ഉപയോഗിക്കുന്നു എന്ന് ചൂണ്ടിക്കാട്ടിയാണ് അച്ചടി നിർത്തിവെച്ചിരിക്കുന്നത് എന്നാണ് സൂചന . എന്നാൽ 2000 രൂപയുടെ നോട്ട് അസാധുവാക്കിയെന്ന് ഇതിന് അർത്ഥമില്ലെന്ന് റിപ്പോർട്ട് പറയുന്നു . എന്നാൽ അത്തരമൊരു നീക്കം ഉണ്ടാവില്ലെന്നും 2000 രൂപയുടെ നോട്ട് പിൻവലിക്കാൻ സർക്കാർ ഉദ്ദേശിക്കുന്നില്ലെന്നും കേന്ദ്രസർക്കാർ പിന്നീട് വ്യക്തമാക്കി . 2016 നവംബറിൽ പ്രധാനമന്ത്രി നരേന്ദ്രമോദി നോട്ട് നിരോധനം ഏർപ്പെടുത്തിയതിന് പിന്നാലെയാണ് 2000 നോട്ട് നിലവിൽ വന്നത് . മാർച്ച് 2018ലെ കണക്ക് പ്രകാരം ഇന്ത്യയിൽ 18.03 ലക്ഷം കോടി രൂപയാണ് വിനിമയത്തിൽ ഉള്ളത് . ഇതിൽ 6.73 ലക്ഷം കോടി രൂപ 2000 നോട്ടിലാണ് വിനിമയം ചെയ്യപ്പെടുന്നത് . ഇത് മൊത്തം വിനിമയം ചെയ്യുന്ന പണത്തിൻറെ 37 ശതമാനം വരും .


ഐഎസ്എല്ലിൽ രാഹുൽ ബേക്കയുടെ അവസാന നിമിഷ ഗോളിൽ പുനെ സിറ്റിക്കെതിരെ ബെംഗളൂരു എഫ്സിക്ക് ജയം . സ്വന്തം മൈതാനത്ത് ഒന്നിനെതിരെ രണ്ട് ഗോളിനാണ് സീസണിൽ മുന്നിലുള്ള ബെംഗളൂരു വിജയിച്ചത് . 11 - ാം മിനുറ്റിൽ ഉദാന്ത സിംഗിൻറെ തകർപ്പൻ ഗോളിൽ ബെംഗളൂരു മുന്നിലെത്തിയിരുന്നു . എന്നാൽ നാല് മിനുറ്റുകളുടെ ഇടവേളയിൽ രാഹുൽ ബേക്ക സെൽഫ് ഗോൾ വഴങ്ങിയത് ബെംഗളൂരുവിന് തിരിച്ചടിയായി . ഇതോടെ കളി സമനിലയിൽ ആദ്യ പകുതി പിന്നിട്ട് അവസാന 10 മിനുറ്റുകളിലേക്ക് മുന്നേറി . ഇതിനിടയിൽ ഏറെ മികച്ച മുന്നേറ്റം കണ്ടെങ്കിലും ബെംഗളൂരുവിന് വലയിലെത്തിക്കാനായില്ല . എന്നാൽ പുനെയെ ഞെട്ടിച്ച് 88 - ാം മിനുറ്റിൽ ബേക്ക ഗോൾ നേടിയപ്പോൾ ബെംഗളൂരുവിൻറെ മുഖത്ത് ചിരി വിടരുകയായിരുന്നു . ജയത്തോടെ എട്ട് കളിയിൽ 22 പോയിൻറുമായി ബെംഗളൂരു പട്ടികയിൽ ലീഡുയർത്തി . ഒമ്പത് കളിയിൽ 17 പോയിൻറുള്ള ഗോവയാണ് രണ്ടാമത് .


കേന്ദ്ര സർക്കാറിന്റെ സാമ്പത്തിക നയങ്ങൾക്ക് അംഗീകാരമായി അന്താരാഷ്ട്ര ക്രെഡിറ്റ് റേറ്റിങ് ഏജൻസി മൂഡീസ് ഇന്ത്യയുടെ റേറ്റിങ് ഉയർത്തിയതിന് പിന്നാലെ മറ്റൊരു ഏജൻസിയായ സ്റ്റാൻഡേർഡ് ആൻഡ് പൂവേഴ്സിന്റെ റിപ്പോർട്ട് പുറത്തുവന്നു . എന്നാൽ പ്രതീക്ഷകൾ അസ്ഥാനത്താക്കി ഇന്ത്യയുടെ റേറ്റിങിൽ ഒരു മാറ്റവും എസ് ആന്റ് പി വരുത്തിയിട്ടില്ല . സ്ഥിരതയുള്ള കാഴ്ചപ്പാടോടുള്ളത് എന്ന് സൂചിപ്പിക്കുന്ന ബി . ബി . സി മൈനസ് റേറ്റിങിൽ തന്നെയാണ് രാജ്യം ഇപ്പോഴും റേറ്റിങിൽ മാറ്റം വരുത്തിയിട്ടില്ലെങ്കിലും മോദി സർക്കാറിന്റെ നയങ്ങൾ സ്വാഗതാർഹമാണെന്ന് എസ് ആൻഡ് പി വിലയിരുത്തുന്നുണ്ട് . അടുത്ത രണ്ടു വർഷത്തേക്ക് വളർച്ചാ സാധ്യത നിലനിൽക്കുമൊന്നും ധന വിപണിയിലെ വിശ്വാസ്യത നിലനിർത്താൻ കഴിഞ്ഞുവെന്നും റിപ്പോർട്ട് പറയുന്നുണ്ട് . രാജ്യത്ത് ചരക്ക് സേവന നികുതി നടപ്പാക്കിയതും നഷ്ടത്തിലാകുന്ന വ്യവസായ സ്ഥാപനങ്ങളെ സഹായിക്കുന്നതിനുള്ള പദ്ധതികളും ബാങ്കുകളുടെ കിട്ടാക്കടം വീണ്ടെടുക്കാനുള്ള നടപടികളും മികച്ച നീക്കങ്ങളായി വിലിയിരുത്തുന്നു . എന്നാൽ രാജ്യത്തെ പ്രതിശീർഷ വരുമാനത്തിലെ കുറവും വർദ്ധിച്ചുവരുന്ന കടബാധ്യതയുമാണ് റേറ്റിങ് ഉയർത്താതിരിക്കാൻ തടസ്സമായി ചൂണ്ടിക്കാണിക്കുന്നത് . ഇത്തരത്തിൽ ധനകമ്മി വരും കാലയളവിൽ വർദ്ധിച്ചാൽ റേറ്റിങ് പുനരവലോകനം ചെയ്യേണ്ടിവരുമൊന്നും റിപ്പോർട്ട് മുന്നറിയിപ്പ് നൽകുന്നുണ്ട് .


ഇറ്റലിയിൽ നിന്ന് കണ്ടെത്തിയ പത്തുവയസുള്ള കുട്ടിയെ അടക്കം ചെയ്ത മൃതദേഹം ശാസ്ത്രലോകത്തിന് നൽകുന്നത് നിർണായക രേഖകൾ . 1500 വർഷങ്ങൾക്ക് മുമ്പ് അടക്കം ചെയ്തെന്ന് കരുതപ്പെടുന്ന മൃതദേഹാവശിഷ്ടങ്ങളാണ് ഇറ്റലിയിൽ നിന്ന് കണ്ടെത്തിയത് . വായയ്ക്കുള്ളിൽ കല്ല് തിരുകി അടച്ച നിലയിലായിരുന്നു തലയോട്ടിയുടെ അവശിഷ്ടങ്ങൾ കണ്ടത് . ആൺകുട്ടിയാണോ പെൺകുട്ടിയാണോയെന്ന് ഇനിയും തിരിച്ചറിയാനാവാത്ത പത്തു വയസു തോന്നിക്കുന്ന കുട്ടിയുടെ മൃതദേഹാവശിഷ്ടങ്ങളാണ് റോമിൽ നിന്നും അറുപത് മൈൽ അകലെ കണ്ടെത്തിയത് . വലിയൊരു ചുണ്ണാമ്പു കല്ല് വച്ച് അടച്ച നിലയിലായിരുന്നു മൃതദേഹത്തിന്റെ തലയുണ്ടായിരുന്നത് . ചുണ്ണാമ്പു കല്ലിൽ കുട്ടിയുടെ പല്ലിന്റെ അടയാളങ്ങളും വ്യക്തമായിരുന്നു . മരിച്ചയാളുകളോടുള്ള ഭയം നിമിത്തമുള്ള വിചിത്രമായ ആചാരങ്ങളിലേക്ക് വെളിച്ചം വീശുന്നതായിരുന്നു കണ്ടെത്തി മൃതദേഹാവശിഷ്ടം . അസുഖങ്ങൾ ബാധിച്ച് മരിച്ചവർ ദുരന്തം പടർത്താതിരിക്കാൻ ആദ്യ കാലങ്ങളിൽ വേറിട്ട രീതിയിൽ മൃതസംസ്കാരം നടത്തിയിരുന്നതിന്റെ തെളിവായാണ് ഈ കുട്ടിയുടെ മൃതദേഹമെന്നാണ് ഗവേഷകർ വിശദമാക്കുന്നത് . മലേറിയ പോലുള്ള പകർച്ചവ്യാധികൾ ബാധിച്ച് മരിച്ച കുട്ടിയെയാവാം ഇത്തരത്തിൽ സംസ്കരിച്ചതെന്നാണ് അരിസോണ സർവ്വകലാശാലയിലെ ഗവേഷകനായ ജോർദാൻ വിൽസൺ വിശദമാക്കുന്നത് . കുട്ടികളുടേത് മാത്രമായ നിരവധ മൃതദേഹാവശിഷ്ടങ്ങളാണ് ഇവിടെ നിന്ന് ലഭിച്ചിരിക്കുന്നത് . അഞ്ചാം നൂറ്റാണ്ടിന്റെ മധ്യകാലത്തുള്ള കുട്ടികളുടെ ശ്മശാനമാണ് ഇതെന്നാണ് ഗവേഷകരുടെ വിലയിരുത്തൽ . മരണത്തിൽ നിന്ന് എഴുന്നേറ്റ് വരാതിരിക്കാനായി കുട്ടിയുടെ പാദങ്ങൾ മൃതദേഹത്തിൽ നിന്ന് വേർപെടുത്തിയതായി ഗവേഷകർ പറയുന്നു . സൈപ്രസിലാണ് ഇതിന് സമാനമായ ഒരു ശ്മശാനം കണ്ടെത്തിയതെന്നാണ് ഗവേഷകർ വിശദമാക്കുന്നത് . 1987ൽ ആയിരുന്നു ആ കണ്ടെത്തൽ . സമാനമായ 51 ഓളം മൃതദേഹാവശിഷ്ടങ്ങളാണ് ഇവിടെ നിന്നും ലഭിച്ചത് . അസുഖങ്ങൾ ബാധിച്ച് മരിക്കുന്നവരെ സംസ്ക്കരിക്കുന്ന പ്രത്യേക രീതിയായ വാംപയർ സംസ്കാര രീതിയാണ് ഇതെന്നാണ് ഗവേഷകർ പറയുന്നത് . കാൽ പാദങ്ങൾ തകർക്കാൻ കല്ലു പോലുള്ള വസ്തുക്കൾ ഉപയോഗിച്ചാണെന്നും ഗവേഷകർ വിശദമാക്കുന്നുണ്ട് . ചില ഭക്ഷണ രീതികളും മലിന ജലത്തിന്റെ ഉപയോഗം നിമിത്തവും ആ കാലഘട്ടങ്ങളിൽ മലേറിയ പോലുള്ള അലുഖങ്ങൾ പടരാനുള്ള സാധ്യതകൾ ഏറെയുണ്ടായിരുന്നതായാണ് ഗവേഷകർ വിശദമാക്കുന്നത് .


മഞ്ജു വാര്യർ നായികയാകുന്നുവെന്ന സിനിമയെന്ന നിലയിൽ ശ്രദ്ധ നേടിയ തീയേറ്ററിലെത്തിയ ചിത്രമാണ് ഉദാഹരണം സുജാത . മഞ്ജു വാര്യർ നിറഞ്ഞുനിൽക്കുന്ന സിനിമ തന്നെയാണ് കാഴ്ചയിലും ഉദാഹരണം സുജാത . നാട്ടിൻപുറത്തുകാരിയായ സുജാത എന്ന വീട്ടമ്മയായി മികച്ച പ്രകടനം തന്നെയാണ് മഞ്ജു വാര്യർ നടത്തിയിരിക്കുന്നതും . പക്ഷേ പുതിയ കാലത്തെ സിനിമയുടെ നിരയിൽ ഇടംപിടിക്കാൻ ഉദാഹരണം സുജാതയ്ക്ക് കഴിഞ്ഞിട്ടുമില്ല . പക്ഷേ കുടുംബപ്രേക്ഷകർക്ക് ആകർഷകമാവുന്ന ഒരു ഫീൽ ഗുഡ് മൂവിയാണ് ഉദാഹരണം സുജാത . തിരുവനന്തപുരം ചെങ്കൽച്ചൂള കോളനിയിലെ നിവാസിയായ സുജാതയായിട്ടാണ് മഞ്ജു വാര്യർ വേഷപ്പകർച്ച നടത്തിയിരിക്കുന്നത് . സുജാത എങ്ങനെയാണ് ഒരു ഉദാഹരണമായി മാറുന്നത് എന്നാണ് സിനിമ പറയുന്നത് . പത്താംക്ലാസ്സുകാരിയായ മകളുടെ ഭാവി മാത്രമാണ് സുജാതയുടെ സ്വപ്നം . മകളെ നല്ല രീതിയിൽ പഠിപ്പിച്ച് വലിയ നിലയിൽ എത്തിക്കാൻ പാടുപെടുന്ന സുജാതയാണ് സിനിമ നിറയെ . പ്രശസ്തനായ തിരക്കഥാകൃത്തിന്റെ വീട്ടിലുൾപ്പടെ വേലക്കാരിയായും മറ്റ് ചില സ്ഥാപനങ്ങളിൽ ക്ലീനിംഗ് ജീവനക്കാരിയായും ജോലി ചെയ്യുന്ന സുജാതയുടെ കഷ്ടപ്പാടുകളാണ് സംവിധായകൻ സിനിമയുടെ തുടക്കത്തിൽ പറഞ്ഞുവയ്ക്കുന്നത് . അതേസമയം തന്നെ പഠനത്തിൽ ശ്രദ്ധിക്കാതെയുള്ള മകളുടെ ഉഴപ്പും . മകൾ പഠനത്തിൽ ശ്രദ്ധ ചെലുത്താൻ വേണ്ടി സുജാത തന്നെ ഒരു ഉദാഹരണമായി മാറുകയും ചെയ്യുന്നയിടത്താണ് സിനിമയുടെ ഗതിയും മാറുന്നത് . നായികയുടെ ജീവിതപശ്ചാത്തലവും കഠിനാദ്ധ്വാനവുമൊക്കെ സൂചിപ്പിക്കാൻ വേണ്ടിയുടെ ആദ്യത്തെ അരമണിക്കൂർ പ്രേക്ഷകന് ക്ലീഷേയായി തോന്നും . മഞ്ജു വാര്യരുടെ അഭിനയമികവിലാണ് സിനിമ ആ രംഗങ്ങളിൽ പിടിച്ചുനിൽക്കുന്നത് . സിനിമ രണ്ടാം പകുതിയിലെ ഫീൽ ചെയ്യിപ്പിക്കുന്ന രംഗങ്ങളായിരിക്കും ഉദാഹരണം സുജാതയോട് ഇഷ്ടം തോന്നിപ്പിക്കുക . ശരീരഭാഷയിലും അഭിനയത്തിലും മഞ്ജു വാര്യർ ഉദാഹരണം സുജാതയായിത്തന്നെ മാറുന്നുണ്ട് . മഞ്ജു വാര്യരിൽ നിന്ന് പ്രതീക്ഷിക്കാവുന്ന പ്രകടനമികവ് തന്നെ സിനിമയിലുണ്ട് . കയ്യൊതുക്കമുള്ള അഭിനയമാണ് മഞ്ജു സുജാതയ്ക്ക് നൽകിയിരിക്കുന്നത് . പക്ഷേ തിരുവനന്തപുരം സ്ലാംഗിലെ ഡയലോഗുകൾ മഞ്ജു വാര്യരിൽ നിന്ന് വഴുതി മാറുന്നതാണ് കഥാപാത്രത്തെ ചെറുതായി ബാധിക്കുന്നത് . മഞ്ജു വാര്യരുടെ കഥാപാത്രത്തിന്റെ മകളായ ആതിരാ കൃഷ്ണനായി അഭിനയിച്ചിരിക്കുന്നത് ഐശ്വര്യാ രാജനാണ് . മഞ്ജു വാര്യരും ഐശ്വര്യാ രാജനും തമ്മിലുള്ള കോമ്പിനേഷനും രസകരമായിട്ടുണ്ട് . സിനിമയിലെ വലിയ ഒരു പ്ലസ് പോയന്റ് ജോജുവിന്റെ പ്രകടനമാണ് . പ്രത്യേക മാനറിസങ്ങളുള്ള കണക്ക് അധ്യാപകനായി ജോജു കയ്യടി നേടുന്നു . അഭിനേതാക്കളിൽ നെടുമുടി വേണുവും മോശമാക്കിയില്ല . തിരുവനന്തുപുരത്തുകാരിയായി അഭിജയും മികവ് കാട്ടുന്നു . കഥാപരിസരത്തിനും രംഗങ്ങൾക്കും അനുയോജ്യമായ പശ്ചാത്തലസംഗീതമാണ് ആകർഷണമായ മറ്റൊരു ഘടകം . ഗോപി സുന്ദർ ആണ് സംഗീതസംവിധാനം നിർവഹിച്ചിരിക്കുന്നത് . മധു നീലകണ്ഠന്റെ ക്യാമറ ദൃശ്യഭംഗിയോടെ തിരുവനന്തപുരത്തെ കൃത്യതയോടെ അടയാളപ്പെടുത്തുന്നുമുണ്ട് . ആദ്യസംരഭമെന്ന നിലയിൽ സംവിധായകൻ ഫാന്റം പ്രവീൺ മോശമാക്കിയില്ല .


ബാഹുബലി എന്ന ഒറ്റച്ചിത്രത്തിലൂടെ രാജ്യത്തിനകത്തും പുറത്തും ഒട്ടേറെ ആരാധകരെ സ്വന്തമാക്കിയ താരമാണ് പ്രഭാസ് . പ്രഭാസിന്റെ പുതിയ സിനിമയ്ക്കായി ആരാധകർ കാത്തിരിക്കുകയും ചെയ്യുകയാണ് . പുതിയ ചിത്രമായ സാഹോയുടെ റിലീസ് തീയതി അറിയിച്ചിരിക്കുകയാണ് ഇപ്പോൾ അണിയറപ്രവർത്തകർ . അടുത്തവർഷം ഓഗസ്റ്റ് 15നാണ് ചിത്രം റിലീസ് ചെയ്യുക . സുജീത് ആണ് ചിത്രം സംവിധാനം ചെയ്യുന്നത് . നിരവധി സ്റ്റണ്ട് രംഗങ്ങളാണ് സാഹോയിലുള്ളത് . ചിത്രത്തിന്റെ സ്റ്റണ്ട് രംഗത്തിനായി 37 കാറുകളാണ് തകർത്തതെന്നാണ് റിപ്പോർട്ട് . സ്റ്റണ്ട് രംഗം യഥാർഥ രീതിയിൽ തന്നെ ചിത്രീകരിക്കണമെന്ന സംവിധായകൻ സുജീതിന് നിർബന്ധമാണെന്ന് പ്രഭാസ് പറഞ്ഞിരുന്നു . അതുകൊണ്ട് 37 കാറുകളും അഞ്ച് ട്രക്കുകളുമാണ് തകർത്തത് . സാധാരണ കമ്പ്യൂട്ടർ ജനറേറ്റഡ് ഇമേജറി ( സിജിഐ ) ആണ് 70 ശതമാനത്തോളം ഇത്തരം രംഗങ്ങൾക്കായി ഉപയോഗിക്കാറുണ്ട് . എന്നാൽ നമ്മൾ യഥാർഥമായി തന്നെ ചിത്രീകരിക്കാൻ തീരുമാനിക്കുകയായിരുന്നു - പ്രഭാസ് പറയുന്നു . കെന്നി ബേറ്റ്സ് ആണ് ആണ് ആക്ഷൻ രംഗങ്ങൾ കൊറിയോഗ്രാഫി ചെയ്തിരിക്കുന്നത് . ആക്ഷൻ രംഗങ്ങൾക്കായി മാത്രം 90 കോടി രൂപയാണ് ബജറ്റ് . അതേസമയം രാധാകൃഷ്ണ കുമാർ സംവിധാനം ചെയ്യുന്ന പുതിയ ചിത്രത്തിലാണ് പ്രഭാസ് അഭിനയിച്ചുകൊണ്ടിരിക്കുന്നത് . പൂജ ഹെഗ്ഡെ ആണ് നായിക .